**ส่วนที่ 2**

**ยุทธศาสตร์การพัฒนาขององค์กรปกครองส่วนท้องถิ่น**

 **๑.๑ แผนยุทธศาสตร์ชาติ ๒๐ ปี (พ.ศ. ๒๕๖๑ – ๒๕๘๐)**

โดยที่รัฐธรรมนูญแห่งราชอาณาจักรไทย มาตรา ๖๕ กำหนดให้รัฐพึงจัดให้มียุทธศาสตร์ชาติเป็นเป้าหมายการพัฒนาประเทศอย่างยั่งยืน ตามหลักธรรมาภิบาลเพื่อใช้เป็นกรอบในการจัดทำแผนต่างๆให้สอดคล้องและบูรณาการกันเพื่อให้เกิดเป็นพลังผลักดันร่วมกันไปสู่เป้าหมายดังกล่าว โดยให้เป็นไปตามที่กำหนดในกฎหมายว่าด้วยการจัดทำยุทธศาสตร์ชาติ และต่อมาได้มีการตราพระราชบัญญัติการจัดทำยุทธศาสตร์ชาติ พ.ศ. ๒๕๖๐ มีผลบังคับใช้เมื่อวันที่ ๑ สิงหาคม ๒๕๖๐ โดยกำหนดให้มีการแต่งตั้งคณะกรรมการยุทธศาสตร์ชาติ เพื่อรับผิดชอบในการจัดทำร่างยุทธศาสตร์ชาติ กำหนดวิธีการการมีส่วนร่วมของประชาชนในการจัดทำร่างยุทธศาสตร์ชาติ ในการติดตาม การตรวจสอบ และการประเมินผล รวมทั้งกำหนดมาตรการส่งเสริมและสนับสนุนให้ประชาชนทุกภาคส่วนดำเนินการให้สอดคล้องกับยุทธศาสตร์ชาติ

เพื่อให้เป็นไปตามที่กำหนดในพระราชบัญญัติการจัดทำ ยุทธศาสตร์ชาติ พ.ศ. ๒๕๖๐คณะกรรมการยุทธศาสตร์ชาติได้แต่งตั้งคณะกรรมการจัดทำยุทธศาสตร์ชาติด้านต่างๆ รวม ๖ คณะอันประกอบด้วย คณะกรรมการจัดทำยุทธศาสตร์ชาติด้านความมั่นคง คณะกรรมการจัดทำยุทธศาสตร์ชาติด้านการสร้างความสามารถในการแข่งขัน คณะกรรมการจัดทำยุทธศาสตร์ชาติด้านการพัฒนาและเสริมสร้างศักยภาพทรัพยากรมนุษย์ คณะกรรมการจัดทำยุทธศาสตร์ชาติด้านการสร้างโอกาสและความเสมอภาคทางสังคม คณะกรรมการจัดทำยุทธศาสตร์ชาติด้านการสร้างการเติบโตบนคุณภาพชีวิตที่เป็นมิตรต่อสิ่งแวดล้อม และคณะกรรมการจัดทำยุทธศาสตร์ชาติด้านการปรับสมดุลและพัฒนาระบบการบริหารจัดการภาครัฐ เพื่อรับผิดชอบในการดำเนินการจัดทำร่างยุทธศาสตร์ชาติให้เป็นไปตามหลักเกณฑ์ วิธีการ และเงื่อนไขที่กำหนด ตลอดจนได้จัดให้มีการรับฟังความคิดเห็นของประชาชนและหน่วยงานของรัฐที่เกี่ยวข้องอย่างกว้างขวางเพื่อประกอบการพิจารณาจัดทำร่างยุทธศาสตร์ชาติตามที่กฎหมายกำหนดแล้ว

ยุทธศาสตร์ชาติ ๒๐ ปี (พ.ศ. ๒๕๖๑-๒๕๘๐) เป็นยุทธศาสตร์ชาติฉบับแรกของประเทศไทยตามรัฐธรรมนูญแห่งราชอาณาจักรไทย ซึ่งจะต้องนำไปสู่การปฏิบัติเพื่อให้ประเทศไทยบรรลุวิสัยทัศน์“ประเทศไทยมีความมั่นคง มั่งคั่ง ยั่งยืน เป็นประเทศพัฒนาแล้ว ด้วยการพัฒนาตามหลักปรัชญาของเศรษฐกิจพอเพียง” ภายในช่วงเวลาดังกล่าว เพื่อความสุขของคนไทยทุกคน

**สถานการณ์ แนวโน้ม วิสัยทัศน์ และเป้าหมายในการพัฒนาประเทศ**

**๑. บทนำ**

การพัฒนาประเทศไทยนับตั้งแต่แผนพัฒนาเศรษฐกิจและสังคมแห่งชาติ ฉบับที่ ๑ เป็นต้นมาได้ส่งผลให้ประเทศมีการพัฒนาในทุกมิติ ทั้งในด้านเศรษฐกิจที่ประเทศไทยได้รับการยกระดับเป็นประเทศในกลุ่มบนของกลุ่มประเทศระดับรายได้ปานกลาง ในด้านสังคมที่มีการพัฒนาคุณภาพชีวิตของประชาชนส่งผลให้ประเทศไทยหลุดพ้นจากการเป็นประเทศยากจน และในด้านสิ่งแวดล้อมที่ประเทศไทยมีข้อได้เปรียบในความหลากหลายเชิงนิเวศ อย่างไรก็ตาม ประเทศไทยยังมีความท้าทายต่อการพัฒนาที่สำคัญ อาทิ อัตราการขยายตัวทางเศรษฐกิจในปี ๒๕๖๐ ที่ร้อยละ ๓.๙ ถือว่าอยู่ในระดับต่ำกว่าศักยภาพ เมื่อเทียบกับร้อยละ ๖.๐ ต่อปีในช่วงเวลาเกือบ ๖ ทศวรรษที่ผ่านมา โดยมีสาเหตุหลักจากการชะลอตัวของการลงทุนภายในประเทศและสถานการณ์เศรษฐกิจโลกที่ยังไม่ฟื้นตัวได้เต็มที่โครงสร้างเศรษฐกิจไทยที่ยังไม่สามารถขับเคลื่อนด้วยนวัตกรรมได้อย่างเต็มประสิทธิภาพภาคบริการและภาคเกษตรมีผลิตภาพการผลิตในระดับต่ำ ขาดการนำเทคโนโลยีเข้ามาเพิ่มประสิทธิภาพในการผลิต ประกอบกับแรงงานไทยยังมีปัญหาเรื่องคุณภาพและสมรรถนะที่ไม่สอดคล้องกับความต้องการในการขับเคลื่อนการพัฒนาของประเทศ

นอกจากนั้น ศักยภาพและคุณภาพของประชากรไทยทุกช่วงวัยยังคงเป็นปัจจัยท้าทายสำคัญต่อการพัฒนาประเทศ แม้ว่าการเข้าถึงระบบบริการสาธารณะ การศึกษา บริการสาธารณสุข โครงสร้างพื้นฐานต่างๆ และการคุ้มครองทางสังคมอื่น ๆ ของคนไทยมีความครอบคลุมเพิ่มมากขึ้น แต่ยังคงมีปัญหาเรื่องคุณภาพการให้บริการที่มีมาตรฐานแตกต่างกันระหว่างพื้นที่ ซึ่งเป็นหนึ่งในสาเหตุหลักที่ทำให้ประเทศไทยยังคงมีปัญหาความเหลื่อมล้ำในหลายมิติ ขณะที่ปัญหาด้านความยากจนยังคงเป็นประเด็นท้าทายในการยกระดับการพัฒนาประเทศให้ประชาชนมีรายได้สูงขึ้นและแก้ปัญหาความเหลื่อมล้ำอย่างยั่งยืน ขณะเดียวกันการวางกลยุทธ์ระยะยาวในการฟื้นฟู การใช้ และการรักษาทรัพยากรอย่างบูรณาการเพื่อการพัฒนาประเทศที่ผ่านมายังขาดความชัดเจน ส่งผลให้ทรัพยากรธรรมชาติและสิ่งแวดล้อมของประเทศยังมีปัญหาการใช้อย่างสิ้นเปลืองและเสื่อมโทรมลงอย่างรวดเร็ว

ทั้งนี้ ปัญหาดังกล่าวข้างต้นมีสาเหตุส่วนหนึ่งมาจากประสิทธิภาพการบริหารจัดการภาครัฐ การพัฒนาประเทศขาดความต่อเนื่องและความยืดหยุ่นในการตอบสนองต่อความต้องการและปัญหาของประชาชน ขณะที่ความมั่นคงภายในประเทศยังมีหลายประเด็นที่ต้องเสริมสร้างให้เกิดความเข้มแข็ง ลดความขัดแย้งทางความคิดและอุดมการณ์ที่มีรากฐานมาจากความเหลื่อมล้ำ ความไม่เสมอภาค การขาดความเชื่อมั่นในกระบวนการยุติธรรม และปัญหาการขาดเสถียรภาพทางการเมืองตลอดจนส่งเสริมคนในชาติให้ยึดมั่นสถาบันหลักเป็นศูนย์รวมจิตใจให้เกิดความรักและความสามัคคี

ในขณะเดียวกัน การเปลี่ยนแปลงโครงสร้างประชากรที่มีสัดส่วนประชากรวัยแรงงานและวัยเด็กที่ลดลงและประชากรสูงอายุที่เพิ่มขึ้นอย่างต่อเนื่อง จะเป็นปัจจัยเสี่ยงสำคัญที่จะทำให้การพัฒนาประเทศในมิติต่าง ๆ มีความท้าทายมากขึ้น ทั้งในส่วนของเสถียรภาพทางการเงินการคลังของประเทศในการจัดสวัสดิการเพื่อดูแลผู้สูงอายุที่เพิ่มสูงขึ้น การลงทุนและการออม การเจริญเติบโตทางเศรษฐกิจของประเทศ ความมั่นคงทางสังคม การบริหารจัดการทรัพยากรธรรมชาติอย่างยั่งยืนซึ่งจะเป็นประเด็นท้าทายต่อการขับเคลื่อนประเทศไปสู่การเป็นประเทศพัฒนาแล้ว

**๒. ปัจจัยและแนวโน้มที่คาดว่าจะส่งผลต่อการพัฒนาประเทศ**

แม้ว่าประเทศไทยจะมีตำแหน่งที่ตั้งที่สามารถเป็นศูนย์กลางในการเชื่อมโยงในภูมิภาคและเป็นประตูสู่เอเชีย แต่การที่มีอาณาเขตติดกับประเทศเพื่อนบ้านหลายประเทศ ทำให้ปัญหาด้านเขตแดนกับประเทศเพื่อนบ้านยังคงเป็นความท้าทายด้านความมั่นคงในอนาคต นอกจากนี้ ประเทศไทยยังคงต้องให้ความสำคัญกับปัญหาด้านความมั่นคงอื่น ๆ ที่มีความซับซ้อน ละเอียดอ่อน และมีความเชื่อมโยงกันหลายมิติ ที่อาจเป็นประเด็นท้าทายต่อการสร้างบรรยากาศความไว้วางใจระหว่างรัฐกับประชาชนและระหว่างประชาชนกับประชาชน ซึ่งรวมถึงการสร้างความสามัคคีของคนในชาติที่จะนำไปสู่การแก้ปัญหาความขัดแย้งระหว่างกลุ่มประชากรไทยที่มีแนวคิดและความเชื่อที่แตกต่างกันอย่างยั่งยืนนอกจากนี้ การขยายอิทธิพลและการเพิ่มบทบาทของประเทศมหาอำนาจ ที่อาจก่อให้เกิดการเปลี่ยนแปลงไปสู่ระบบหลายขั้วอำนาจ หรือเกิดการย้ายขั้วอำนาจทางเศรษฐกิจ ซึ่งอาจส่งผลกระทบต่อเสถียรภาพทางเศรษฐกิจของประเทศในอนาคต ขณะที่องค์กรที่ไม่ใช่รัฐ อาทิ องค์การระหว่างประเทศ และบรรษัทข้ามชาติ จะมีบทบาทมากขึ้นในการกำหนดกฎ ระเบียบ ทิศทางความสัมพันธ์และมาตรฐานสากลต่างๆ ทั้งในด้านความมั่นคง และเศรษฐกิจ รวมทั้งการรวมกลุ่มเศรษฐกิจและการเปิดเสรีในภูมิภาคที่นำไปสู่ความเชื่อมโยงในทุกระบบ อาจก่อให้เกิดความเสี่ยงด้านอาชญากรรมข้ามชาติและเศรษฐกิจนอกระบบ รวมทั้งปัญหายาเสพติด การค้ามนุษย์ และการลักลอบเข้าเมือง

ในทางกลับกัน ความเปลี่ยนแปลงจากโลกาภิวัตน์และความก้าวหน้าทางวิทยาศาสตร์และเทคโนโลยีที่ได้รับการพัฒนาอย่างก้าวกระโดดจะก่อให้เกิดนวัตกรรมอย่างพลิกผัน อาทิ เทคโนโลยีปัญญาประดิษฐ์ อินเทอร์เน็ตในทุกสิ่ง การวิเคราะห์ข้อมูลขนาดใหญ่ หุ่นยนต์และโดรน เทคโนโลยีพันธุกรรมสมัยใหม่ และเทคโนโลยีทางการเงิน ซึ่งตัวอย่างแนวโน้มการพัฒนาเทคโนโลยีอย่างก้าวกระโดดเหล่านี้ คาดว่าจะเป็นปัจจัยสนับสนุนหลักที่ช่วยทำให้เศรษฐกิจโลกและเศรษฐกิจไทยมีแนวโน้มที่จะกลับมาขยายตัวได้เข้มแข็งขึ้น แนวโน้มสำคัญที่จำเป็นต้องมีการติดตามอย่างใกล้ชิด อาทิการรวมกลุ่มทางการค้าและการลงทุนที่จะมีความหลากหลายเพิ่มมากขึ้น การแข่งขันที่คาดว่าจะรุนแรงขึ้นในการเพิ่มผลิตภาพและสร้างความหลากหลายของสินค้าและบริการที่ตอบโจทย์รูปแบบชีวิตใหม่ๆ

นอกจากนั้น ประเทศไทยคาดว่าจะเข้าสู่การเป็นสังคมสูงวัยระดับสุดยอดในปี ๒๕๗๔จะก่อให้เกิดโอกาสใหม่ๆ ในการตอบสนองความต้องการของกลุ่มผู้บริโภคสูงอายุที่จะมีสัดส่วนเพิ่มขึ้นอย่างต่อเนื่อง รวมทั้งการคาดการณ์ว่าครอบครัวไทยจะมีขนาดเล็กลงและมีรูปแบบที่หลากหลายมากขึ้นประชากรในประเทศไทยจะมีช่วงอายุที่แตกต่างกันและจะมีกลุ่มคนช่วงอายุใหม่ๆ เพิ่มขึ้น ซึ่งจะส่งผลต่อทัศนคติและพฤติกรรมที่แตกต่างกัน ดังนั้น การเตรียมความพร้อมของประชากรให้มีคุณภาพและการนำเทคโนโลยีที่เหมาะสมมาใช้ในการผลิตและการบริการของประเทศจะเป็นความท้าทายสำคัญในระยะต่อไป

 ในขณะเดียวกัน โครงสร้างประชากรที่เข้าสู่สังคมสูงวัย อาจทำให้เกิดความต้องการแรงงานต่างชาติเพิ่มมากขึ้นเพื่อทดแทนจำนวนแรงงานไทยที่ลดลง ซึ่งปัจจัยด้านการเปิดเสรีในภูมิภาคและความก้าวหน้าของการพัฒนาระบบคมนาคมขนส่งในภูมิภาคจะทำให้การเคลื่อนย้ายแรงงานและการย้ายถิ่นมีความสะดวกมากขึ้น และเป็นปัจจัยสำคัญที่จะทำให้เกิดการเคลื่อนย้ายประชากรเข้าออกประเทศเพิ่มมากขึ้น โดยเฉพาะในกลุ่มประชากรที่มีศักยภาพซึ่งมีแนวโน้มในการเคลื่อนย้ายไปเรียนหรือทำงานในทั่วทุกมุมโลกสูงขึ้น ทั้งนี้ การย้ายถิ่นส่วนใหญ่มีวัตถุประสงค์เพื่อแสวงหาโอกาสทางเศรษฐกิจที่ดีขึ้น จึงอาจจะเป็นไปได้ที่ประเทศไทยจะยังคงเป็นประเทศผู้รับของประชากรจากประเทศเพื่อนบ้านขณะที่ประชากรไทยโดยเฉพาะแรงงานทักษะอาจมีแรงจูงใจในการย้ายถิ่นไปยังประเทศที่มีระดับการพัฒนาที่ดีกว่า อาจทำให้การแย่งชิงแรงงานมีความรุนแรงมากขึ้น ซึ่งจะยิ่งทำให้เกิดความเสี่ยงต่อการเจริญเติบโตทางเศรษฐกิจและการเปลี่ยนแปลงของบริบทสังคมไทย

 นอกจากนี้ ผลกระทบจากการเปลี่ยนแปลงสภาพภูมิอากาศคาดว่าจะมีความรุนแรงมากขึ้นทั้งในเชิงความผันผวน ความถี่ และขอบเขตที่กว้างขวางมากขึ้น ซึ่งจะสร้างความเสียหายต่อชีวิตและทรัพย์สิน ระบบโครงสร้างพื้นฐานที่จำเป็น ตลอดจนระบบผลิตทางการเกษตรที่สัมพันธ์ต่อเนื่องกับความมั่นคงด้านอาหารและน้ำ ขณะที่ระบบนิเวศต่างๆ มีแนวโน้มเสื่อมโทรมลง และมีความเป็นไปได้ค่อนข้างสูงในการสูญเสียความสามารถในการรองรับความต้องการของมนุษย์ได้อย่างมีประสิทธิภาพอย่างไรก็ดี ระดับความรุนแรงของผลกระทบอันเกิดจากการเปลี่ยนแปลงภูมิอากาศโลกและความเสื่อมโทรมของระบบนิเวศต่าง ๆ ดังกล่าวที่แต่ละประเทศจะต้องเผชิญจะมีความแตกต่างกัน ทำให้การเป็นสังคมสีเขียวการรักษาและบริหารจัดการทรัพยากรธรรมชาติและสิ่งแวดล้อมอย่างบูรณาการจะได้รับความสำคัญและความสนใจจากนานาประเทศรวมทั้งประเทศไทยเพิ่มมากขึ้น พลังงานทดแทนและพลังงานทางเลือกรวมถึงการสร้างสมดุลความมั่นคงด้านพลังงานและอาหารมีแนวโน้มที่จะมีความสำคัญเพิ่มมากขึ้นกฎระเบียบและข้อตกลงด้านสิ่งแวดล้อมจะมีความเข้มข้นและเข้มงวดขึ้น โดยกรอบการพัฒนาตามข้อตกลงระหว่างประเทศต่างๆ ที่สำคัญ เช่น เป้าหมายการพัฒนาที่ยั่งยืน และบันทึกความตกลงปารีสจะได้รับการนำไปปฏิบัติอย่างจริงจังมากยิ่งขึ้น

 แนวโน้มเหล่านี้จะก่อให้เกิดความท้าทายต่อการพัฒนาประเทศในหลายมิติ ทั้งในส่วนของการจ้างงานและอาชีพ สาขาการผลิตและบริการใหม่ๆ ความมั่นคงของประเทศอันเกิดจากภัยคุกคามและความเสี่ยงด้านอื่นๆ ที่ซับซ้อนขึ้น อาชญากรรมไซเบอร์ รูปแบบการก่อสงครามที่ใช้เทคโนโลยี

เป็นเครื่องมือ การเคลื่อนย้ายอย่างเสรีและรวดเร็วของผู้คน เงินทุน ข้อมูลข่าวสาร องค์ความรู้ เทคโนโลยีและสินค้าและบริการ การปรับตัวต่อการเปลี่ยนแปลงสภาพภูมิอากาศที่รวดเร็วและคาดการณ์ได้ยากการเกิดขึ้นของโรคระบาด และโรคอุบัติใหม่ที่จะส่งผลให้การเฝ้าระวังด้านการสาธารณสุขในประเทศมีความสำคัญมากขึ้น อาจนำไปสู่ปัญหาความเหลื่อมล้ำที่ทวีความรุนแรงมากขึ้นได้ หากไม่มีมาตรการที่มีประสิทธิภาพในการป้องกันและรองรับผลกระทบต่างๆ ที่คาดว่าจะเกิดขึ้น ซึ่งรวมถึงการเตรียมความพร้อมเพื่อรองรับการเปลี่ยนแปลงทางเทคโนโลยีและนวัตกรรมแบบพลิกผันที่จะเกิดขึ้นอย่างรวดเร็วโดยเฉพาะอย่างยิ่งหากการเข้าถึงเทคโนโลยี โครงสร้างพื้นฐาน และองค์ความรู้สมัยใหม่มีระดับความแตกต่างกันระหว่างกลุ่มประชากรต่างๆ โดยการเปลี่ยนแปลงทางเทคโนโลยีและนวัตกรรมดังกล่าวจะส่งผลต่อทั้งการจ้างงานและอาชีพที่จะมีรูปแบบและลักษณะงานที่เปลี่ยนไป มีความต้องการแรงงานที่มีสมรรถนะสูงเพิ่มมากขึ้น หลายอาชีพอาจหายไปจากตลาดงานในปัจจุบันและบางอาชีพจะถูกทดแทนด้วยระบบอัตโนมัติโดยเฉพาะอาชีพที่ต้องการทักษะระดับต่ำ ก่อให้เกิดความเสี่ยงต่อความมั่นคงและคุณภาพชีวิตของประชาชนที่ปรับตัวไม่ทันหรือขาดความรู้และทักษะที่ทันกับยุคสมัยที่เปลี่ยนแปลงไปกระแสโลกาภิวัตน์ที่จะทำให้เกิดการพัฒนาขยายความเป็นเมือง วิถีชีวิตที่เปลี่ยนไปอย่างรวดเร็ว รวมทั้งการเปลี่ยนแปลงทางสภาพภูมิอากาศที่อาจจะมีความแปรปรวนมากยิ่งขึ้น ซึ่งปัจจัยทั้งหมดดังกล่าวจะส่งผลให้ปัญหาความยากจนและความเหลื่อมล้ำของประเทศมีความซับซ้อนมากยิ่งขึ้น

 จากปัจจัยและแนวโน้มที่คาดว่าจะส่งผลต่อการขับเคลื่อนการพัฒนาประเทศในมิติต่างๆข้างต้น เห็นได้ว่าบริบทและสภาพแวดล้อมทั้งภายในและภายนอกประเทศมีแนวโน้มที่จะเปลี่ยนแปลง

อย่างรวดเร็ว มีพลวัตสูง และมีความซับซ้อนหลากหลายมิติ ซึ่งจะส่งผลต่ออนาคตการพัฒนาประเทศอย่างมาก ดังนั้น การพัฒนาประเทศจึงจำเป็นต้องมียุทธศาสตร์การพัฒนาที่ครอบคลุมทุกมิติและทุกด้านการพัฒนาที่เกี่ยวข้อง มีความร่วมมือในลักษณะประชารัฐจากภาคส่วนต่างๆ ในรูปแบบของหุ้นส่วนการพัฒนาที่เป็นการดำเนินงานอย่างบูรณาการ เนื่องจากทุกมิติการพัฒนามีความเกี่ยวข้องซึ่งกันและกัน โดยประเทศไทยจำเป็นต้องมีทรัพยากรมนุษย์ที่มีคุณภาพ มีความรู้ สมรรถนะ และทักษะที่สอดคล้องกับการเปลี่ยนแปลงต่างๆ สามารถรู้เท่าทันและปรับตัวให้สามารถดำเนินชีวิตได้อย่างมีความสุข มีอาชีพที่มั่นคง สร้างรายได้ ท่ามกลางความเปลี่ยนแปลงกฎเกณฑ์และกติกาใหม่ๆ และมาตรฐานที่สูงขึ้น โดยเฉพาะในโลกที่มีการเปลี่ยนแปลงอย่างรวดเร็วซึ่งจำเป็นต้องมีการพัฒนาระบบและปัจจัยส่งเสริมต่าง ๆ ที่เกี่ยวข้องไปพร้อมกัน ทั้งในส่วนของระบบการเรียนการสอน และการพัฒนาทักษะฝีมือที่สอดคล้องกันกับการพัฒนาของคนในแต่ละช่วงวัย ระบบบริการสาธารณะ โครงสร้างพื้นฐาน รวมทั้งการให้ความสำคัญกับการส่งเสริมเทคโนโลยีและนวัตกรรม เพื่อให้ประเทศไทยสามารถยกระดับเป็นเจ้าของเทคโนโลยีและนวัตกรรมก้าวทันโลก จากการต่อยอดการพัฒนาบนพื้นฐานนโยบายไทยแลนด์ ๔.๐ ส่งผลให้เกิดการสร้างห่วงโซ่มูลค่าทางเศรษฐกิจในทั้งภาคอุตสาหกรรม ภาคเกษตรและภาคบริการ กระจายผลประโยชน์จากการพัฒนา ลดปัญหาความเหลื่อมล้ำ และนำไปสู่การเสริมสร้างคุณภาพชีวิตของประชาชนทุกภาคส่วน

 นอกจากนี้ ประเทศไทยต้องให้ความสำคัญกับการสร้างสมดุลความมั่นคงด้านพลังงานและอาหาร การรักษาไว้ซึ่งความหลากหลายเชิงนิเวศ การส่งเสริมการดำเนินชีวิตและธุรกิจ และการพัฒนาและขยายความเป็นเมืองที่เติบโตอย่างต่อเนื่องที่เป็นมิตรต่อสิ่งแวดล้อม พร้อมกับการมีข้อกำหนดของรูปแบบและกฎเกณฑ์ที่เกี่ยวเนื่องกับลักษณะการใช้พื้นที่ที่ชัดเจน ขณะที่การพัฒนาโครงสร้างพื้นฐานและระบบโลจิสติกส์ กฎหมาย ระบบภาษีต้องมีกลยุทธ์การพัฒนาที่สามารถอำนวยความสะดวกและส่งเสริมให้ประเทศมีศักยภาพการแข่งขันที่สูงขึ้น และสามารถใช้จุดแข็งในเรื่องตำแหน่งที่ตั้งทางภูมิศาสตร์ของประเทศให้เกิดประโยชน์ต่อการพัฒนาประเทศมากขึ้น รวมทั้งให้ความสำคัญของการรวมกลุ่มความร่วมมือกับนานาประเทศในระดับภูมิภาคและระดับโลก เพื่อกระชับและสร้างสัมพันธไมตรี เสริมสร้างความสัมพันธ์ทางการทูต ซึ่งจะก่อให้เกิดการสร้างพลังทางเศรษฐกิจและรักษาความมั่นคงของประเทศ โดยจำเป็นต้องสร้างความพร้อมในการที่จะยกระดับมาตรฐานและมีการปฏิบัติให้เป็นไปตามระเบียบกติกาสากลในด้านต่างๆ ขณะเดียวกันประเทศไทยจำเป็นต้องเร่งให้มีการปฏิรูประบบราชการและการเมืองเพื่อให้เกิดการบริหารราชการที่ดีและมีเสถียรภาพทางการเมือง มีการส่งเสริมคนในชาติให้ยึดมั่นสถาบันหลักเป็นศูนย์รวมจิตใจเพื่อให้เกิดความรักความสามัคคี และลดความขัดแย้งภายในประเทศ โดยที่นโยบายการพัฒนาต่างๆ จำเป็นต้องคำนึงถึงความสอดคล้องกับโครงสร้างและลักษณะพฤติกรรมของประชากรที่อาจจะมีความแตกต่างจากปัจจุบันมากขึ้น

 ดังนั้น ภายใต้เงื่อนไขโครงสร้างประชากร โครงสร้างเศรษฐกิจ สภาพสังคม สภาพภูมิอากาศสิ่งแวดล้อม และปัจจัยการพัฒนาต่างๆ ที่เกี่ยวข้อง ส่งผลให้ประเทศไทยจำเป็นต้องมีการวางแผนการพัฒนาที่รอบคอบและครอบคลุม อย่างไรก็ตาม หลายประเด็นพัฒนาเป็นเรื่องที่ต้องใช้ระยะเวลาในการดำเนินงานเพื่อให้เกิดการปรับตัวซึ่งจะต้องหยั่งรากลึกลงไปถึงการเปลี่ยนแปลงในเชิงโครงสร้างการขับเคลื่อนการพัฒนาให้ประเทศเจริญก้าวหน้าไปในอนาคตจึงจำเป็นต้องกำหนดวิสัยทัศน์ในระยะยาวที่ต้องบรรลุ พร้อมทั้งแนวยุทธศาสตร์หลักในด้านต่างๆ เพื่อเป็นกรอบในการขับเคลื่อนการพัฒนาอย่างบูรณาการบนพื้นฐานประชารัฐเพื่อยกระดับจุดแข็งและจุดเด่นของประเทศ และปรับปรุงแก้ไขจุดอ่อนและจุดด้อยต่าง ๆ อย่างเป็นระบบ โดยยุทธศาสตร์ชาติจะเป็นเป้าหมายใหญ่ในการขับเคลื่อนประเทศ และถ่ายทอดไปสู่แผนในระดับอื่น ๆ เพื่อนำไปสู่การปฏิบัติทั้งในระดับยุทธศาสตร์ ภารกิจและพื้นที่ ซึ่งรวมถึงพื้นที่พิเศษต่างๆ อาทิ เขตเศรษฐกิจพิเศษชายแดน เขตพัฒนาพิเศษภาคตะวันออกเพื่อให้การพัฒนาประเทศสามารถดำเนินการได้อย่างมั่นคง มั่งคั่ง และ ยั่งยืน

**๓. วิสัยทัศน์ประเทศไทย**

**“ประเทศไทยมีความมั่นคง มั่งคั่ง ยั่งยืน เป็นประเทศพัฒนาแล้ว ด้วยการพัฒนาตามหลักปรัชญาของเศรษฐกิจพอเพียง”** หรือเป็น**คติพจน์ประจำชาติว่า “มั่นคง มั่งคั่ง ยั่งยืน”** เพื่อสนองตอบต่อผลประโยชน์แห่งชาติ อันได้แก่ การมีเอกราช อธิปไตย การดำรงอยู่อย่างมั่นคง และยั่งยืนของสถาบันหลักของชาติและประชาชนจากภัยคุกคามทุกรูปแบบ การอยู่ร่วมกันในชาติอย่างสันติสุขเป็นปึกแผ่น มีความมั่นคงทางสังคมท่ามกลางพหุสังคมและการมีเกียรติและศักดิ์ศรีของความเป็นมนุษย์ความเจริญเติบโตของชาติ ความเป็นธรรมและความอยู่ดีมีสุขของประชาชน ความยั่งยืนของฐานทรัพยากรธรรมชาติสิ่งแวดล้อม ความมั่นคงทางพลังงานและอาหาร ความสามารถในการรักษาผลประโยชน์ของชาติภายใต้การเปลี่ยนแปลงของสภาวะแวดล้อมระหว่างประเทศ และการอยู่ร่วมกันอย่างสันติประสานสอดคล้องกันด้านความมั่นคงในประชาคมอาเซียนและประชาคมโลกอย่างมีเกียรติและศักดิ์ศรี

**ความมั่นคง** หมายถึง การมีความมั่นคงปลอดภัยจากภัยและการเปลี่ยนแปลงทั้งภายในประเทศและภายนอกประเทศในทุกระดับ ทั้งระดับประเทศ สังคม ชุมชน ครัวเรือน และปัจเจกบุคคล และ

มีความมั่นคงในทุกมิติ ทั้งมิติทางการทหาร เศรษฐกิจ สังคม สิ่งแวดล้อม และการเมือง เช่น ประเทศมีความมั่นคงในเอกราชและอธิปไตย มีการปกครองระบอบประชาธิปไตยที่มีพระมหากษัตริย์ทรงเป็นประมุข สถาบันชาติ ศาสนา พระมหากษัตริย์มีความเข้มแข็งเป็นศูนย์กลางและเป็นที่ยึดเหนี่ยวจิตใจของประชาชน มีระบบการเมืองที่มั่นคงเป็นกลไกที่นำไปสู่การบริหารประเทศที่ต่อเนื่องและโปร่งใสตามหลักธรรมาภิบาล สังคมมีความปรองดองและความสามัคคี สามารถผนึกกำลังเพื่อพัฒนาประเทศ ชุมชนมีความเข้มแข็ง ครอบครัวมีความอบอุ่น ประชาชนมีความมั่นคงในชีวิต มีงานและรายได้ที่มั่นคงพอเพียงกับการดำรงชีวิต มีการออมสำหรับวัยเกษียณ ความมั่นคงของอาหาร พลังงาน และน้ำ มีที่อยู่อาศัยและความปลอดภัยในชีวิตทรัพย์สิน

**ความมั่งคั่ง** หมายถึง ประเทศไทยมีการขยายตัวของเศรษฐกิจอย่างต่อเนื่องและมีความยั่งยืนจนเข้าสู่กลุ่มประเทศรายได้สูง ความเหลื่อมล้ำของการพัฒนาลดลง ประชากรมีความอยู่ดีมีสุขได้รับผลประโยชน์จากการพัฒนาอย่างเท่าเทียมกันมากขึ้น และมีการพัฒนาอย่างทั่วถึงทุกภาคส่วนมีคุณภาพชีวิตตามมาตรฐานขององค์การสหประชาชาติ ไม่มีประชาชนที่อยู่ในภาวะความยากจนเศรษฐกิจในประเทศมีความเข้มแข็ง ขณะเดียวกันต้องมีความสามารถในการแข่งขันกับประเทศต่างๆทั้งในตลาดโลกและตลาดภายในประเทศเพื่อให้สามารถสร้างรายได้ทั้งจากภายในและภายนอกประเทศตลอดจนมีการสร้างฐานเศรษฐกิจและสังคมแห่งอนาคตเพื่อให้สอดรับกับบริบทการพัฒนาที่เปลี่ยนแปลงไป และประเทศไทยมีบทบาทที่สำคัญในเวทีโลก และมีความสัมพันธ์ทางเศรษฐกิจและการค้าอย่างแน่นแฟ้นกับประเทศในภูมิภาคเอเชีย เป็นจุดสำคัญของการเชื่อมโยงในภูมิภาค ทั้งการคมนาคมขนส่ง การผลิต การค้า การลงทุน และการทำธุรกิจ เพื่อให้เป็นพลังในการพัฒนา นอกจากนี้ยังมีความสมบูรณ์ในทุนที่จะสามารถสร้างการพัฒนาต่อเนื่องไปได้ ได้แก่ ทุนมนุษย์ ทุนทางปัญญาทุนทางการเงิน ทุนที่เป็นเครื่องมือเครื่องจักร ทุนทางสังคม และทุนทรัพยากรธรรมชาติและสิ่งแวดล้อม

**ความยั่งยืน** หมายถึง การพัฒนาที่สามารถสร้างความเจริญ รายได้ และคุณภาพชีวิตของประชาชนให้เพิ่มขึ้นอย่างต่อเนื่อง ซึ่งเป็นการเจริญเติบโตของเศรษฐกิจที่อยู่บนหลักการใช้ การรักษาและการฟื้นฟูฐานทรัพยากรธรรมชาติอย่างยั่งยืน ไม่ใช้ทรัพยากรธรรมชาติจนเกินพอดี ไม่สร้างมลภาวะต่อสิ่งแวดล้อมจนเกินความสามารถในการรองรับและเยียวยาของระบบนิเวศ การผลิตและการบริโภคเป็นมิตรกับสิ่งแวดล้อม และสอดคล้องกับเป้าหมายการพัฒนาที่ยั่งยืน ทรัพยากรธรรมชาติมีความอุดมสมบูรณ์มากขึ้นและสิ่งแวดล้อมมีคุณภาพดีขึ้น คนมีความรับผิดชอบต่อสังคม มีความเอื้ออาทร เสียสละเพื่อผลประโยชน์ส่วนรวม รัฐบาลมีนโยบายที่มุ่งประโยชน์ส่วนรวมอย่างยั่งยืนและให้ความสำคัญกับการมีส่วนร่วมของประชาชน และทุกภาคส่วนในสังคมยึดถือและปฏิบัติตามหลักปรัชญาของเศรษฐกิจพอเพียงเพื่อการพัฒนาอย่างสมดุล มีเสถียรภาพ และยั่งยืน

โดยมีเป้าหมายการพัฒนาประเทศ คือ **“ประเทศชาติมั่นคง ประชาชนมีความสุขเศรษฐกิจพัฒนาอย่างต่อเนื่อง สังคมเป็นธรรม ฐานทรัพยากรธรรมชาติยั่งยืน”** โดยยกระดับศักยภาพของประเทศในหลากหลายมิติ พัฒนาคนในทุกมิติและในทุกช่วงวัยให้เป็นคนดี เก่ง และมีคุณภาพ สร้างโอกาสและความเสมอภาคทางสังคม สร้างการเติบโตบนคุณภาพชีวิตที่เป็นมิตรกับสิ่งแวดล้อม และมีภาครัฐของประชาชนเพื่อประชาชนและประโยชน์ส่วนรวม โดยการประเมินผลการพัฒนาตามยุทธศาสตร์ชาติ ประกอบด้วย

๑) ความอยู่ดีมีสุขของคนไทยและสังคมไทย

๒) ขีดความสามารถในการแข่งขัน การพัฒนาเศรษฐกิจ และการกระจายรายได้

๓) การพัฒนาทรัพยากรมนุษย์ของประเทศ

๔) ความเท่าเทียมและความเสมอภาคของสังคม

๕) ความหลากหลายทางชีวภาพ คุณภาพสิ่งแวดล้อม และความยั่งยืนของทรัพยากรธรรมชาติ

๖) ประสิทธิภาพการบริหารจัดการและการเข้าถึงการให้บริการของภาครัฐ

**๔. ประเด็นยุทธศาสตร์ชาติ**

**๔.๑ ยุทธศาสตร์ชาติด้านความมั่นคง**

(๑) การรักษาความสงบภายในประเทศ

(๒)การป้องกันและแก้ไขปัญหาที่มีผลกระทบต่อความมั่นคง

(๓) การพัฒนาศักยภาพของประเทศให้พร้อมเผชิญภัยคุกคามที่กระทบต่อความมั่นคงของชาติ

(๔) การบูรณาการความร่วมมือด้านความมั่นคงกับอาเซียนและนานาชาติ รวมถึงองค์กรภาครัฐและที่มิใช่ภาครัฐ

(๕) การพัฒนากลไกการบริหารจัดการความมั่นคงแบบองค์รวม

**๔.๒ ยุทธศาสตร์ชาติด้านการสร้างความสามารถในการแข่งขัน**

(๑) การเกษตรสร้างมูลค่า

(๒) อุตสาหกรรมและบริการแห่งอนาคต

(๓) สร้างความหลากหลายด้านการท่องเที่ยว

๔.๔ โครงสร้างพื้นฐาน เชื่อมไทย เชื่อมโลก

(๕) พัฒนาเศรษฐกิจบนพื้นฐานผู้ประกอบการยุคใหม่

**๔.๓ ยุทธศาสตร์ชาติด้านการพัฒนาและเสริมสร้างศักยภาพทรัพยากรมนุษย์**

(๑) การปรับเปลี่ยนค่านิยมและวัฒนธรรม

(๒) การพัฒนาศักยภาพคนตลอดช่วงชีวิต

(๓) ปฏิรูปกระบวนการเรียนรู้ที่ตอบสนองต่อการเปลี่ยนแปลงในศตวรรษที่ ๒๑

(๔) การตระหนักถึงพหุปัญญาของมนุษย์ที่หลากหลาย

(๕) การเสริมสร้างให้คนไทยมีสุขภาวะที่ดี

(๖) การสร้างสภาพแวดล้อมที่เอื้อต่อการพัฒนาและเสริมสร้างศักยภาพทรัพยากรมนุษย์

(๗) การเสริมสร้างศักยภาพการกีฬาในการสร้างคุณค่าทางสังคมและพัฒนาประเทศ

**๔.๔ ยุทธศาสตร์ชาติด้านการสร้างโอกาสและความเสมอภาคทางสังคม**

(๑) การลดความเหลื่อมล้ำ สร้างความเป็นธรรมในทุกมิติ

(๒) การกระจายศูนย์กลางความเจริญทางเศรษฐกิจ สังคม และเทคโนโลยี

(๓) การเสริมสร้างพลังทางสังคม

(๔) การเพิ่มขีดความสามารถของชุมชนท้องถิ่นในการพัฒนา การพึ่งตนเองและการจัดการตนเอง

**๔.๕ ยุทธศาสตร์ชาติด้านการสร้างการเติบโตบนคุณภาพชีวิตที่เป็นมิตรกับสิ่งแวดล้อม**

(๑) สร้างการเติบโตอย่างยั่งยืนบนสังคมเศรษฐกิจสีเขียว

(๒) สร้างการเติบโตอย่างยั่งยืนบนสังคมเศรษฐกิจภาคทะเล

(๓) สร้างการเติบโตอย่างยั่งยืนบนสังคมที่เป็นมิตรต่อสภาพภูมิอากาศ

(๔) พัฒนาพื้นที่เมือง ชนบท เกษตรกรรมและอุตสาหกรรมเชิงนิเวศ มุ่งเน้นความเป็นเมืองที่เติบโตอย่างต่อเนื่อง

(๕) พัฒนาความมั่นคงน้ำ พลังงาน และเกษตรที่เป็นมิตรต่อสิ่งแวดล้อม

(๖) ยกระดับกระบวนทัศน์เพื่อกำหนดอนาคตประเทศ

**๔.๖ ยุทธศาสตร์ชาติด้านการปรับสมดุลและพัฒนาระบบการบริหารจัดการภาครัฐ**

(๑) ภาครัฐที่ยึดประชาชนเป็นศูนย์กลาง ตอบสนองความต้องการ และให้บริการอย่างสะดวกรวดเร็ว โปร่งใส

(๒) ภาครัฐบริหารงานแบบบูรณาการโดยมียุทธศาสตร์ชาติเป็นเป้าหมายและเชื่อมโยงการพัฒนาในทุกระดับ ทุกประเด็น ทุกภารกิจ และทุกพื้นที่

(๓) ภาครัฐมีขนาดเล็กลง เหมาะสมกับภารกิจ ส่งเสริมให้ประชาชนและทุกภาคส่วนมีส่วนร่วมในการพัฒนาประเทศ

(๔) ภาครัฐมีความทันสมัย

(๕) บุคลากรภาครัฐเป็นคนดีและเก่ง ยึดหลักคุณธรรม จริยธรรม มีจิตสำ นึกมีความสามารถสูง มุ่งมั่น และเป็นมืออาชีพ

(๖) ภาครัฐมีความโปร่งใส ปลอดการทุจริตและประพฤติมิชอบ

(๗) กฎหมายมีความสอดคล้องเหมาะสมกับบริบทต่าง ๆ และมีเท่าที่จำเป็น

(๘) กระบวนการยุติธรรมเคารพสิทธิมนุษยชนและปฏิบัติต่อประชาชนโดยเสมอภาค

 **๑.๒ แผนพัฒนาเศรษฐกิจและสังคมแห่งชาติ ฉบับที่ ๑๒ (พ.ศ. ๒๕๖๐ – ๒๕๖๔)**

แผนพัฒนาเศรษฐกิจและสังคมแห่งชาติ ฉบับที่ ๑๒ (พ.ศ. ๒๕๖๐ – ๒๕๖๔) ได้จัดทาขึ้นในช่วงเวลาของการปฏิรูปประเทศและสถานการณ์โลกที่เปลี่ยนแปลงอย่างรวดเร็วและเชื่อมโยงกันใกล้ชิดกันมากขึ้น โดยได้น้อมนาหลัก “ปรัชญาของเศรษฐกิจพอเพียง” มาเป็นปรัชญานาทางในการพัฒนาประเทศต่อเนื่องจากแผนพัฒนาฯ ฉบับที่ ๙–๑๑ เพื่อเสริมสร้างภูมิคุ้มกันและช่วยให้สังคมไทยสามารถยืนหยัดอยู่ได้อย่างมั่นคง เกิดภูมิคุ้มกัน และมีการบริหารจัดการความเสี่ยงอย่างเหมาะสม ส่งผลให้การพัฒนาประเทศสู่ความสมดุลและยั่งยืน

ในการจัดทาแผนพัฒนาฯ ฉบับที่ ๑๒ ครั้งนี้ สานักงานคณะกรรมการพัฒนาการเศรษฐกิจและสังคมแห่งชาติ (สศช.) ได้จัดทาบนพื้นฐานของกรอบยุทธศาสตร์ชาติ ๒๐ ปี (พ.ศ. ๒๕๖๐ – ๒๕๗๙) ซึ่งเป็นแผนหลักของการพัฒนาประเทศ และเป้าหมายการพัฒนาที่ยั่งยืน (Sustainable Development Goals: SDGs) รวมทั้งการปรับโครงสร้างประเทศไทยไปสู่ประเทศไทย ๔.๐ ตลอดจนประเด็นการปฏิรูปประเทศ นอกจากนั้น ได้ให้ความสำคัญกับการมีส่วนร่วมของภาคีการพัฒนาทุกภาคส่วน ทั้งในระดับกลุ่มอาชีพ ระดับภาค และระดับประเทศในทุกขั้นตอนของแผนฯ อย่างกว้างขวางและต่อเนื่อง เพื่อร่วมกันกำหนดวิสัยทัศน์และ ทิศทางการพัฒนาประเทศ รวมทั้งร่วมจัดทารายละเอียดยุทธศาสตร์ของแผนฯ เพื่อมุ่งสู่ “ความมั่นคง มั่งคั่ง และยั่งยืน”

การพัฒนาประเทศในระยะแผนพัฒนาฯ ฉบับที่ ๑๒ จึงเป็นจุดเปลี่ยนที่สำคัญในการเชื่อมต่อกับยุทธศาสตร์ชาติ ๒๐ ปี ในลักษณะการแปลงยุทธศาสตร์ระยะยาวสู่การปฏิบัติ โดยในแต่ละยุทธศาสตร์ของแผนพัฒนาฯ ฉบับที่ ๑๒ ได้กำหนดประเด็นการพัฒนา พร้อมทั้งแผนงาน/โครงการสำคัญที่ต้องดาเนินการให้เห็นผลเป็นรูปธรรมในช่วง ๕ ปีแรกของการขับเคลื่อนยุทธศาสตร์ชาติ เพื่อเตรียมความพร้อมคน สังคม และระบบเศรษฐกิจของประเทศให้สามารถปรับตัวรองรับผลกระทบจากการเปลี่ยนแปลงได้อย่างเหมาะสม ขณะเดียวกัน ยังได้กำหนดแนวคิดและกลไกการขับเคลื่อนและติดตามประเมินผลที่ชัดเจน เพื่อกากับให้การพัฒนาเป็นไปอย่างมีทิศทางและเกิดประสิทธิภาพ นาไปสู่การพัฒนาเพื่อประโยชน์สุขที่ยั่งยืนของสังคมไทย

**๑. ภาพรวมการพัฒนาในช่วงแผนพัฒนาฯ ฉบับที่ ๑๒**

๑.๑ หลักการ

๑.๒ จุดเปลี่ยนสำคัญในแผนพัฒนาเศรษฐกิจและสังคมฉบับที่ ๑๒

๑.๓ ประเด็นการพัฒนาหลักที่สำคัญในช่วงแผนพัฒนาฯ ฉบับที่ ๑๒

**๒. การประเมินสภาพแวดล้อมการพัฒนาประเทศ**

๒.๑ สถานการณ์และแนวโน้มภายนอก

๒.๒ สถานการณ์และแนวโน้มภายใน

**๓. วัตถุประสงค์และเป้าหมายการพัฒนาในช่วงแผนพัฒนาฯ ฉบับที่ ๑๒**

๓.๑. วัตถุประสงค์

 ๓.๒. เป้าหมายรวม

**๔. ยุทธศาสตร์การพัฒนาประเทศ**

ยุทธศาสตร์ในแผนพัฒนาฯ ฉบับที่ ๑๒ มีทั้งหมด ๑๐ ยุทธศาสตร์ โดยมี ๖ ยุทธศาสตร์ตามกรอบยุทธศาสตร์ชาติ ๒๐ ปี และอีก ๔ ยุทธศาสตร์ที่เป็นปัจจัยสนับสนุน ดังนี้

๔.๑ ยุทธศาสตร์การเสริมสร้างและพัฒนาศักยภาพทุนมนุษย์

๔.๒ ยุทธศาสตร์การสร้างความเป็นธรรมและลดความเหลื่อมล้ำในสังคม

 ๔.๓ ยุทธศาสตร์การสร้างความเข้มแข็งทางเศรษฐกิจและแข่งขันได้อย่างยั่งยืน

๔.๔ ยุทธศาสตร์การเติบโตที่เป็นมิตรกับสิ่งแวดล้อมเพื่อการพัฒนาที่ยั่งยืน

๔.๕ ยุทธศาสตร์การเสริมสร้างความมั่นคงแห่งชาติเพื่อการพัฒนาประเทศสู่ความมั่งคั่ง และยั่งยืน

๔.๖ ยุทธศาสตร์การบริหารจัดการในภาครัฐ การป้องกันการทุจริตประพฤติมิชอบ และธรรมาภิบาลในสังคมไทย

๔.๗ ยุทธศาสตร์การพัฒนาโครงสร้างพื้นฐานและระบบโลจิสติกส์

๔.๘ ยุทธศาสตร์การพัฒนาวิทยาศาสตร์ เทคโนโลยี วิจัย และนวัตกรรม

๔.๙ ยุทธศาสตร์การพัฒนาภาค เมือง และพื้นที่เศรษฐกิจ

๔.๑๐ ยุทธศาสตร์ความร่วมมือระหว่างประเทศเพื่อการพัฒนา

**๕. การขับเคลื่อนแผนพัฒนาฯ ฉบับที่ ๑๒ สู่การปฏิบัติ**

๕.๑ หลักการ

๕.๒ แนวทางขับเคลื่อนแผนพัฒนาฯ ฉบับที่ ๑๒

๕.๓ การติดตามประเมินผลแผนพัฒนาฯ ฉบับที่ ๑๒

 **๑.๓ แผนพัฒนาภาค/แผนพัฒนากลุ่มจังหวัด/แผนพัฒนาจังหวัด**

 **🡺 แผนพัฒนาภาคตะวันออกเฉียงเหนือ พ.ศ. ๒๕๖๐ – ๒๕๖๕ ฉบับทบทวน**

**๑. สภาพทั่วไป**

**๑.๑ ที่ตั้ง** ภาคตะวันออกเฉียงเหนือ ตั้งอยู่ระหว่างละติจูด ๑๔◦๗' ถึง ๑๘◦๒๗' เหนือ และลองติจูด ๑๐๐◦๕๔' ถึง ๑๐๕◦๓๗' ตะวันออก ตั้งอยู่ในตำแหน่งศูนย์กลางของอนุภูมิภาคลุ่มแม่น้าโขง โดยมีอาณาเขตติดต่อกับสาธารณรัฐประชาธิปไตยประชาชนลาว ด้านตะวันออกและด้านเหนือ มีแม่น้าโขงเป็นเส้นกั้นพรมแดน และด้านใต้ ติดต่อราชอาณาจักรกัมพูชา โดยมีเทือกเขาพนมดงรัก กั้นพรมแดน

**๑.๒ พื้นที่และลักษณะภูมิประเทศ** มีพื้นที่รวม ๑๐๕.๕๓ ล้านไร่ ลักษณะภูมิประเทศเป็นที่ราบสูง มีความลาดเอียงไปทางตะวันออก มีลักษณะคล้ายกระทะ แบ่งเป็น ๒ เขตใหญ่ ได้แก่ บริเวณแอ่งที่ราบโคราช อยู่บริเวณที่ราบลุ่มแม่น้ามูลและชี ลักษณะเป็นที่ราบสูงสลับกับเนินเขา และบริเวณแอ่งสกลนคร อยู่ทาง ตอนเหนือของภาค ตั้งแต่แนวเขาภูพานไปจนถึงแม่น้าโขง เทือกเขาที่แบ่งระหว่างแอ่งโคราชและแอ่งสกลนคร ได้แก่ เทือกเขาภูพาน

**๑.๓ ภูมิอากาศ** มีอากาศร้อนชื้นสลับกับแล้ง แบ่งเป็น ๓ ฤดู คือ **ฤดูร้อน ช่วงเดือนกุมภาพันธ์-พฤษภาคม** อากาศจะร้อนและแห้งแล้งมาก จังหวัดที่มีอุณหภูมิสูงสุด คือ อุดรธานี **ฤดูฝน ช่วงเดือนพฤษภาคม-ตุลาคม** ได้รับอิทธิพลของลมมรสุมตะวันตกเฉียงใต้ ทาให้มีฝนตกเป็นบริเวณกว้าง แต่มีแนวเทือกเขาดงพญาเย็นและสันกาแพง กั้นลมฝนจากมรสุมตะวันตกเฉียงใต้ ส่งผลให้พื้นที่แอ่งโคราช ซึ่งเป็นเขตเงาฝนจึงมีสภาพแห้งแล้งกว่าแอ่งสกลนคร จังหวัดที่มีฝนตกมากที่สุด คือ นครพนม ฝนตกน้อยที่สุด คือ นครราชสีมา **ฤดูหนาว ช่วงเดือน พฤศจิกายน-กุมภาพันธ์** อากาศหนาวเย็น ได้รับอิทธิพลของลมมรสุมตะวันออกเฉียงเหนือจากประเทศจีน จังหวัดที่มีอุณหภูมิต่ำสุด คือ จังหวัดเลย

**๑.๔ การใช้ประโยชน์ที่ดิน** ในปี ๒๕๕9 มีพื้นที่รวม ๑๐๕.๕๓ ล้านไร่ จำแนกเป็นพื้นที่ป่าไม้ ๑๕.๖๖ ล้านไร่ หรือร้อยละ ๑๔.๙ พื้นที่ทาการเกษตร ๖๓.๘7 ล้านไร่ หรือร้อยละ ๖๐.๕ และพื้นที่ใช้ประโยชน์อื่นๆ 26.02 ล้านไร่ หรือร้อยละ ๒๔.7 ของพื้นที่ภาค

**๑.๕ ทรัพยากรธรรมชาติ**

**๑**.**๕**.**๑ ดิน** สภาพดินเป็นดินทรายไม่อุ้มน้า ทาให้ขาดแคลนน้า และขาดธาตุอาหาร ใต้ดินมีเกลือหิน ทาให้ดินเค็ม จึงมีข้อจากัดต่อการใช้ที่ดินเพื่อการเกษตร

**๑**.**๕**.**๒ แหล่งน้ำ** มีลุ่มน้าขนาดใหญ่ ๓ ลุ่มได้แก่ แม่น้าชี มีความยาวประมาณ ๗๖๕ กิโลเมตร ยาวที่สุดในประเทศไทย มีต้นน้าที่ทิวเขาเพชรบูรณ์ และไหลไปรวมกับแม่น้ามูลที่จังหวัดอุบลราชธานี แม่น้ามูล มีความยาวประมาณ ๖๔๑ กิโลเมตร ต้นน้าอยู่ที่เทือกเขาสันกาแพงแล้วไหลลงสู่แม่น้าโขงที่จังหวัดอุบลราชธานี นอกจากนี้ยังมีลาน้าสาขาย่อย ได้แก่ ลาปาว ลาน้าอูน ลาน้าสงคราม ลาเสียว ลาน้าเลย ลาน้าพอง และลาตะคอง รวมทั้งแหล่งน้าธรรมชาติขนาดใหญ่ ที่กระจายอยู่ในพื้นที่ เช่น หนองหาร (สกลนคร) และ บึงละหาน (ชัยภูมิ) นอกจากนี้ยังมีแหล่งน้าบาดาล มีปริมาณน้าในเกณฑ์เฉลี่ย ๕-๑๐ ลูกบาศก์เมตรต่อชั่วโมง ที่ความลึกของบ่อประมาณ ๓๐ เมตร คุณภาพของน้าบาดาลมีตั้งแต่เค็มจัด กร่อย และจืด เนื่องจากพื้นที่ในแอ่งโคราชและแอ่งสกลนครจะรองรับด้วยหินเกลือ หากเจาะน้าบาดาลลึกเกินไปอาจจะพบน้าเค็ม

**๑**.**๕**.**๓ ป่าไม้** ในปี ๒๕60 ภาคตะวันออกเฉียงเหนือมีพื้นที่ป่าไม้ จานวน ๑๕.๖6 ล้านไร่ คิดเป็นร้อยละ ๑๔.9 ของพื้นที่ภาค หรือร้อยละ ๑๕.๓ ของพื้นที่ป่าไม้ทั้งประเทศ ซึ่งยังตำกว่าค่าเป้าหมาย ในการรักษาสมดุลของระบบนิเวศที่จะต้องมีพื้นที่ป่าไม้ร้อยละ ๔๐ ของพื้นที่ ส่วนใหญ่มีลักษณะเป็น ป่าเบญจพรรณ

**๒. โครงข่ายคมนาคมขนส่งและการบริการสาธารณูปโภค**

**๒.๑ โครงข่ายถนน เชื่อมโยงกับโครงข่ายหลักของประเทศและเชื่อมโยงสู่ประเทศเพื่อนบ้าน สปป.ลาว กัมพูชา และสามารถเชื่อมโยงไปยังเวียดนามและจีนตอนใต้**

๒.๑.๑ ทางหลวงแผ่นดินหมายเลข ๒ (ถนนมิตรภาพ)

๒.๑.๒ เส้นทางแนวระเบียงเศรษฐกิจตะวันออก-ตะวันตก

๒.๑.๓ เส้นทางใหม่เศรษฐกิจตะวันออก-ตะวันตก ๒

**๒.๒ รถไฟ**

**๒.๓ สนามบิน**

**๒.๔ ด่านชายแดน**

**๒.๕ แผนงานพัฒนาโครงสร้างพื้นฐานขนาดใหญ่ที่อยู่ระหว่างดำเนินการในภาค** ได้แก่ รถไฟความเร็วสูง (ช่วงกรุงเทพฯ-นครราชสีมา ช่วงนครราชสีมา-หนองคาย) รถไฟทางคู่ (ช่วงชุมทางถนนจิระ-ขอนแก่น ช่วงขอนแก่น-หนองคาย ช่วงจิระ-อุบลราชธานี) ทางหลวงพิเศษระหว่างเมืองและทางพิเศษ (ช่วงบางปะอิน-นครราชสีมา ช่วงระเบียงเศรษฐกิจ EWEC ด้านตะวันออก)

**๒.๖ บริการสาธารณูปโภค**

๒.๖.๑ ไฟฟ้า

๒.๖.๒ ประปา

**๓. สภาพเศรษฐกิจและรายได้**

**๓.๑ ภาพรวมเศรษฐกิจ**

**๓.๒ เศรษฐกิจรายสาขา**

**๓.๓ เศรษฐกิจระดับครัวเรือน**

**๔. ประชากรและสังคม**

**๔.๑ ประชากร**

**จำนวนประชากรของภาคมากที่สุดของประเทศ** ปี ๒๕60 มีจานวนประชากร ๒๑.๙8 ล้านคน หรือร้อยละ ๓๓.2 ของประเทศ เพิ่มขึ้นจาก ๒๑.69 ล้านคน ในปี ๒๕๕5 และมีอัตราการเพิ่มขึ้นของประชากรในช่วงปี ๒๕๕5-๒๕๕0 โดยเฉลี่ยร้อยละ ๐.๓1 ต่ำกว่าประเทศที่มีอัตราการเพิ่มเฉลี่ยร้อยละ ๐.54 โดยจังหวัดนครราชสีมา มีประชากรมากที่สุด ๒.58 ล้านคน รองลงมา คือ จังหวัดอุบลราชธานี มีประชากร 1.81 ล้านคน และจังหวัดขอนแก่น มีประชากร ๑.76 ล้านคน คิดเป็นร้อยละ ๑๒.๐ ๘.๕ และ ๘.๒ ของประชากรภาค ตามลาดับ

**๔.๒ แรงงาน**

**แรงงานส่วนใหญ่มีความรู้ระดับประถมศึกษา แรงงานระดับอาชีวะมีสัดส่วนน้อยมาก** ในปี ๒๕60 มีกาลังแรงงาน 9.63 ล้านคน ส่วนใหญ่อยู่ในภาคเกษตร ร้อยละ 50.77 ของกาลังแรงงาน ของภาค จานวนแรงงานที่มีความรู้ระดับประถมลดลง จากร้อยละ 57.8 ในปี ๒๕๕5 เป็นร้อยละ 56.48 ในปี ๒๕60 มีความรู้ระดับมัธยมต้น เพิ่มขึ้นจากร้อยละ 16.02 ในปี ๒๕๕5 เป็นร้อยละ ๑๗.9 ในปี ๒๕60 ระดับมัธยมปลาย เพิ่มขึ้นจากร้อยละ 11.87 ในปี ๒๕๕5 เป็นร้อยละ ๑๑.96 ในปี ๒๕60 แรงงานระดับอาชีวะเพิ่มขึ้นเล็กน้อยจากร้อยละ ๒.07 ในปี ๒๕๕5 เป็นร้อยละ ๒.09 ในปี ๒๕๖๐ ระดับอุดมศึกษา เพิ่มขึ้นจากร้อยละ 7.05 ในปี ๒๕๕5 เป็นร้อยละ 9.56 ในปี ๒๕60

**๔.๓ การศึกษา**

**สถาบันการศึกษามีทุกระดับ** โดยระดับอุดมศึกษามี ๕๓ แห่ง ครอบคลุมเกือบทุกจังหวัด แยกเป็นมหาวิทยาลัยของรัฐ ๓๖ แห่ง เอกชน ๑๐ แห่ง และสถาบันวิทยาลัยชุมชน ๗ แห่ง ในจานวนนี้เป็นสถาบันวิจัย ๑๒ แห่ง ซึ่งมากที่สุดในประเทศ

**๔.๔ สาธารณสุข**

**มีสถานบริการสาธารณสุขให้บริการครอบคลุมทั่วถึงทุกพื้นที่** ในปี 2560 มีจานวนโรงพยาบาลรัฐบาล 323 แห่ง ได้แก่ โรงพยาบาลชุมชน (รพช.) ๒๙1 แห่ง โรงพยาบาลทั่วไป (รพท.) 23 แห่ง โรงพยาบาลศูนย์ (รพศ.) 9 แห่ง และโรงพยาบาลส่งเสริมสุขภาพตำบล (รพ.สต.) จานวน ๓,๔๗7 แห่ง

**๕. ทรัพยากรธรรมชาติ สิ่งแวดล้อม และภัยพิบัติ**

**๕.๑ สถานการณ์ด้านทรัพยากรธรรมชาติและสิ่งแวดล้อม**

**ทรัพยากรป่าไม้มีแนวโน้มลดลง** ในปี ๒๕60 ภาคตะวันออกเฉียงเหนือมีพื้นที่ป่าไม้ จานวน ๑๕.๖6 ล้านไร่ คิดเป็นร้อยละ ๑๔.9 ของพื้นที่ภาค หรือร้อยละ ๑๕.๓ ของพื้นที่ป่าไม้ทั้งประเทศ ในช่วงปี 2556-2560 มีอัตราการเปลี่ยนแปลงของพื้นที่ป่าไม้ของภาคลดลงเฉลี่ยร้อยละ 0.24 เนื่องจาก การบุกรุกพื้นที่ป่าไม้เพื่อการเกษตรที่เพิ่มมากขึ้น โดยจังหวัดที่มีพื้นที่ป่าไม้ต่อพื้นที่จังหวัดมากที่สุดได้แก่ จังหวัดมุกดาหาร รองลงมาคือ จังหวัดชัยภูมิ จังหวัดเลย และจังหวัดอุบลราชธานี

**๕.๒ สถานการณ์ด้านภัยพิบัติ**

**การเกิดไฟป่ามีแนวโน้มเพิ่มขึ้น** ในช่วงปี ๒๕๕6-๒๕60 มีจานวนการเกิดไฟป่าเพิ่มขึ้นเฉลี่ยร้อยละ 8.8 โดยปี ๒๕60 เกิดไฟไหม้ป่า จำนวน 878 ครั้ง พื้นที่ถูกไฟไหม้ 9**,**687 ไร่ ลดลงจาก ปี ๒๕๕6 ที่มีจานวน 1**,**574 ครั้ง และจานวนพื้นที่ป่าถูกไฟไหม้ 19**,**622 ไร่ ซึ่งเป็นปีที่เกิดไฟไหม้ป่ามากที่สุด โดยในระหว่างปี ๒๕๕6-๒๕60 เกิดไฟไหม้ป่าเฉลี่ย ๑**,**268.8 ครั้งต่อปี คิดเป็นพื้นที่ที่ถูกไฟไหม้เฉลี่ย ๑๘**,**๗๔๑.๒ ไร่ต่อปี

**๖. สภาวะแวดล้อม**

**๖.๑ จุดแข็ง**

**๖.๒ จุดอ่อน**

**๖.๓ โอกาส**

**๖.๔ ภัยคุกคาม**

**๗. ปัญหาและประเด็นท้าทาย**

**๘. แนวคิดและทิศทางการพัฒนา**

ภาคตะวันออกเฉียงเหนือมีปัญหาพื้นฐานด้านการขาดแคลนน้า ดินคุณภาพต่ำ ประสบอุทกภัยและ ภัยแล้งซ้ำซาก คนมีปัญหาทั้งในด้านความยากจน และมีปัญหาภาวะทุพโภชนาการ แต่มีความพร้อม ด้านสถาบันการศึกษาและสถาบันวิจัย ดังนั้น การพัฒนาเศรษฐกิจและสังคมภาคตะวันออกเฉียงเหนือ ไปสู่ความ “มั่นคง มั่งคั่ง ยั่งยืน” จาเป็นจะต้องแก้ไขปัญหาพื้นฐานควบคู่ไปกับการพัฒนาการวิจัยเพื่อใช้ความรู้ เทคโนโลยี นวัตกรรม และความคิดสร้างสรรค์ในการเสริมสร้างความเข้มแข็งของเศรษฐกิจภายในภาคให้มีการเจริญเติบโตได้อย่างเต็มศักยภาพ พร้อมทั้งการแสวงหาโอกาสการนาความรู้ ทุน เทคโนโลยีและนวัตกรรมจากภายนอกมาช่วยขับเคลื่อน โดยการใช้ประโยชน์จากโครงการพัฒนาโครงสร้างพื้นฐานด้านคมนาคมขนส่งขนาดใหญ่ที่เชื่อมโยงภาคตะวันออกเฉียงเหนือกับโครงข่ายระบบการคมนาคมขนส่งและพื้นที่เศรษฐกิจหลักของประเทศ รวมทั้งการใช้ประโยชน์จากการเชื่อมโยงและข้อตกลงกับประเทศเพื่อนบ้านในกลุ่ม อนุภูมิภาคลุ่มแม่น้าโขงที่กาลังมีการเจริญเติบโตอย่างรวดเร็วมาเสริมสร้างกิจกรรมการพัฒนาใหม่ ๆ ให้แก่ภาค เพื่อให้มีอัตราการเติบโตที่สูงเพียงพอต่อการลดความเหลื่อมล้ากับพื้นที่ส่วนอื่นๆ ของประเทศได้ ในระยะยาว

**๘.๑ เป้าหมายเชิงยุทธศาสตร์ :** พัฒนาอีสานสู่มิติใหม่ให้เป็น **“ศูนย์กลางเศรษฐกิจของอนุภูมิภาค ลุ่มแม่น้ำโขง”**

**๘.๒ วัตถุประสงค์**

๘**.**๒**.**๑ เพื่อแก้ปัญหาปัจจัยพื้นฐานด้านน้าและดิน ให้เอื้อต่อการประกอบอาชีพ การดารงชีพ และการพัฒนาเศรษฐกิจของภาค

๘**.**๒**.**๒ เพื่อดูแลช่วยเหลือคนจน ผู้ด้อยโอกาส และผู้สูงอายุ ให้มีคุณภาพชีวิตที่ดี พึ่งพาตนเอง พึ่งพาครอบครัว และพึ่งพากันในชุมชนได้

๘**.**๒**.**๓ เพื่อยกระดับการผลิตและการสร้างมูลค่าเพิ่มโดยใช้ความรู้ เทคโนโลยี และนวัตกรรม สนับสนุนให้การเติบโตทางเศรษฐกิจของภาคไม่ต่ำกว่าระดับประเทศ

๘**.**๒**.**๔ เพื่อเชื่อมโยงห่วงโซ่มูลค่าของระบบเศรษฐกิจภาคเข้ากับระบบเศรษฐกิจของประเทศ และภูมิภาคเอเชียตะวันออกเฉียงใต้

๘**.**๒**.**๕ เพื่อพัฒนาภาคตะวันออกเฉียงเหนือเป็นศูนย์กลางเศรษฐกิจของอนุภูมิภาคลุ่มแม่น้าโขง และมีบทบาทสนับสนุนประเทศเป็นศูนย์กลางภูมิภาคเอเชียตะวันออกเฉียงใต้

**๘.๓ เป้าหมาย**

๘**.**๓**.**๑ อัตราการเจริญเติบโตทางเศรษฐกิจของภาคตะวันออก

เฉียงเหนือขยายตัวเพิ่มขึ้น

๘**.**๓**.**๒ สัมประสิทธิ์ความไม่เสมอภาค (Gini Coefficient) ในการกระจายรายได้ภาคตะวันออก เฉียงเหนือลดลง

**๘.๔ ตัวชี้วัดและค่าเป้าหมาย**

|  |  |  |
| --- | --- | --- |
| **ตัวชี้วัด** | **ค่าฐาน** | **ค่าเป้าหมาย** |
| **๒๕๖๒** | **๒๕๖๓** | **๒๕๖๔** | **๒๕๖๕** | **2562-2565** |
| อัตราการเจริญเติบโตทางเศรษฐกิจของภาคตะวันออกเฉียงเหนือ  | 892,676 ล้านบาท (ปี 2559)  | ขยายตัว ไม่ต่ำกว่า ร้อยละ 3.5 | ขยายตัว ไม่ต่ำกว่า ร้อยละ 3.5 | ขยายตัว ไม่ต่ำกว่า ร้อยละ 3.5 | ขยายตัว ไม่ต่ำกว่า ร้อยละ 3.5 | ขยายตัวเฉลี่ย ร้อยละ 3.5ต่อปี  |
| สัมประสิทธิ์ความไม่เสมอภาค (Gini Coefficient)ในการกระจายรายได้ภาคตะวันออกเฉียงเหนือ  | 0.446 (ปี 2560) | ลดลงต่ำกว่า 0.446 | ลดลงต่ำกว่า 0.446 | ลดลงต่ำกว่า 0.446 | ลดลงต่ำกว่า 0.446 | ลดลงต่ำกว่า 0.446 |

**8.5.1 ยุทธศาสตร์ที่ ๑ บริหารจัดการน้ำให้เพียงพอต่อการพัฒนาเศรษฐกิจและคุณภาพชีวิตอย่างยั่งยืน**

**8.5.2 ยุทธศาสตร์ที่ ๒ แก้ปัญหาความยากจนและพัฒนาคุณภาพชีวิตผู้มีรายได้น้อยเพื่อลดความเหลื่อมล้ำทางสังคม**

**8.5.3 ยุทธศาสตร์ที่ ๓ สร้างความเข้มแข็งของฐานเศรษฐกิจภายในควบคู่กับ การแก้ปัญหาทรัพยากรธรรมชาติและสิ่งแวดล้อม**

**8.5.4 ยุทธศาสตร์ที่ 4 พัฒนาการท่องเที่ยวเชิงบูรณาการ**

  **8.5.5 ยุทธศาสตร์ที่ 5 ใช้โอกาสจากการพัฒนาโครงข่ายคมนาคมขนส่งที่เชื่อมโยงพื้นที่เศรษฐกิจหลักภาคกลางและพื้นที่ระเบียงเศรษฐกิจภาคตะวันออก** (**EEC) เพื่อพัฒนาเมือง และพื้นที่เศรษฐกิจใหม่ๆ ของภาค**

**8.5.6 ยุทธศาสตร์ที่ 6 พัฒนาความร่วมมือและใช้ประโยชน์จากข้อตกลงกับประเทศ เพื่อนบ้านในการสร้างความเข้มแข็งทางเศรษฐกิจตามแนวชายแดนและแนวระเบียงเศรษฐกิจ**

**🡺 แผนพัฒนากลุ่มจังหวัดภาคตะวันออกเฉียงเหนือตอนล่าง 1 (นครราชสีมา ชัยภูมิ บุรีรัมย์ สุรินทร์) ระยะ 5 ปี พ.ศ. 2561 – 2565 (ฉบับทบทวน) รอบปี พ.ศ.2563**

สำนักงานคณะกรรมการพัฒนาการเศรษฐกิจและสังคมแห่งชาติ (สศช.) ในฐานะฝ่ายเลขานุการ คณะกรรมการบูรณาการนโยบายพัฒนาภาค (ก.บ.ภ.) ได้แจ้งผลการประชุมคณะอนุกรรมการบูรณาการนโยบายพัฒนาภาค ด้านวิชาการ (อ.ก.บ.ภ. ด้านวิชาการ) ในการประชุมครั้งที่ 1/2560 เมื่อวันที่ 25กรกฎาคม 2561 โดยมีรองนายกรัฐมนตรี (นายวิษณุ เครืองาม) เป็นประธาน มีมติเห็นชอบนโยบายหลักเกณฑ์ และวิธีการจัดทาแผนพัฒนาจังหวัดและกลุ่มจังหวัด (พ.ศ. 2561 - 2565) แผนปฏิบัติราชการประจาปีของจังหวัดและกลุ่มจังหวัด ประจาปีงบประมาณ พ.ศ. 2563 และนายกรัฐมนตรี (พลเอกประยุทธ์จันทร์โอชา) เห็นชอบแนวทางการกาหนดกรอบการจัดสรรงบประมาณจังหวัดและกลุ่มจังหวัด ประจาปีงบประมาณ พ.ศ. 2563 ตามมติที่ประชุม อ.ก.บ.ภ. ด้านวิชาการครั้งที่ 2/2561 เมื่อวันที่ 5 กันยายน 2561 และเห็นชอบแนวทางการกาหนดกรอบการจัดสรรงบพัฒนากลุ่มจังหวัด ซึ่งแบ่งงบประมาณเป็น 2 ส่วนส่วนที่ 1 งบประมาณเพื่อการพัฒนาตามศักยภาพความต้องการของพื้นที่ หรือประเด็นร่วมของกลุ่มจังหวัดส่วนที่ 2 งบประมาณเพื่อการพัฒนาในลักษณะ Cluster หรือสนองนโยบายสำคัญของรัฐบาลเชิงพื้นที่

กลุ่มจังหวัดภาคตะวันออกเฉียงเหนือตอนล่าง 1 จึงได้ดาเนินการทบทวนแผนพัฒนากลุ่มจังหวัดภาคตะวันออกเฉียงเหนือตอนล่าง 1 ระหว่างวันที่ 20 – 21 สิงหาคม 2561 โดยยึดยุทธศาสตร์ชาติ ระยะ 20 ปี นโยบายรัฐบาล แผนการบริหารราชการแผ่นดิน แนวทางการพัฒนาเศรษฐกิจและสังคมแห่งชาติ ทิศทางการพัฒนาภาคยุทธศาสตร์การพัฒนาโครงสร้างพื้นฐานด้านคมนาคม แผนแม่บทจากกระทรวงที่เกี่ยวข้อง และมุ่งเน้นการทางานแบบเครือข่ายร่วมกันทุกภาคส่วน (ภาครัฐ ภาคเอกชน ภาคประชาสังคม และสถาบันการศึกษา) เพื่อร่วมกันกำหนดทิศทางการพัฒนากลุ่มจังหวัด ฯ ทั้งด้านเศรษฐกิจ ด้านสังคมและด้านทรัพยากรธรรมชาติและสิ่งแวดล้อม เพื่อให้แผนพัฒนากลุ่มจังหวัดฯ สามารถขับเคลื่อนไปได้ด้วยดีมีประสิทธิภาพ และประสิทธิผล ซึ่งจะเป็นการเพิ่มขีดความสามารถในการแข่งขันของกลุ่มจังหวัด รวมทั้งเป็นการแก้ไขปัญหาร่วมกันของกลุ่มจังหวัด ให้เหมาะสมกับโอกาสและศักยภาพของกลุ่มจังหวัด และนาไปสู่การกระตุ้นให้เกิดการลงทุนของภาคเอกชนและสร้างรายได้ให้กลุ่มจังหวัด

แผนพัฒนากลุ่มจังหวัดภาคตะวันออกเฉียงเหนือตอนล่าง 1 ระยะ 5 ปี (พ.ศ.2561 – 2565) ฉบับทบทวน ปี พ.ศ. 2563 ฉบับนี้ ได้รับความเห็นชอบจากคณะกรรมการบริหารงานกลุ่มจังหวัดแบบ

บูรณาการ (ก.บ.ก.) ภาคตะวันออกเฉียงเหนือตอนล่าง 1 ในคราวประชุม ครั้งที่ 8/2561 เมื่อวันที่ 21 ธันวาคม 2560 โดยสรุปประเด็นสำคัญ ดังนี้

**ตำแหน่งทางยุทธศาสตร์ (Strategies Position)**

1) เป็นแหล่งผลิตสินค้าเกษตรและอาหารปลอดภัย

2) เป็นแหล่งผลิตผลิตภัณฑ์ไหมระดับประเทศ

3) เป็นแหล่งท่องเที่ยวที่มีความหลากหลายทั้งการท่องเที่ยวอารยะธรรมขอม เชิงนิเวศน์ การกีฬาที่มีชื่อเสียง

4) เป็นประตูสู่อีสาน และเชื่อมโยงการค้าชายแดนกับประเทศเพื่อนบ้าน

**ประเด็นการพัฒนา (Strategies Issues)** รวม 3 ประเด็น คือ

**ประเด็นการพัฒนาที่ 1** การพัฒนาขีดความสามารถในการแข่งขันเกษตรอุตสาหกรรมและแปรรูป

**ประเด็นการพัฒนาที่ 2** การพัฒนาอุตสาหกรรมการท่องเที่ยวการท่องเที่ยว และผลิตภัณฑ์ไหม

**ประเด็นการพัฒนาที่ 3** ยกระดับการพัฒนาคุณภาพชีวิต

คณะกรรมการบริหารงานกลุ่มจังหวัดแบบบูรณาการฯ หวังเป็นอย่างยิ่งว่า แผนพัฒนากลุ่มจังหวัด ภาคตะวันออกเฉียงเหนือตอนล่าง 1 ระยะ 5 ปี (พ.ศ.2561 – 2565) ฉบับทบทวน ปี พ.ศ. 2563ฉบับนี้ จะเป็นประโยชน์ในการบูรณาการ แผนงาน/โครงการ เพื่อแปลงนโยบายไปสู่การปฏิบัติในแผนปฏิบัติราชการประจาปีของกลุ่มจังหวัด ฯ ประจาปีงบประมาณ พ.ศ.2563 ต่อไป

**1. ข้อมูลเพื่อการพัฒนาของกลุ่มจังหวัดภาคตะวันออกเฉียงเหนือตอนล่าง 1**

**1.1 ข้อมูลเชิงเปรียบเทียบ**

**1) ด้านกายภาพ**

**(1) ที่ตั้งทางภูมิศาสตร์ :** กลุ่มจังหวัดภาคตะวันออกเฉียงเหนือตอนล่าง 1 จังหวัดนครราชสีมา ชัยภูมิบุรีรัมย์ และสุรินทร์ มีพื้นที่ประมาณ 51,720.19 ตารางกิโลเมตร หรือประมาณ 32,323,535ไร่ ตั้งอยู่ระหว่างเส้นละติจูดที่ 14 องศา 5ลิปดาเหนือ ถึงเส้นละติจูดที่ 16 องศา 43 ลิปดาเหนือ และระหว่างเส้นลองจิจูดที่ 107องศา 10 ลิปดาตะวันออก ถึงเส้นลองจิจูดที่ 110 องศา 7 ลิปดาตะวันออก ซึ่งจากที่ตั้งทางภูมิศาสตร์ดังกล่าวนี้จะทำให้พื้นที่ตั้งอยู่ในโซนเวลามาตรฐานสากลที่พิกัดลองจิจูด 105 องศาตะวันออก ซึ่งเป็นเวลาที่เร็วกว่ากรีนิชประเทศอังกฤษ 7 ชั่วโมง และมีสภาวะอากาศแบบสวันนา (Tropical Savanna Climate) ตามการจำแนกเขตภูมิอากาศแบบ Koppenซึ่งจะมีอากาศร้อนอุณหภูมิสูงตลอดปี โดยมีฤดูฝนสลับกับฤดูแล้งอย่างเด่นชัด โดยฤดูฝน เริ่มตั้งแต่เดือนพฤษภาคม ถึง เดือนตุลาคม และฤดูแล้งเริ่มตั้งแต่เดือนพฤศจิกายน ถึง เดือนเมษายน

**(2) ที่ตั้งสัมพันธ์ :**พื้นที่กลุ่มจังหวัด (นครราชสีมา ชัยภูมิ บุรีรัมย์ และสุรินทร์) มีอาณาเขตติดต่อกับ

พื้นที่จังหวัดใกล้เคียง ดังนี้

**ทิศเหนือ** ติดต่อกับจังหวัดขอนแก่น มหาสารคาม และร้อยเอ็ด

**ทิศตะวันออก** ติดต่อกับจังหวัดศรีสะเกษ

**ทิศใต้** ติดต่อกับจังหวัดปราจีนบุรี สระแก้ว และราชอาณาจักรกัมพูชา

 **ทิศตะวันตก** ติดต่อกับจังหวัดเพชรบูรณ์ ลพบุรี สระบุรี และจังหวัดนครนายก

 **(3) ขนาดพื้นที่ :**จากการรวบรวมข้อมูลของกรมพัฒนาที่ดินพบว่าพื้นที่ทั้ง 4 จังหวัดมีพื้นที่รวมกันทั้งหมดประมาณ 51,720.192 ตารางกิโลเมตร หรือประมาณ 32,323,870 ไร่ ซึ่งคิดเป็นร้อยละ 30.63ของภาคตะวันออกเฉียงเหนือ (168,854 ตารางกิโลเมตร) และคิดเป็นพื้นที่ร้อยละ 10.08 ของพื้นที่ทั้งประเทศ

(513,115 ตารางกิโลเมตร) โดยจังหวัดนครราชสีมามีพื้นที่มากที่สุด รองลงมาได้แก่ จังหวัดชัยภูมิ บุรีรัมย์

และสุรินทร์

**(4) ลักษณะภูมิประเทศ**

ลักษณะภูมิประเทศของกลุ่มจังหวัดภาคตะวันออกเฉียงเหนือตอนล่าง 1 มีลักษณะทั้งเป็นพื้นที่ราบ

สูงและภูเขา พื้นที่ราบลุ่ม และพื้นที่ลูกคลื่นลอนตื้น และพื้นที่ลูกคลื่นลอนลึก โดยสามารถแบ่งออกเป็น 3

ลักษณะ ดังนี้***- ลักษณะเทือกเขาสูงและที่ราบสูง***มีความสูงจากระดับน้ำทะเลมากกว่า 250 เมตร อยู่บริเวณ อำเภอปากช่อง ปักธงชัย วังน้ำเขียวครบุรี และเสิงสางเขตเทือกเขาดงพญาเย็น มีความสูงตั้งแต่ 500 – มากกว่า 1,000 เมตร จากระดับน้ำทะเล

ปานกลาง อยู่บริเวณ ทางตอนเหนือของเขตอำเภอเมืองชัยภูมิ บางส่วนของอำเภอหนองบัวระเหว อำเภอเทพ

สถิต อำเภอคอนสาร อำเภอเกษตรสมบูรณ์ อำเภอหนองบัวแดง อำเภอภูเขียว อำเภอแก้งคร้อ อำเภอภักดีชุม

พล อำเภอซับใหญ่บริเวณเทือกเขาพนมดงรักมีความสูงตั้งแต่ 200 เมตรจากระดับน้ำทะเล บริเวณด้านตะวันตก

ของอำเภอหนองหงส์ ตอนใต้ของอำเภอโนนสุวรรณ อำเภอหนองกี่ อำเภอนางรอง อำเภอปะคำ อำเภอละหาน

ทราย อำเภอบ้านกรวด อำเภอโนนแดง ของจังหวัดบุรีรัมย์ อำเภอบัวเชด อำเภอสังขะ อำเภอกาบเชิง อำเภอ

พนมดงรัก จังหวัดสุรินทร์

***- ที่ราบลุ่มแม่น้า*** เช่น บริเวณที่ราบลุ่มแม่น้ำลำเชียงไกร ลำปลายมาศ ที่ราบลุ่มริมฝั่งลำสะแทด

พื้นที่ราบลุ่มแม่น้ำชี ในเขตอำเภอเมืองชัยภูมิ อำเภอคอนสวรรณ์ อำเภอบ้านเขว้า อำเภอแก้งคร้อ อำเภอเทพ

สถิต อำเภอบำเหน็จณรงค์ พื้นที่ราบลุ่มริมฝั่งแม่น้ำมูล บริเวณอำเภอพุทไธสง อำเภอคูเมือง อำเภอสตึก จังหวัด

บุรีรัมย์ เขตอำเภอท่าตูม อำเภอชุมพลบุรี จังหวัดสุรินทร์

**(5) ลักษณะทางธรณีวิทยา**: พื้นที่ตั้งอยู่ในบริเวณที่ราบสูงโคราช หินที่รองรับส่วนใหญ่ประกอบด้วย

หินแข็ง (หินชุดโคราช) ประกอบด้วยลักษณะโครงสร้างแบบรูปประทุนคว่ำและรูปประทุนหงาย มีรอยแตกรอ ย

แยกและรอยคดโค้งทั่วไป รวมทั้งโดมเกลือ ลักษณะภูมิประเทศและภูมิสัณฐานของแอ่งย่อยบริเวณนี้เรียกว่า

แอ่งโคราช-อุบล มีพื้นที่ประมาณ 33,000 ตารางกิโลเมตร ครอบคลุมพื้นที่บริเวณจังหวัดนครราชสีมา ชัยภูมิ

ขอนแก่น มหาสารคาม ร้อยเอ็ด บุรีรัมย์ กาฬสินธุ์ ยโสธร สุรินทร์ ศรีสะเกษ อุบลราชธานี และอำนาจเจริญ

แม่น้ำในบริเวณนี้ส่วนใหญ่มีต้นกำเนิดจากเทือกเขาที่เป็นขอบแอ่งทางทิศเหนือและทิศตะวันตก ที่สำคัญ ได้แก่

แม่น้ำมูล มีต้นกำเนิดจากเขาวงและเขาสมิงของเทือกเขาสันกำแพง บริเวณอำเภอปักธงชัย จังหวัดนครราชสีมา

แม่น้ำชี มีต้นกำเนิดจากสันปันน้ำของเทือกเขาเพชรบูรณ์ ในเขตจังหวัดชัยภูมิ แม่น้ำทั้งสองสายไหลผ่านที่ราบ

ตอนกลางของแอ่งและบรรจบรวมกันเป็นแม่น้ำขนาดใหญ่ก่อนจะไหลลงสู่แม่น้ำโขงทางทิศตะวันออกบริเวณ

อำเภอโขงเจียม จังหวัดอุบลราชธานี

**2) ด้านประชากร**

**(1) สัดส่วน แนวโน้มประชากรและความหนาแน่น** : จากข้อมูลของสำนักบริหารการทะเบียน

กรมการปกครอง กระทรวงมหาดไทย ปี 2559 ปรากฏว่ากลุ่มจังหวัด “นครชัยบุรินทร์” มีประชากรจำนวน

6,752,462 คน แบ่งเป็นเพศชาย 3,351,603 คน เพศหญิง 3,400,859 คน คิดเป็นร้อยละ 10.24 จากจำนวนประชากรทั้งประเทศ 65,931,550 คน เพิ่มขึ้นจากปี 2558 จำนวน 10,925 คน คิดเป็นเพิ่มขึ้นร้อยละ 0.16เมื่อเทียบจากกลุ่มจังหวัด และเพิ่มขึ้นร้อยละ 0.93 เมื่อเทียบกับประเทศ โดยมีความหนาแน่นของประชากรในพื้นที่กลุ่มจังหวัด คิดเป็น 130 คน/ตารางกิโลเมตร และเมื่อเทียบความหนาแน่นของประชากรในพื้นที่ประเทศคิดเป็น 13 คน/ตารางกิโลเมตร

**(2) กลุ่มชาติพันธุ์**

กลุ่มจังหวัดภาคตะวันออกเฉียงเหนือตอนล่าง 1 ประกอบด้วยกลุ่มชาติพันธุ์หลายกลุ่มกระจายอยู่ในพื้นที่ทั้ง 4 จังหวัด ดังนี้

**- ไทยโคราช**

กลุ่มชาติพันธุ์ไทยโคราช เดิมถิ่นนี้ชาวพื้นเมืองเป็นละว้า ชาวไทยได้อพยพเข้ามาอยู่อาศัยสมัยกรุงศรีอยุธยา พระเจ้าอู่ทองให้ขุนหลวงพะงั่วยกกองทัพมารวบรวมดินแดนแถบนี้เข้ากับกรุงศรีอยุธยาพระเจ้าอู่ทองโปรดฯ ให้กองทหารอยุธยาตั้งด่าน อยู่ประจำ และส่งช่างชาวอยุธยามาก่อสร้างบ้านเรือนและ วัดวาอารามเป็นอันมาก ชาวไทยอยุธยาได้อพยพเข้ามาอยู่อาศัยเพิ่มขึ้นในสมัยสมเด็จพระนารายณ์มหาราชและได้

อพยพมาอยู่นครราชสีมาอีกระลอกหนึ่งคือ คราวเสียกรุงครั้งที่ 2 โดยมีชาวไทยชายฝั่งทะเลภาคตะวันออกได้

อพยพเข้ามาเพิ่มด้วย ชาวไทยกลุ่มนี้และชาวไทยพื้นเมืองเดิม (เข้าใจว่าเป็นชาวสยามลุ่มน้ำมูล (ไท-เสียม) อาจมี

เขมรและมอญปนอยู่ด้วย) สืบเชื้อสายเป็นชาวไทยโคราชและรักษาขนบธรรมเนียมประเพณีสืบทอดกันมา

**- ไทยลาวเวียงจันทน์**

กลุ่มไทยลาวเวียงจันทน์ ส่วนใหญ่อพยพเข้ามาอยู่สมัยสงครามปราบปรามเมืองเวียงจันทน์สมัยธนบุรี มีการกวาดต้อนครอบครัวลาวเข้ามาอยู่ในหัวเมืองชั้นใน และอพยพเข้ามาโดยสมัครใจเพิ่มขึ้นในระยะหลังอยู่ในพื้นที่จังหวัดชัยภูมิ เป็นส่วนใหญ่ และกระจายตัวอยู่ในพื้นที่ทั้ง 3 จังหวัด เหมือนกับหลายจังหวัดในภาคตะวันออกเฉียงเหนือ โดยได้ใช้ภาษา ขนบธรรมเนียมประเพณี และวัฒนธรรมที่เหมือนกันกับชาวไทยลาวโดยทั่วไป แต่ก็จะมีอยู่ที่แตกต่างในเรื่องของภาษาบ้างในแต่ละท้องถิ่น

**- ไทยเขมร**

กลุ่มไทยเขมร มีการตั้งถิ่นฐานอยู่ในท้องที่จังหวัดสุรินทร์ บุรีรัมย์ ศรีสะเกษ อุบลราชธานีรวมไปถึง ร้อยเอ็ด มหาสารคาม และ นครราชสีมาบางพื้นที่ มีภาษาพูดและอักษรเป็นของตนเอง ภาษาเขมรป่าดงเหมือนภาษาเขมรในกัมพูชา แต่เสียงเพี้ยนกันอยู่บ้าง มีขนบธรรมเนียมประเพณี วัฒนธรรมเป็นของตนเองเขมรป่าดงแต่เดิมนับถือพุทธศาสนานิกายมหายาน ผสมกับศาสนาพราหมณ์ และเทวนิยมดั้งเดิม

**5) โครงสร้างพื้นฐานและการเข้าถึงบริการ**

**(1) ทางหลวงสายต่างๆ ในกลุ่มจังหวัด :**ระบบคมนาคมขนส่งในพื้นที่กลุ่มจังหวัดมีถนนสายสำคัญหลายสาย มีทางหลวงแผ่นดินสายหลักและสายรอง ที่เชื่อมโยงระหว่างจังหวัด แล ะภายในจังหวัด ทำให้การคมนาคมขนส่งในกลุ่มจังหวัดมีประสิทธิภาพสามารถเดินทางได้อย่างสะดวก โดยมีเส้นทางสำคัญดังนี้

- ทางหลวงแผ่นดินหมายเลข 2 หรือ ถนนมิตรภาพ

- ทางหลวงแผ่นดินหมายเลข 24 ,201,202,205,206,207,218,219,224,225,226,304 และ 348นอกจากนี้กลุ่มจังหวัดยังมีทางหลวงสายอาเซียนพาดผ่าน ได้แก่

- สาย AH 12 ผ่านสะพานมิตรภาพไทย/ลาว - หนองคาย - อุดรธานี- อ.น้ำพอง – ขอนแก่น – อ.

บ้านไผ่ – อ.พล – จังหวัดนครราชสีมา – อ.สูงเนิน – อ.สีคิ้ว – อ.มวกเหล็ก – จังหวัดสระบุรี – หินกอง – รังสิต

– กรุงเทพฯ รวมระยะทาง 511.5 กิโลเมตร- สาย AH 121 ผ่านมุกดาหาร – อำนาจเจริญ – ยโสธร – อ.สุวรรณภูมิ –อ.พยัคฆภูมิพิสัย -บุรีรัมย์ - อ.นางรอง – อ. ส้มป่อย – บ.ช่องตะโก รวมระยะทาง 458.5กิโลเมตร

**(2) ทางรถไฟ :**เส้นทางรถไฟที่ผ่านกลุ่มจังหวัด คือ รถไฟสายตะวันออกเฉียงเหนือ (ประกอบด้วย

เส้นทาง กรุงเทพ – อุบลราชธานี, กรุงเทพ – หนองคาย, เส้นทางลำชี – อุบลราชธานี, เส้นทางนครราชสีมา –

อุบลราชธานี, เส้นทางกรุงเทพ – ศรีษะเกษ)

**จังหวัดนครราชสีมา** มีเส้นทางรถไฟสายตะวันออกเฉียงเหนือผ่าน 2 สาย คือ

- เส้นทางกรุงเทพมหานคร – จังหวัดอุบลราชธานี

- เส้นทางกรุงเทพมหานคร – จังหวัดหนองคาย

รถไฟทั้งสองสายจะแยกกันที่ชุมทางจิระจังหวัดนครราชสีมานอกจากนี้ยังมีรถไฟอีกสายหนึ่งโดยแยกที่

ชุมทางแก่งคอย คือ สายอำเภอแก่งคอย จังหวัดสระบุรี – อำเภอบัวใหญ่ จังหวัดนครราชสีมา โดยจังหวัด

นครราชสีมา มีสถานีรถไฟ รวม 38 สถานี และ 2 ชุมทาง รวม 40 สถานี สถานีหลักในการขนส่งผู้โดยสารและ

สินค้าคือ สถานีนครราชสีมา และสถานีชุมทางบัวใหญ่

**จังหวัดชัยภูมิ** มีเส้นทางรถไฟผ่านพื้นที่ทางตอนใต้ของจังหวัดซึ่งเป็นเส้นทางระหว่าง อำเภอแก่งคอยจังหวัด

สระบุรี – อำเภอบัวใหญ่ จังหวัดนครราชสีมา – อำเภอเทพสถิต – บำเหน็จณรงค์ – จัตุรัส จังหวัดชัยภูมิซึ่งมี

สถานีรถไฟรวม 6 สถานี มีขบวนรถไฟผ่านสถานีรถไฟอำเภอบำเหน็จณรงค์ และอำเภอจัตุรัส

**จังหวัดบุรีรัมย์** มีเส้นทางรถไฟผ่าน คือ เส้นทางกรุงเทพมหานคร – จังหวัดอุบลราชธานี กรุงเทพ – สุรินทร์

**จังหวัดสุรินทร์** มีเส้นทางรถไฟสายตะวันออกเฉียงเหนือผ่านทางตอนบนของจังหวัด โดยมีเส้นทางผ่าน 1 สาย

คือ เส้นทางกรุงเทพมหานคร – อุบลราชธานี

**(3) ระบบขนส่งทางอากาศ**

**ตารางที่ 9 : ระบบขนส่งทางอากาศ**

บุรีรัมย์

กรุงเทพฯ (DMK) บุรีรัมย์ (BFV) 05.55 น. 07.00 น. 585 - 1,894

กรุงเทพฯ (DMK) บุรีรัมย์ (BFV) 14.00 น. 14.55 น. 590 - 3,258

กรุงเทพฯ (DMK) บุรีรัมย์ (BFV) 14.35 น. 15.45 น.585 - 1,894

กรุงเทพฯ (DMK) บุรีรัมย์ (BFV) 17.25 น. 18.40 น.

บุรีรัมย์ (BFV) กรุงเทพฯ (DMK) 07.30 น. 08.35 น. 585 - 1,894

บุรีรัมย์ (BFV) กรุงเทพฯ (DMK) 15.20 น. 16.10 น. 590 - 3,258

บุรีรัมย์ (BFV) กรุงเทพฯ (DMK) 16.20 น. 17.30 น.585 - 1,894

บุรีรัมย์ (BFV) กรุงเทพฯ (DMK) 19.40 น. 20.55 น.

ที่มา : สำนักงานจังหวัดบุรีรัมย์ ปี พ.ศ. 2560

**(4) โครงสร้างพื้นฐานที่รัฐบาลให้การสนับสนุน**

- รถไฟทางคู่ สายมาบกะเบา-ชุมทางถนนจิระ 128 กิโลเมตร

- โครงการรถไฟความเร็วสูงกรุงเทพฯ-นครราชสีมา หรือรถไฟไทย-จีน ระยะทาง 253กิโลเมตร

- โครงการทางหลวงพิเศษระหว่างเมืองหรือมอเตอร์เวย์สายบางปะอิน – นครราชสีมา

**(5) ไฟฟ้า**

ข้อมูลปี 2560 จำนวนผู้ใช้ไฟฟ้ามีจำนวนทั้งสิ้น 1,921,958 ราย เพิ่มขึ้นจากปี พ.ศ. 2559 ที่มีผู้ใช้

ไฟฟ้า 1,875,439 ราย ทำให้กระแสไฟฟ้าที่จำหน่ายมากขึ้น เป็นจำนวนทั้งสิ้น 8,647,571,878 กิโลวัตต์/ชั่วโมงโดยจำหน่ายให้กับกิจการขนาดใหญ่มากที่สุด 2,577,449,565 กิโลวัตต์/ชั่วโมง รองลงไปเป็นบ้านอยู่อาศัยกิจการขนาดกลาง กิจการขนาดเล็ก กิจการขนาดกลาง และอื่นๆ

**(6) ประปา**

ข้อมูลปี 2560 กลุ่มจังหวัดภาคตะวันออกเฉียงเหนือตอนล่าง 1 มีกำลังการผลิตน้ำประปาในพื้นที่

ทั้งสิ้น 111.1837 ล้านลูกบาศก์เมตร มากกว่าปีที่ก่อน ที่มีปริมาณการผลิต 106.1653 ลูกบาศก์เมตร มีปริมาณที่จำหน่ายแก่ผู้ใช้ 79.4916 ล้านลูกบาศก์เมตร คิดเป็นร้อยละ 71.50 ของปริมาณน้ำที่ผลิตได้ ทั้งนี้มีจำนวนผู้ใช้ทั้งสิ้น 338,719 ราย

**ยุทธศาสตร์การพัฒนา**

**ขององค์กรปกครองส่วนท้องถิ่นในเขตจังหวัด**

**วิสัยทัศน์ขององค์กรปกครองส่วนท้องถิ่นในเขตจังหวัดบุรีรัมย์**

 "บุรีรัมย์เมืองแห่งกีฬา  ทรัพยากรท่องเที่ยวล้ำค่า
              พัฒนาเกษตรกรรมยั่งยืน   สู่พื้นฐานคุณภาพชีวิตที่ดี ยึดวิถีเศรษฐกิจพอเพียง***”***

### พันธกิจ (Mission)

1. การพัฒนาคุณภาพชีวิตของประชาชนให้มีความมั่นคงในการดำรงชีวิต มีคุณธรรม มีความสุขและสุขภาวะที่ดี

2. การส่งเสริมและพัฒนาการท่องเที่ยวอารยธรรมขอม และส่งเสริมกีฬาสู่มาตรฐานโลก

3. ส่งเสริมและพัฒนาเกษตรกรรมและอุตสาหกรรมครบวงจร

4. การพัฒนาคุณภาพการผลิตสินค้าเกษตรไปสู่มาตรฐานเกษตรอินทรีย์และอาหารปลอดภัย

5. การบประสานและพัฒนาโครงสร้างพื้นฐานให้ได้มาตรฐานและทั่วถึง

6. การส่งเสริมและพัฒนาเศรษฐกิจตามแนวทางปรัชญาเศรษฐกิจพอเพียงสู่ความยั่งยืน

7. การบริหารทรัพยากรธรรมชาติสิ่งแวดล้อมและระบบนิเวศอย่างยั่งยืน

8.การพัฒนาด้านการเมืองและการบริหารตามหลักการบริหารจัดการบ้านเมืองที่ดีโดยคำนึงถึงการมีส่วนร่วมของประชาชน

9.การส่งเสริมและพัฒนาการค้าการลงทุนและการค้าชายแดน

10.การส่งเสริมการผลิตและการตลาดผลิตภัณฑ์จากไหมและผลิตภัณฑ์ชุมชน

**3. ประเด็นยุทธศาสตร์ (Strategic lssues)**

|  |  |  |  |
| --- | --- | --- | --- |
| **ประเด็นยุทธศาสตร์****(Strategic lssues)** | **เป้าประสงค์****(Goals)** | **กลยุทธ์****(Strategy)** | **ตัวชี้วัด** |
| **ประเด็นยุทธศาสตร์**ที่ 1เมืองน่าอยู่และคุณภาพชีวิตที่ดี | 1. ประชาชนมีคุณภาพชีวิตที่ดี มีภูมิคุ้มกัน ทางสังคมที่เข้มแข็ง พึ่งพาตนเองได้2. ประชาชนมีความมั่นคงและสังคมมี  ความสงบเรียบร้อย3. เด็กและเยาวชนได้รับการศึกษาเรียนรู้ อย่างทั่วถึงและมีคุณภาพ4. ประชาชนมีสุภาวะที่ดีและยั่งยืน5. พัฒนาโครงสร้างพื้นฐานให้ได้มาตร ฐานและทั่วถึง6. ส่งเสริมสนับสนุนในการอนุรักษ์ฟื้นฟู  ศิลปวัฒนธรรม จารีตประเพณีวิถีชีวิต  ภูมิปัญญาท้องถิ่น ทรัพยากรธรรมชาติ และสิ่งแวดล้อมในท้องถิ่นให้มีความ  ยั่งยืน7. สร้างสังคมและเศรษฐกิจฐานรากให้ เข้มแข็ง | 1. สนับสนุนและส่งเสริมการพัฒนาสถาบัน ครอบครัวให้มีความอบอุ่น2. ส่งเสริมพัฒนาคุณภาพชีวิตใน กลุ่มเด็ก เยาวชน สตรี คนชรา คนพิการ และกลุ่ม ด้อยโอกาส ให้มีคุณภาพชีวิตที่ดี3. สร้างค่านิยม จิตสำนึกและพัฒนาศิลธรรม คุณธรรม จริยธรรม ของเด็กเยาวชน และ ประชาชน4. ส่งเสริมและบูรณาการด้านการศึกษาแบบ องค์รวม5. ส่งเสริมการใช้วิถีชีวิตตามปรัชญาเศรษฐกิจ พอเพียง6. ส่งเสริมและแก้ไขปัญหาด้านสาธารณสุข เพื่อให้ประชาชนมีภาวะที่ดีและมีพลานามัย ที่สมบูรณ์อย่างยั่งยืน7. พัฒนาและปรับปรุงโครงสร้างพื้นฐาน และสิ่งอำนวยความสะดวก8. ส่งเสริมการแก้ปัญหาครัวเรือนยากจน9. ส่งเสริมและสนับสนุนเพื่อยกระดับรายได้และสร้างโอกาสในการประกอบอาชีพ | 1. ระดับความสำเร็จของการพัฒนาคุณภาพชีวิต และการแก้ไขปัญหาสังคม2. ระดับความสำเร็จในการเสริมสร้างคุณธรรมจริยธรรมแก่ประชาชน3. ร้อยละผู้ด้อยโอกาสได้รับสวัสดิการสังคม4. ระดับความสำเร็จของคุณภาพการศึกษาของเยาวชน5. ร้อยละของชุมชนที่ได้รับการ ส่งเสริม/สนับสนุนวิถีชีวิตเศรษฐกิจพอเพียง6. ระดับความสำเร็จของการพัฒนาคุณภาพและ การบริการด้านสาธารณสุข7. ร้อยละโครงสร้างพื้นฐานได้รับการพัฒนาและและปรับปรุง8. ระดับความสำเร็จของการแก้ไขปัญหาเพื่อลดจำนวนครัวเรือนยากจน ที่มีรายได้ต่ำกว่าเกณฑ์ จปฐ.9. ระดับความสำเร็จของการพัฒนาทักษะด้านอาชีพต่างๆ10. ร้อยละที่เพิ่มขึ้นของมูลค่าการจำหน่ายผลิตภัณฑ์ชุมชน (OTOP) |

|  |  |  |  |
| --- | --- | --- | --- |
| **ประเด็นยุทธศาสตร์****(Strategic lssues)** | **เป้าประสงค์****(Goals)** | **กลยุทธ์****(Strategy)** | **ตัวชี้วัด** |
|  |  | 10. ส่งเสริมและพัฒนาผลิตสินค้าหนึ่งตำบลหนึ่งผลิตภัณฑ์ และผลิตภัณฑ์ชุมชน (OTOP) 11. เสริมสร้างความมั่นคง ความสงบเรียบร้อยและความปลอดภัยในชีวิตและทรัพย์สิน12. ส่งเสริมและสนับสนุนด้านการป้องกันปราบปราม ฟื้นฟู และแก้ไขปัญหายาเสพติด ปัญหาอาชญากรรม13. ส่งเสริมและสนับสนุนการป้องกันและป้องกันสาธารณภัย14. ส่งเสริมและสนับสนุนการจัดการขยะและการลดมลพิษอย่างเป็นระบบ15. อนุรักษ์ ฟื้นฟู ระบบนิเวศ พื้นที่ป่าไม้  ทรัพยากรธรรมชาติ และสิ่งแวดล้อม16. ส่งเสริมและสนับสนุนการอนุรักษ์ศาสนา  ศิลปวัฒนธรรม จารีตประเพณี วิถีชีวิตและ ภูมิปัญญาท้องถิ่น17. ส่งเสริมความมั่นคงและพัฒนาความสัมพันธ์อันดีกับประเทศเพื่อนบ้าน | 11. ระดับความสำเร็จในการส่งเสริมให้เกิดความสมานฉันท์และความสามัคคีของประชาชนภายในจังหวัด12. ระดับความสำเร็จในการป้องกันและปราบ ปรามและแก้ไขปัญหายาเสพติด ปัญหาอาชญากรรม13. ระดับความสำเร็จของกันป้องกันและบรรเทาสาธารณภัย14. ปริมาณขยะและสิงปฏิกูลได้รับการจัดการมีจำนวนลดลง15. ระดับความสำเร็จของการอนุรักษ์ ฟื้นฟูระบบนิเวศ พื้นที่ป่าไม้ ทรัพยากรธรรมชาติและสิ่งแวดล้อม 16. ระดับความสำเร็จของการอนุรักษ์ ศาสนา ศิลปวัฒนธรรม จารีตประเพณี วิธีชีวิตและภูมิปัญญาท้องถิ่น17. ระดับความสำเร็จในการพัฒนาความสัมพันธ์ อันดีกับประเทศเพื่อนบ้าน  |

|  |  |  |  |
| --- | --- | --- | --- |
| **ประเด็นยุทธศาสตร์****(Strategic lssues)** | **เป้าประสงค์****(Goals)** | **กลยุทธ์****(Strategy)** | **ตัวชี้วัด** |
| **ประเด็นยุทธศาสตร์**ที่ 2การพัฒนาการท่องเที่ยวและกีฬา | 1. ศูนย์กลางการท่องเที่ยวอารยธรรมขอม2. ยกระดับการพัฒนาการท่องเที่ยวและสิ่งแวดล้อมให้เกิดความยั่งยืน3. ส่งเสริมและพัฒนาการค้าการลงทุนและการค้าชายแดน4. เชิดชูศิลปวัฒนธรรม จารีตประเพณี วิถีชีวิตภูมิปัญญาท้องถิ่นเพื่อการท่องเที่ยวเชิงวัฒนธรรม5. อนุรักษ์และฟื้นฟูทรัพยากรธรรมชาติและสิ่งแวดล้อมเพื่อการท่องเที่ยวเชิงนิเวศ6. ส่งเสริมความเป็นเลิศทางด้านการกีฬาสู่กีฬามาตรฐานโลก | 1. ส่งเสริมให้เมืองบุรีรัมย์เป็นเมืองที่มีความเป็นอัตลักษณ์2. พัฒนาโครงสร้างพื้นฐานและความเชื่อมโยงด้านการท่องเที่ยว3. พัฒนาศักยภาพบุคลากรเพื่อการท้องเที่ยว4. พัฒนาสินค้าและบริการด้านการท่องเที่ยว5. ส่งเสริมการตลาดและการประชาสัมพันธ์ด้านการท่องเที่ยว6. อนุรักษ์ ฟื้นฟู ศิลปวัฒนธรรม จารีตประเพณีวิถีชีวิตและภูมิปัญญาท้องถิ่นเพื่อการท่องเที่ยวเชิงวัฒนธรรม 7. ส่งเสริมและบูรณาการในการอนุรักษ์และฟื้นฟู ทรัพยากรธรรมชาติและสิ่งแวดล้อมเพื่อความ สมดุลทางธรรมชาติอย่างยั่งยืนและเพื่อการท่องเที่ยวเชิงนิเวช8. ส่งเสริมและประสาน สร้างเครือข่ายความร่วมมือกับภาคเอกชนหรือภาคส่วนอื่นๆ เพื่อการค้าการลงทุนและการท่องเที่ยวแบบเต็มรูปแบบ | 1. ระดับความสำเร็จของการพัฒนาคุณภาพด้านการท่องเที่ยวของจังหวัด2. ร้อยละจำนวนแหล่งท่องเที่ยวที่ได้รับการเผย แพร่ประชาสัมพันธ์3. ร้อยละที่เพิ่มขึ้นของรายได้จากการท่องเที่ยว4. โครงสร้างพื้นฐานด้านการท่องเที่ยวที่ได้รับการพัฒนา5. จำนวนภูมิปัญญาท้องถิ่นที่ได้รับการเผยแพร่และประชาสัมพันธ์ที่เพิ่มขึ้น6. ร้อยละที่เพิ่มขึ้นของทุนทางวัฒนธรรมท้องถิ่นมาสร้างมูลค่าเพิ่มทางเศรษฐกิจ7. ระดับความสำเร็จในการพัฒนาและส่งเสริมการท่องเที่ยวเชิงนิเวชเพื่อการท่องเทียว 8. ระดับความสำเร็จของการอนุรักษ์ฟื้นฟู ทรัพยากรธรรมชาติและสิ่งแวดล้อมเพื่อการท่องเที่ยวอย่างต่อเนื่อง9. มีศูนย์ข้อมูลการค้าการลงทุนและการท่องเที่ยว |

|  |  |  |  |
| --- | --- | --- | --- |
| **ประเด็นยุทธศาสตร์****(Strategic lssues)** | **เป้าประสงค์****(Goals)** | **กลยุทธ์****(Strategy)** | **ตัวชี้วัด** |
|  |  | 9. ส่งเสริมและพัฒนาการค้าการลงทุนและการค้าชายแดน10. ส่งเสริมเยาวชนและประชาชนให้เป็นเลิศด้านการกีฬาสู่การพัฒนาอาชีพ11. ส่งเสริมกีฬาและส่งเสริมการท่องเที่ยวเชิงกีฬาทุกรูปแบบ | 10. ร้อยละข้อมูลการค้าชายแดนที่เพิ่มขึ้น11. ระดับความสำเร็จในการส่งเสริมด้านกีฬาแก่ เยาวชนและประชาชนทุกระดับ12. ร้อยละความสำเร็จของการพัฒนาและ ส่งเสริมกีฬา |

|  |  |  |  |
| --- | --- | --- | --- |
| **ประเด็นยุทธศาสตร์****(Strategic lssues)** | **เป้าประสงค์****(Goals)** | **กลยุทธ์****(Strategy)** | **ตัวชี้วัด** |
| **ประเด็นยุทธศาสตร์**ที่ 3การพัฒนาเกษตรกรรมและอุตสาหกรรม | 1. สังคมเกษตรและอุตสาหกรรมมีความมั่นคง2. ผลิตภัณฑ์มวลรวมภาคการเกษตรและ อุตสาหกรรม3. ศูนย์กลางพัฒนาเศรษฐกิจภายใต้พื้นฐานของการผลิตสินค้าด้านการเกษตรและอาหารปลอดภัย4. พัฒนาโครงสร้างพื้นฐานด้านการเกษตรให้ได้มาตรฐานและทั่วถึง | 1. พัฒนาและส่งเสริมการทำเกษตรอินทรีย์ อินทรีย์ชีวภาพ และเกษตรปลอดภัย2. ส่งเสริมการลงทุนและปัจจัยเอื้อให้เกิดการลงทุน เพื่อพัฒนาศักยภาพอุตสาหกรรมการเกษตรและอุตสาหกรรมบริการ3. เพิ่มพูนทักษะการพัฒนาอาชีพด้านเกษตรกรรมและอุตสาหกรรม4. ส่งเสริมและสนับสนุนการพัฒนาขีดความสามารถในการแข่งขันเกษตรอุตสาหกรรมและแปรรูปอาหาร5. ส่งเสริมและพัฒนาศักยภาพการผลิตและการแปรรูปสินค้าเกษตรเพื่อสร้างมูลค่า6. ส่งเสริมและสนับสนุนการผลิตสินค้าเกษตร และอาหารปลอดภัย 7. ยกระดับสินค้าเกษตรให้เข้าสู่ระบบมาตรฐานเพื่อก้าวสู่ตลาดโลก8. พัฒนาและปรับปรุงโครงสร้างพื้นฐานให้ได้ มาตรฐานและมีความสะดวกในด้านการเกษตรอย่างทั่วถึง9. ส่งเสริมการปลูกพืชเศรษฐกิจและพืชพลังงาน | 1. ระดับความสำเร็จในการส่งเสริมและพัฒนา การทำเกษตรอินทรีย์ อินทรีย์ชีวภาพ และ เกษตรปลอดภัย2. จำนวนที่เพิ่มขึ้นของพื้นที่เกษตรอินทรีย์เกษตรชีวภาพ และเกษตรปลอดภัย3. จำนวนของกลุ่มอุตสาหกรรมการเกษตรที่ได้ รับการส่งเสริมการลงทุนและการพัฒนาศักยภาพในการประกอบการ4. จำนวนกลุ่มอาชีพที่ได้รับการเพิ่มพูนทักษะอาชีพด้านต่างๆ5. ร้อยละของจำนวนสินค้าเกษตรที่ได้รับการพัฒนาให้มีความปลอดภัยและมาตรฐาน6. ร้อยละของการลดปริมาณการใช้สารเคมี7. ร้อยละของสินค้าเกษตรกรรมได้รับการพัฒนาและแปรรูปสินค้า8. ร้อยละโครงการพื้นฐานด้านการเกษตรที่ได้รับ การพัฒนาและปรับปรุง9. ร้อยละของการเกษตรที่ปลูกพื้นที่เศรษฐกิจและพืชพลังงาน10. ร้อยละของมูลค่าผลิตภัณฑ์ใหม่ที่เพิ่มขึ้น |

|  |  |  |  |
| --- | --- | --- | --- |
| **ประเด็นยุทธศาสตร์****(Strategic lssues)** | **เป้าประสงค์****(Goals)** | **กลยุทธ์****(Strategy)** | **ตัวชี้วัด** |
|  |  | 10. ส่งเสริมการพัฒนามาตรฐานและคุณภาพการผลิตใหม่และการผลิตภัณฑ์ใหม่แบบครบวงจร11. สนับสนุนให้มีการรวมกลุ่มการผลิตและการจำหน่าย12. ส่งเสริมและพัฒนาด้านการตลาด/การมีตลาดกลางรับรองสินค้าเกษตร | 11. จำนวนตลาดกลางสินค้าชุมชน12. ระดับความสำเร็จของการส่งเสริมและพัฒนาด้านการตลาด |

|  |  |  |  |
| --- | --- | --- | --- |
| **ประเด็นยุทธศาสตร์****(Strategic lssues)** | **เป้าประสงค์****(Goals)** | **กลยุทธ์****(Strategy)** | **ตัวชี้วัด** |
| **ประเด็นยุทธศาสตร์**ที่ 4การพัฒนาขีดสมรรถนะองค์กร | 1. บุคลากรในองค์กรมีขีดสมรรถนะสูง2. ประชาชนมีความพึงพอใจในการรับบริการจากหน่วยงาน3. องค์กรยึดหลักธรรมาภิบาลในการบริหารจัดการ | 1. พัฒนาขีดสมรรถนะของบุคลากรให้มีความ พร้อมในการปฏิบัติหน้าที่ส่งเสริมการพัฒนาขององค์กรปกครองส่วนท้องถิ่น2. สร้างความรับผิดชอบและมีจิตสำนึกต่อสังคม3. ออกแบบและพัฒนาระบบการบริหารจัดการงานแบบบูรณาการ4. ส่งเสริมให้องค์กรและบุคลากรยึดหลักธรรมาภิบาลในการบริหารจัดการ5. ส่งเสริมให้องค์กรต่อต้านการทุจริตคอร์รัปชั่นทุกรูปแบบ | 1. ร้อยละของการบริการที่สามารถลดขั้นตอน และระยะเวลาให้บริการ2. ร้อยละของบุคลากรที่มีส่วนร่วมในกิจกรรมการแรกเปลี่ยนเรียนรู้3. ร้อยละของงานบริการที่ได้จัดทำมาตรฐานหรือคู่มือการให้บริการ4. ร้อยละของบุคลากรที่ผ่านระดับของขีด สมรรถนะที่ส่วนราชการกำหนด5. ร้อยละของความคลอบคลุม ถูกต้อง และทัน สมัยของฐานข้อมูลที่สนับสนุนยุทธศาสตร์6. ร้อยละของบุคลากรที่ได้รับการพัฒนาขีด สมรรถนะตามแผนพัฒนาบุคลากร7. ร้อยละของงานที่บริหารจัดการอย่างมี ธรรมาภิบาล8. ระดับความสำเร็จของการส่งเสริมองค์กรให้ต่อต้านการทุจริตคอร์รัปชั่นและการประพฤติมิชอบ |

**1.ข้อมูลเพื่อการพัฒนาจังหวัดบุรีรัมย์**

**1.1 ข้อมูลเพื่อการพัฒนา**

 **ข้อมูลพื้นฐานทางกายภาพ**

**1.ประวัติความเป็นมา**

 นักโบราณคดีและนักประวัติศาสตร์ให้ข้อสันนิษฐานโดยสรุปว่า จังหวัดบุรีรัมย์เคยเป็นที่ตั้งอาณาจักรอันยิ่งใหญ่ รุ่งเรืองมาตั้งแต่สมัยทวาราวดี (พุทธศตวรรษที่ ๑๒ – ๑๖) เชื่อมต่อจนถึงสมัยลพบุรี (พุทธศตวรรษที่ ๑๖ – ๑๘ ) จากนั้นก็เริ่มเสื่อมอำนาจลงและแตกแยก อาจจะด้วยเหตุภัยธรรมชาติหรือสงคราม ประชาชนกระจายออกไปตั้งชุมชนเล็ก ๆ ตามป่าหรือชายแดนเรียกว่า “เขมรป่าดง”

สมัยกรุงธนบุรี พ.ศ. ๒๓๑๙ พระบาทสมเด็จพระพุทธยอดฟ้าจุฬาโลกมหาราช ขณะดำรงพระยศเจ้าพระยาจักรี เสด็จฯ มาทรงจัดระเบียบการปกครองเมืองนางรอง รวบรวมผู้คนเมืองตลุง เมืองสุรินทร์ เมืองสังขะ และเมืองขุขันธ์ ก่อตั้งเป็นเมืองใหม่ ณ ชัยภูมิป่าทุ่งต้นแป๊ะเรียกว่า “เมืองแป๊ะ” คือเมืองบุรีรัมย์ปัจจุบัน ความชอบครั้งนี้ ได้รับพระราชทานพระอิสริยศ เป็นสมเด็จเจ้าพระยามหากษัตริย์ศึก พ.ศ. ๒๔๕๐ ได้มีพระบรมราชโองการโปรดเกล้าฯ ให้กระทรวงมหาดไทยปรับปรุง หัวเมืองในภาคตะวันออกเฉียงเหนือให้มณฑลนครราชสีมาประกอบด้วย ๓ เมือง ๑๗ อำเภอ คือ เมืองนครราชสีมา ๑๐ อำเภอ เมืองชัยภูมิ ๓ อำเภอ และเมืองบุรีรัมย์ ๔ อำเภอ คือ นางรอง พุทไธสง ประโคนชัย และรัตนบุรี (ปัจจุบันอยู่ในเขตการปกครองของจังหวัดสุรินทร์)ต่อมาได้มีการตราพระราชบัญญัติระเบียบบริหารราชอาณาจักรสยาม พ.ศ. ๒๔๗๖ ขึ้นยุบมณฑล และจัดระเบียบบริหารราชการ ออกเป็นจังหวัดและอำเภอ เมืองบุรีรัมย์จึงมีฐานะเป็น **“จังหวัดบุรีรัมย์”** แต่นั้นเป็นต้นมา

จังหวัดบุรีรัมย์ หมายถึงเมืองแห่งความรื่นรมย์เป็นจังหวัดหนึ่งในภาคตะวันออกเฉียงเหนือที่มีทรัพยากรการท่องเที่ยวที่สำคัญน่าเที่ยว โดยเฉพาะอย่างยิ่งแหล่งโบราณสถานศิลปะแบบขอมโบราณที่มีอยู่มากมายกระจายอยู่ในพื้นที่ทั้งจังหวัด อีกทั้งยังเป็นที่รู้จักในฐานะเมืองเกษตรกรรมและหัตถกรรม เพราะเป็นแหล่งปลูกข้าวหอมมะลิที่มีคุณภาพดี และเป็นแหล่งทอผ้าไหมที่สวยงามและมีชื่อเสียง นอกจากนี้ด้วยสภาพพื้นที่ตั้งมีอาณาเขตติดต่อกับประเทศเพื่อนบ้าน จึงทำให้มีความหลากหลายของเชื้อชาติซึ่งก่อให้เกิดความหลากหลายของประเพณีวัฒนธรรม จนทำให้เป็นที่รู้จักโดยทั่วไปดังคำขวัญของจังหวัดที่ว่า **“เมืองปราสาทหิน ถิ่นภูเขาไฟ ผ้าไหมสวย รวยวัฒนธรรม เลิศล้ำเมืองกีฬา”**

* ขณะเดียวกันบุรีรัมย์ก็มีบทบาทสำคัญในด้านอุตสาหกรรมอีกสถานะหนึ่ง เพราะเป็นแหล่งผลิตหินก่อสร้างแหล่งใหญ่ที่มีคุณภาพดีที่สุดของประเทศ โดยเฉพาะในย่านอำเภอเมืองบุรีรัมย์ อำเภอนางรอง และอำเภอเฉลิมพระเกียรติฯ สามารถส่งหินจำหน่ายให้แก่จังหวัดต่างๆในเขตภาคอีสานตอนล่างและภาคอื่นๆ
* **ตำแหน่งที่ตั้ง**

 จังหวัดบุรีรัมย์ตั้งอยู่ทางตอนใต้ของภาคตะวันออกเฉียงเหนือ ระหว่างเส้นรุ้งที่ 14 องศา 15 ลิปดาเหนือ กับ 15 องศา 45 ลิปดาเหนือ เส้นแวงที่ 102 องศา 30 ลิปดาตะวันออก กับ 103 องศา 45 ลิปดาตะวันออก อยู่ห่างจากกรุงเทพมหานคร โดยทางรถยนต์ประมาณ 385 กิโลเมตร ทางรถไฟประมาณ 376 กิโลเมตร

* **ขอบเขตจังหวัด**

 **- ทิศเหนือ** ติดต่อกับจังหวัดขอนแก่น จังหวัดมหาสารคาม จังหวัดสุรินทร์

 **- ทิศตะวันออก** ติดต่อกับจังหวัดสุรินทร์

 **- ทิศใต้** ติดต่อกับจังหวัดสระแก้ว และราชอาณาจักรกัมพูชา

 **- ทิศตะวันตก** ติดต่อกับจังหวัดนครราชสีมา

* **พื้นที่จังหวัด**

 จังหวัดบุรีรัมย์ มีเนื้อที่รวมทั้งสิ้น 10,393.945 ตารางกิโลเมตร หรือ 6,451,178.125 ไร่ คิดเป็นร้อยละ 6.11 ของพื้นที่ภาคตะวันออกเฉียงเหนือ และคิดเป็นร้อยละ 2.01 ของพื้นที่ประเทศไทย

* + - **พรมแดน**

 จังหวัดบุรีรัมย์ มีพรมแดนโดยรอบยาวประมาณ 638 กิโลเมตร เป็นพรมแดนที่เป็นธรรมชาติ ทั้งสิ้น คือ ใช้แนวสันเขาแบ่งเขตยาวประมาณ 170 กิโลเมตร คิดเป็นร้อยละ 24.89 พรมแดนที่เป็นลำน้ำยาวประมาณ 363 กิโลเมตร คิดเป็นร้อยละ 53.15 และใช้เส้นแนวตรงในที่ราบเป็นแนวพรมแดนอีก 150 กิโลเมตร คิดเป็นร้อยละ 21.96

* + - **รูปร่าง**

 รูปร่างของจังหวัดบุรีรัมย์ มีความยาวมากกว่าความกว้าง กล่าวคือ วัดความยาวของจังหวัดจากแผนที่ภูมิศาสตร์ อัตราส่วน 1 : 250,000 ของกรมแผนที่ทหารได้ประมาณ 182 กิโลเมตร ส่วนความกว้างวัดได้ประมาณ 90 กิโลเมตร ในทางภูมิศาสตร์การเมืองได้วิเคราะห์รูปร่างที่ดีของพื้นที่ไว้ว่า จะต้องมีความยาวและความกว้างเท่ากันหรือ ยาว : กว้าง เท่ากับ 1 ซึ่งรูปร่างของพื้นที่ดังกล่าวอาจเกือบกลม หรือ เป็นสี่เหลี่ยมจัตุรัส เมื่อพิจารณารูปร่างของจังหวัดบุรีรัมย์แล้วจะมีรูปร่างคล้ายเต่า มีหัวอยู่ทางตอนบนและลำตัวอยู่ทางตอนกลางและตอนใต้ ถ้าคิดตามสัดส่วนความยาวต่อความกว้างแล้ว จะมีค่าประมาณ 2.02 ซึ่งเป็นรูปร่างที่ไม่ดี คือ ไม่กะทัดรัด เพราะจะมีรูปร่างยาวรีในตอนบนแล้วแผ่กว้างทางตอนกลางและตอนใต้ จึงทำให้เกิดข้อเสียในด้านต่าง ๆ การสื่อสารโทรคมนาคมไม่สะดวก ยากแก่การพัฒนา เสียค่าใช้จ่ายในการพัฒนาสูง ตลอดจนการดูแล ของเจ้าหน้าที่ไม่ทั่วถึง

* **ลักษณะภูมิประเทศ**
	+ - **ลักษณะพื้นที่**

 ภูมิประเทศโดยทั่วไปเป็นที่ราบสูงทางตอนใต้ บริเวณอำเภอละหานทราย อำเภอโนนดินแดง และอำเภอบ้านกรวด มีเทือกเขาบรรทัดและเทือกเขาพนมดงรัก กั้นพรมแดนระหว่างประเทศไทยกับประเทศกัมพูชาประชาธิปไตย พื้นที่ลาดจากทิศใต้ลงไปทางทิศเหนือมีลักษณะเป็นลูกคลื่นน้อยๆ เป็นที่ราบขั้นบันไดช่องเขา และภูมิประเทศที่เกิดจากภูเขาไฟ ลักษณะภูมิประเทศที่สำคัญแบ่งได้ 3 ลักษณะ คือ

 1. พื้นที่สูงและภูเขาทางตอนใต้ เป็นพื้นที่ลอนลึก ภูเขาและช่องเขาบริเวณเทือกเขาพนมดงรักมีความสูงตั้งแต่ 200 เมตรจากระดับน้ำทะเล ครอบคลุมพื้นที่ร้อยละ 25 ของพื้นที่จังหวัด ได้แก่ บริเวณด้านตะวันตกของอำเภอหนองหงส์ ตอนใต้ของอำเภอโนนสุวรรณ อำเภอหนองกี่ อำเภอนางรอง อำเภอปะคำ อำเภอละหานทราย อำเภอบ้านกรวด และอำเภอโนนดินแดง

 2. พื้นที่ลูกคลื่นลอนตื้นตอนกลางของจังหวัด ความสูงประมาณ 150-200 เมตร จากระดับน้ำทะเลปานกลาง พื้นที่จะทอดขนานเป็นแนวยาวทางทิศตะวันออกและทิศตะวันตก ครอบคลุมพื้นที่ประมาณร้อยละ 60 ของพื้นที่จังหวัด ได้แก่ บริเวณอำเภอประโคนชัย อำเภอพลับพลาชัย อำเภอเมืองบุรีรัมย์ อำเภอห้วยราช อำเภอลำปลายมาศ อำเภอคูเมือง อำเภอกระสัง อำเภอบ้านด่าน และบางส่วนของอำเภอนางรอง อำเภอหนองกี่ อำเภอหนองหงส์ อำเภอสตึก อำเภอพุทไธสง อำเภอนาโพธิ์ อำเภอบ้านใหม่ไชยพจน์ อำเภอเฉลิมพระเกียรติจังหวัดบุรีรัมย์ อำเภอชำนิ และอำเภอแคนดง

 3. พื้นที่ราบลุ่มริมฝั่งแม่น้ำมูล มีความสูงเฉลี่ยต่ำกว่า 150 เมตร ได้แก่ พื้นที่บริเวณอำเภอพุทไธสง อำเภอคูเมือง และอำเภอสตึก

* ลักษณะภูมิอากาศ

 จังหวัดบุรีรัมย์มีสภาพอากาศ จัดอยู่ภายในเขตภูมิอากาศแบบทุ่งหญ้าเมืองร้อน (Tropical Savanna Climate : Aw) หรือเรียกอีกอย่างหนึ่งว่า เขตภูมิอากาศแบบสวันนา (Savanna Climate) ซึ่งเป็นลักษณะอากาศที่มีฤดูแล้งสลับฤดูฝนอย่างเด่นชัด จากสถิติภูมิอากาศข้อมูลอุตุนิยมวิทยา ในคาบ 30 ปี (พ.ศ. 2530-2559) ของจังหวัดบุรีรัมย์ พบว่า ปริมาณฝนรวมเฉลี่ยทั้งปี เท่ากับ 1,217.6 มิลลิเมตร ความชื้นสัมพัทธ์สูงที่สุดเฉลี่ยอยู่ในเดือนกันยายนเท่ากับร้อยละประมาณ 96 ความชื้นสัมพัทธ์ต่ำสุดเฉลี่ยอยู่ในเดือนกุมภาพันธ์เท่ากับประมาณร้อยละ 40 โดยรวมแล้วจังหวัดบุรีรัมย์ มีความชื้นสัมพัทธ์เฉลี่ยทั้งปีร้อยละ 75 ลักษณะอากาศเช่นนี้เกิดขึ้นเนื่องจากจังหวัดบุรีรัมย์ตกอยู่ภายใต้อิทธิพลของลมมรสุม 2 ชนิด คือ ลมมรสุมตะวันตกเฉียงใต้และลมมรสุมตะวันออกเฉียงเหนือ จึงสามารถแบ่งฤดูกาลออกได้เป็น 3 ฤดู ดังนี้

 1) ฤดูฝน (Rain Season) เริ่มตั้งแต่กลางเดือนพฤษภาคมถึงกลางเดือนตุลาคม ซึ่งได้รับอิทธิพลจากลมมรสุมตะวันตกเฉียงใต้พัดนำความชื้นจากทะเลอันดามัน และอ่าวไทยเข้ามาปกคลุม และมีอิทธิพลของร่องความกดอากาศต่ำหรือร่องมรสุม (International Tropical Convergence Zone : ITCZ or Monsoon Trough) พาดผ่าน ทำให้เริ่มมีฝนตกชุกตั้งแต่กลางเดือนพฤษภาคมเป็นต้นไปจนถึงกลางเดือนมิถุนายน หลังจากนั้นไปจนถึงกลางเดือนกรกฎาคมฝนจะลดน้อยลงมากบางวันอาจไม่มีฝนตกเลย เรียกระยะนี้ว่า ระยะฝนทิ้งช่วง (Dry Spell) เนื่องจากร่องความกดอากาศต่ำหรือร่องมรสุมได้เคลื่อนตัวขึ้นไปพาดผ่านตอนบน ของประเทศลาว ประเทศเวียดนาม และประเทศจีนตอนใต้ สำหรับในช่วงเดือนสิงหาคมและกันยายน ฝนจะกลับมาตกชุกอีกครั้งหนึ่ง เนื่องจากร่องความกดอากาศต่ำหรือร่องมรสุมได้เคลื่อนตัวลงมาพาดผ่านภาคตะวันออกเฉียงเหนือของประเทศไทย ในฤดูนี้มักมีพายุหมุนเขตร้อนเคลื่อนตัวจากทะเลจีนใต้เข้ามามีอิทธิพลต่อภาคตะวันออกเฉียงเหนือ เฉลี่ยปีละ 1-3 ลูก จากสถิติภูมิอากาศจังหวัดบุรีรัมย์ของกรมอุตุนิยมวิทยา ในคาบ 30 ปี (พ.ศ. 2530-2559) ของจังหวัดบุรีรัมย์

พบว่า ฝนตกชุกมากที่สุดคือเดือนกันยายนวัดปริมาณฝนรวมเฉลี่ยได้ 249.8 มิลลิเมตร รองลงมาคือเดือนสิงหาคม 187.9 มิลลิเมตร ปริมาณฝนรวมเฉลี่ยทั้งปี เท่ากับ 1,217.6 มิลลิเมตร

 2) ฤดูหนาว (Winter Season) เริ่มตั้งแต่กลางเดือนตุลาคมถึงกลางเดือนกุมภาพันธ์ ในฤดูนี้จังหวัดบุรีรัมย์ได้รับอิทธิพลจากลมมรสุมตะวันออกเฉียงเหนือ ซึ่งเป็นลมที่พัดออกจากความกดอากาศสูงหรือมวลอากาศเย็นจากประเทศจีน มีลักษณะอากาศเย็นและแห้ง ความกดอากาศสูงหรือมวลอากาศเย็น จะแผ่ปกคลุมตลอดฤดู อุณหภูมิจะลดต่ำลงทำให้มีอากาศหนาวเย็นโดยทั่วไปขึ้นอยู่กับกำลังและขนาดของมวลอากาศเย็นนั้น จากสถิติภูมิอากาศของสถานีอุตุนิยมวิทยาบุรีรัมย์ ในคาบ 30 ปี(พ.ศ. 2530-2559) ของจังหวัดบุรีรัมย์ พบว่า อากาศหนาวเย็นที่สุดอยู่ในช่วงเดือนธันวาคมถึงมกราคม โดยอุณหภูมิเฉลี่ยต่ำที่สุดเดือนมกราคม 13.0 °c และ 13.6 °c ในเดือนธันวาคม ตามลำดับ อุณหภูมิต่ำที่สุดที่วัดของจังหวัดวัดได้เท่ากับ 7.8 °c ในเดือนธันวาคมเมื่อปี 2525 ในฤดูนี้มักประสบปัญหาภัยแล้งเนื่องจากมีฝนลดน้อยลงอย่างมากจนถึงระดับไม่มีฝนตก ในฤดูนี้อาจมีคลื่นกระแสลมตะวันตกเคลื่อนตัวมาจากประเทศพม่าผ่านภาคเหนือของประเทศไทยเข้ามามีอิทธิพลต่อภาคตะวันออกเฉียงเหนือได้ ซึ่งอาจทำให้มีฝนฟ้าคะนองเกิดขึ้นได้ แต่ปริมาณฝนจะไม่มากนัก

 3) ฤดูร้อน (Summer Season) เริ่มตั้งแต่กลางเดือนกุมภาพันธ์ถึงกลางเดือนพฤษภาคม ลมที่พัด ปกคลุมในฤดูนี้ส่วนใหญ่เป็นลมใต้และลมตะวันตก และมักจะมีหย่อมความกดอากาศต่ำเนื่องจากความร้อน (Heat Low) ปกคลุมตลอดฤดู ทำให้มีอากาศร้อนโดยทั่วไป บางวันมีอากาศร้อนจัด สามารถวัดอุณหภูมิได้สูงถึง 41 °c ขึ้นไป จากสถิติภูมิอากาศของกรมอุตุนิยมวิทยาของจังหวัดบุรีรัมย์ คาบ 30 ปี (พ.ศ. 2530-2559)พบว่า เดือนเมษายน เป็นเดือนที่มีอากาศร้อนมากที่สุด อุณหภูมิสูงที่สุดที่เคยวัดได้ 43.0 °c เมื่อปี 2559 โดยค่าเฉลี่ยอุณหภูมิสูงสุดเดือนเมษายนคือ 40.2 °c ในฤดูนี้จะมีบางช่วงที่มีมวลอากาศเย็นจากประเทศจีนแผ่ลงมา จะเกิดการปะทะกับมวลอากาศร้อนที่ปกคลุมอยู่ก่อนแล้ว ทำให้เกิดพายุฝนฟ้าคะนอง ลมกระโชกแรง บางครั้งมีลูกเห็บตกเกิดขึ้นด้วย เราเรียก พายุชนิดนี้ว่า พายุฤดูร้อน (Summer Storm) ฝนที่ตกลงมาในฤดูนี้ยังมีปริมาณน้อยมักไม่เพียงพอต่อการเพาะปลูก

* **การใช้ประโยชน์ที่ดิน**

จังหวัดบุรีรัมย์มีพื้นที่ทั้งหมด 6,451,178 ไร่ สภาพการใช้ประโยชน์ที่ดินของจังหวัดประกอบด้วย 4 ส่วนหลัก ได้แก่ พื้นที่เกษตรกรรม พื้นที่ป่าไม้ พื้นที่แหล่งน้ำ และพื้นที่ชุมชนและสิ่งก่อสร้าง ซึ่งพื้นที่ส่วนใหญ่เป็นพื้นที่เกษตรกรรม สำหรับปี พ.ศ. 2560 มีพื้นที่เกษตรกรรมร้อยละ **78.08** รองลงมาเป็นพื้นที่ป่าไม้ร้อยละ 9.30 พื้นที่ชุมชนและสิ่งก่อสร้างร้อยละ 7.33 และสุดท้ายคือพื้นที่แหล่งน้ำคิดเป็นร้อยละ 3.83

* **โครงสร้างพื้นฐาน**

**การคมนาคมขนส่ง**

 จังหวัดบุรีรัมย์ มีทางหลวงแผ่นดิน ทางหลวงจังหวัด ตลอดจนทางหลวงท้องถิ่น (ทางหลวงชนบท) ที่สามารถใช้เดินทางติดต่อภายในจังหวัด และระหว่างจังหวัดได้สะดวกทุกฤดูกาล มีเส้นทางรถไฟสายตะวันออกเฉียงเหนือผ่านจังหวัดบุรีรัมย์ในเขตท้องที่อำเภอลำปลายมาศ อำเภอเมือง อำเภอห้วยราช และอำเภอกระสัง นอกจากนั้นยังสามารถเดินทาง ทางอากาศโดยเครื่องบินได้ โดยมีเครื่องบินของบริษัทนกแอร์จำกัด และบริษัทไทยแอร์เอเชีย จำกัดเดินทางจากสนามบินจังหวัดบุรีรัมย์-กรุงเทพ ,กรุงเทพฯ-บุรีรัมย์ ทุกวันๆ ละ 10 เที่ยวบิน ไป-กลับ

 **สภาพทางเศรษฐกิจ** โครงสร้างทางเศรษฐกิจของจังหวัดบุรีรัมย์ ขึ้นกับการผลิต ๔ สาขาหลัก ได้แก่ สาขาเกษตร สาขาการค้า สาขาอุตสาหกรรม และสาขาการบริการ

 **- ภาคการเกษตร**  ด้านการเกษตร จังหวัดบุรีรัมย์มีพืชเศรษฐกิจที่สำคัญ 4 ชนิด ได้แก่ ข้าว อ้อย มันสำปะหลัง และยางพารา

**- ภาคอุตสาหกรรม** ข้อมูล ปี 2560 มีโรงงานอุตสาหกรรม จำนวน 582 แห่ง เงินลงทุน 27,251.50 ล้านบาท เพิ่มขึ้นจากปีก่อนที่มีมูลค่าการลงทุน 26,705.04 ล้านบาท
ส่วนใหญ่เป็นโรงงานอุตสาหกรรมการเกษตร เช่น โรงสีข้าว โรงงานแปรรูปมันสำปะหลัง โรงงานน้ำตาล โรงงานผลิตยางแผ่น ยางแท่ง เป็นต้น การลงทุนส่วนใหญ่เป็นภาคการเกษตร รองลงมาได้แก่ อาหาร เครื่องดื่ม เสื้อผ้า และเครื่องแต่งกาย

**- ภาคการพาณิชยกรรม/การค้าชายแดน** รวมถึงการค้าและบริการ ธุรกิจการค้าที่สำคัญในจังหวัด คือ ธุรกิจค้าส่ง ประเภทวัตถุดิบยานยนต์/อุปกรณ์ชิ้นส่วน สิ่งทอ วัสดุก่อสร้าง มูลค่าประมาณร้อยละ 60 และธุรกิจค้าปลีก

**- ภาคการท่องเที่ยว** แหล่งท่องเที่ยวของจังหวัดบุรีรัมย์เป็นการท่องเที่ยวเชิงประวัติศาสตร์เกี่ยวกับอารยธรรมขอมโบราณ เช่น ปราสาทเขาพนมรุ้ง ปราสาทเมืองต่ำ เขาอังคาร เขาปลายบัด บุรีรัมย์เป็นเมืองภูเขาไฟ มีภูเขาไฟที่ดับแล้ว จำนวน ๖ แห่ง มีปล่องภูเขาไฟที่ชัดเจน โดยเฉพาะที่เขากระโดง ในเขตอำเภอเมืองฯ เป็นแหล่งท่องเที่ยว ที่สำคัญ มีแหล่งท่องเที่ยวทางธรรมชาติ ได้แก่ พื้นที่ชุ่มน้ำบุรีรัมย์ (อ่างเก็บน้ำสนามบินเก่า อ่างเก็บน้ำห้วยตลาด และอ่างเก็บน้ำห้วยจระเข้มาก) เขตรักษาพันธุ์สัตว์ป่าดงใหญ่ วนอุทยานเขากระโดง มีแหล่งศิลปวัฒนธรรมและวิถีชีวิต ได้แก่ ประเพณีขึ้นเขาพนมรุ้ง ในต้นเดือนเมษายนของทุกปี กลุ่มเตาเผาเครื่องเคลือบพันปี ศูนย์หัตถกรรมอำเภอนาโพธิ์ และศูนย์วัฒนธรรมอีสานใต้ นอกจากนี้ยังมีแหล่งท่องเที่ยวที่มนุษย์สร้างขึ้น ได้แก่ สนามฟุตบอลช้างอารีน่า (เดิมคือสนามฟุตบอลไอโมบาย) สนามแข่งรถมอเตอร์สปอร์ตระดับมาตรฐานโลก **“Chang** **International Circuit”**  และจุดผ่อนปรนการค้าช่องสายตะกู

3. ข้อมูลด้านสังคมและความมั่นคง

 -ข้อมูลการปกครอง/ประชากร/โครงสร้างประชากร

ข้อมูล ณ ปี 2560 ประกอบด้วย ๒๓ อำเภอ ๑๘๘ ตำบล ๒,๕๔๖ หมู่บ้าน
 ๑ องค์การบริหารส่วนจังหวัด 3 เทศบาลเมือง ๕9 เทศบาลตำบล ๑46 องค์การบริหารส่วนตำบล 454,926 ครัวเรือน ประชากร 1,591,905 คน (ชาย 792,963 คน หญิง 798,942 คน) อำเภอเมืองบุรีรัมย์มีประชากรมากที่สุด มีจำนวน 220,284 คน หรือคิดเป็นร้อยละ 13.83 ส่วนอำเภอโนนสุวรรณมีจำนวนประชากรน้อยที่สุด มีจำนวน 25,203 คน หรือคิดเป็นร้อยละ 1.58

 **-กลุ่มชาติพันธุ์**

ประชาชนในจังหวัดบุรีรัมย์ มีกลุ่มชาติพันธุ์ ซึ่งเป็นชนพื้นเมืองดั้งเดิม ๔ กลุ่ม คือ กลุ่มไทย-โคราช กลุ่มไทยอีสานหรือไทย-ลาว กลุ่มไทย-เขมร และกลุ่มไทย-กวย นอกจากภาษาเป็นตัวบ่งชี้ที่สำคัญสำหรับความแตกต่างของกลุ่มชาติพันธุ์เหล่านั้นแล้ว วิถีชีวิตส่วนรวมของแต่ละกลุ่มชาติพันธุ์ก็ยังมีเอกลักษณ์ของตนเองที่สามารถบอกได้ว่าเป็นชาติพันธุ์นั้นๆอีกด้วย

**1. กลุ่มไทย-โคราช** กลุ่มไทยโคราชส่วนใหญ่จะอาศัยอยู่ในเขตอำเภอปะคำ นางรอง หนองกี่และลำปลายมาศ ซึ่งมีอยู่ประมาณ ๑๕ % ของประชากรในจังหวัดบุรีรัมย์ การแต่งกายจะนุ่งโจงกระเบนทั้งชายและหญิง เสื้อคอกลมผ้าขาวม้าพาดบ่าด้านซ้าย หญิงนิยมทัดดอกไม้ที่หู ชาวไทยโคราชเป็นคนอ่อนน้อมถ่อมตน ว่านอนสอนง่ายเชื่อฟัง พ่อ แม่ ปู่ ย่า ตา ยาย และเชื่อฟังผู้นำ ไม่ประพฤติล่วงเกินคำสั่งสอนของผู้เป็นบุพการีความเชื่อถือ การทำบุญใส่บาตร ส่งผลบุญไปให้บรรพบุรุษ เป็นประเพณีที่นิยมทำกันในระหว่างเดือน ๖ ไม่กำหนดวันที่แน่นอน เป็นการทำบุญประจำหมู่บ้าน ซึ่งเชื่อว่าเป็นการส่งผลบุญไปให้บรรพบุรุษที่ล่วงลับไปแล้ว เป็นการแสดงความกตัญญูต่อผู้มีพระคุณ ความเชื่อเกี่ยวกับการประกอบอาชีพ คือการทำนา ทำไร่ เมื่อถึงฤดูการทำนาคือเดือน ๖ ทุกปี เมื่อก่อนจะลงนา ลงทำไร่ ไถนา จะต้องประกอบพิธีแรกนา (แรกนาขวัญ) เพื่อความเป็นสิริมงคลแก่การประกอบอาชีพ

**2. กลุ่มไทย-อีสาน หรือ ไทย-ลาว** จากการศึกษาความเป็นมาของไทยลาวในจังหวัดบุรีรัมย์ ดั้งเดิมนั้น มักจะอยู่ทางเหนือแม่น้ำมูล โดยเฉพาะเผ่าพันธุ์ คนพุทไธสง นาโพธิ์ และบ้านใหม่ไชยพจน์ ที่ติดกับเขตจังหวัดขอนแก่นและจังหวัดมหาสารคาม เป็นเชื้อสายที่อพยพเนื่องจากการศึกสงครามสรุปได้ว่าชาติพันธุ์ไทย-ลาว ซึ่งเป็นชาวบุรีรัมย์ดั้งเดิม มาจากนครเวียงจันทน์และในแถบภูมิภาคนี้ ลาวเคยปกครองมาก่อนเผ่าพันธุ์เชื้อสายยังคงสืบทายาทกันต่อๆกันมาดังกล่าว ไว้ข้างต้นและกระจายกันไปในพื้นที่ต่างๆในจังหวัดบุรีรัมย์ เช่น ที่อำเภอลำปลายมาศ อำเภอหนองหงส์ ฯลฯ เป็นต้น (ที่มา จากการสัมภาษณ์ คุณปู่ประวัติ วิศิษฎ์ศิลป์ (จีนไธสง) เมื่อปีพ.ศ. ๒๕๐๐ ต้นตระกูลหนึ่งของบ้านมะเฟือง อำเภอพุทไธสง จังหวัดบุรีรัมย์) กลุ่มไทย-ลาวในจังหวัดบุรีรัมย์ส่วนใหญ่จะอยู่ในเขตอำเภอพุทไธสง อำเภอนาโพธิ์ อำเภอสตึก อำเภอลำปลายมาศ อำเภอคูเมือง อำเภอบ้านใหม่ไชยพจน์ อำเภอหนองกี่ อำเภอแคนดง แต่ปัจจุบันได้กระจัดกระจายเกือบทุกอำเภอ คนไทยเชื้อสายลาว มีประมาณ ๓๕ % ของประชากรในจังหวัดบุรีรัมย์ ลักษณะการแต่งกาย ชายนิยมแต่งกายแบบผ้าขาก๊วย หรือโสร่ง นิยมนุ่งผ้าหัวกูด (หัวกุด) เสื้อนิยมนุ่งเสื้อม่อฮ่อม ทอเอง ตัดเอง ส่วนมากเป็นสีคราม

**3. กลุ่มไทย-เขมร** จังหวัดบุรีรัมย์เป็นจังหวัดหนึ่งที่มีประชากรชาวเขมรอาศัยอยู่มาก ทั้งนี้เพราะจังหวัดบุรีรัมย์มีพื้นที่อยู่ติดกับพรมแดนประเทศกัมพูชาประชาธิปไตยและจังหวัดสุรินทร์ ชาวไทย-เขมรในจังหวัดบุรีรัมย์ส่วนใหญ่อพยพมาจากจังหวัดสุรินทร์และศรีสะเกษ ประชากรที่พูดภาษาไทย เขมรส่วนใหญ่จะอาศัยอยู่ทางตอนใต้ของจังหวัดบุรีรัมย์ ได้แก่ อำเภอประโคนชัย อำเภอบ้านกรวด อำเภอปะคำ อำเภอละหานทราย อำเภอกระสัง อำเภอพลับพลาชัย อำเภอสตึก และอำเภอเมืองบุรีรัมย์ กลุ่มชาวไทย-เขมร ในจังหวัดบุรีรัมย์ดำเนินชีวิตด้วยเอกลักษณ์ทางวัฒนธรรมด้านขนบธรรมเนียมประเพณี ภาษา เป็นเอกลักษณ์เฉพาะของกลุ่มตนเองไว้อย่างเหนียวแน่น โดยเฉพาะด้านความเชื่อ เช่น ความเชื่อทางด้านไสยศาสตร์ เครื่องรางของขลัง การเสกเป่า ยาสั่ง และการประกอบพิธีกรรมต่างๆ ในวิถีชีวิตตั้งแต่เกิดจนตาย ซึ่งมีการสืบต่อกันมาโดยมีผู้นำสืบทอดสู่ชนรุ่นหลังอย่างเหนียวแน่น สำหรับประเพณีเกี่ยวกับความเชื่อ ชาวไทย-เขมรมีขนบธรรมเนียมประเพณีอย่างหนึ่ง คือ การทำบุญอุทิศส่วนกุศลไปให้ผู้ตาย เรียกว่า การทำบุญโดนตา คือการทำบุญอุทิศส่วนกุศลไปให้ผู้ตายไปแล้ว นิยมทำกันในวันสิ้นเดือน ๑๐ ประเพณีเกี่ยวกับการตาย จะนิยมฝังเอาไว้ก่อนจะไม่เผา ๓-๔ ปี จึงจะขุดเอาขึ้นมาเผา

**4. กลุ่มไทย-กวย** ปัจจุบันมีชาวไทย-กวย (ส่วนมากจะเรียกส่วย หรือกูย) กระจายอยู่ทั่วไปในพื้นที่ต่างๆ ของจังหวัดในภาคตะวันออกเฉียงเหนือ ได้แก่ จังหวัดสุรินทร์ บุรีรัมย์ นครราชสีมา ศรีสะเกษ และบางส่วนของจังหวัดมหาสารคาม ซึ่งได้อพยพไปจากจังหวัดสุรินทร์ และศรีสะเกษสำหรับชาวกวยในจังหวัดบุรีรัมย์ซึ่งอพยพมาจากจังหวัดอุบลราชธานี ศรีสะเกษ และจังหวัดสุรินทร์ เมื่อประมาณ ๑๐๐ ปีกว่ามาแล้ว ได้เข้ามาอยู่ในเขตอำเภอเมืองบุรีรัมย์ หนองกี่ ลำปลายมาศ กระสัง สตึก พลับพลาชัย บ้านด่าน และประโคนชัย เป็นส่วนใหญ่ชาวไทย-กวย พวกเขาจะเรียกตัวเองว่า กูย คำว่าส่วยเป็นคำพูดเรียกชื่อที่ชนชาติอื่นเรียกพวกเขา ซึ่งปกติพวกเขาไม่ชอบคำว่า ส่วย ผู้ที่ให้ข้อมูลเกี่ยวกับชนชาติส่วยคือ นายนุพรรณ ศรีแก้ว อยู่บ้านเลขที่ ๑๑๒ หมู่ ๓บ้านโคกว่าน ตำบลหูทำนบ อำเภอปะคำ จังหวัดบุรีรัมย์ การนุ่งห่มและการแต่งกายของชนชาวส่วยนิยมการแต่งกายนุ่งห่มเหมือนชนชาวเขมรแต่พิเศษคือนิยมทัดดอกไม้ที่อยู่ทั้งสองข้างจะเป็นดอกไม้สีอะไรก็ได้ ในงานพิธีต่างๆ ถ้าเห็นการแต่งกายทัดดอกไม้ที่หูปัจจุบันนี้ชาวไทยส่วยในจังหวัดบุรีรัมย์มีอยู่ประมาณ ๒%ชนชาวกวยจะถือเคร่งในเรื่องการตอบแทนต่อผู้มีพระคุณ เช่นในทุกปีในช่วงสงกรานต์ พวกลูกหลานจะต้องหาบน้ำไปให้พ่อ แม่ ปู่ ย่า ตา ยาย อาบ พร้อมทั้งหาเสื้อผ้าใหม่ๆให้ผลัดเปลี่ยนเป็นประจำทุกปี เชื่อฟังคำสั่งสอนของบิดา มารดาไม่ประพฤตินอกรีดนอกรอย ความเชื่อเกี่ยวกับขนบธรรมเนียมประเพณีส่วนมากจะคล้ายกับพวกเขมร เช่น การตายจะไม่นิยมเผาแต่จะฝังไว้ก่อนเป็นต้น

* + - **ระดับการศึกษา**

 การศึกษาภาพรวม พบว่า คนในครัวเรือนส่วนมากจบชั้นประถมศึกษา (ป.4 ป.6 ป.7) มากที่สุด คิดเป็นร้อยละ 52.17 และจบสูงกว่าระดับปริญญาตรีน้อยสุด คิดเป็นร้อยละ 0.41

(ที่มา: ข้อมูล จปฐ ปี 2561 สำนักงานพัฒนาชุมชนจังหวัดบุรีรัมย์)

 - **ด้านการสาธารณสุข** จังหวัดบุรีรัมย์มีโรงพยาบาลศูนย์ ๑ แห่ง โรงพยาบาลชุมชน ๒2 แห่ง โรงพยาบาลส่งเสริมสุขภาพประจำตำบล 225 แห่ง สำนักงานสาธารณสุขอำเภอ 23 แห่ง โรงพยาบาลเอกชน 2 แห่ง คลินิกเอกชน 320 แห่ง

- **ด้านการศาสนา** ปี พ.ศ. 2561 พบว่าประชากรส่วนใหญ่นับถือศาสนาพุทธ คิดเป็นร้อยละ 99.77 ศาสนาคริสต์และศาสนาอิสลาม คิดเป็นร้อยละ 0.20

(ที่มา: ข้อมูล จปฐ ปี 2561 สำนักงานพัฒนาชุมชนจังหวัดบุรีรัมย์)

 - **ด้านภาษา** ประชากรพื้นที่ตอนบนของจังหวัดส่วนใหญ่พูดภาษาอีสาน ตอนล่างและพื้นที่ติดจังหวัดสุรินทร์พูดภาษาเขมร และพื้นที่ติดจังหวัดนครราชสีมาพูดภาษาไทยโคราช

**1.3 ผลการพัฒนาและแก้ไขปัญหาจังหวัดในช่วงที่ผ่านมา (พ.ศ. 2557-2560)**

สรุปผลการดำเนินงานตามแผนพัฒนาจังหวัด พ.ศ. 2557-2560 จากการดำเนินการตามแผนปฏิบัติราชการประจำปีของจังหวัดที่ผ่านมา สรุปผลการดำเนินงาน ได้ดังนี้

**1.3.1 ปีงบประมาณ พ.ศ. ๒๕๕7** จังหวัดบุรีรัมย์ได้รับจัดสรรงบประมาณ จำนวน 17 โครงการ งบประมาณ 203,749,300 บาท โดยดำเนินการพัฒนาครอบคลุมในด้านต่างๆ ดังนี้

 (1) พัฒนาแหล่งน้ำเพื่อส่งเสริมการเกษตร จำนวน 40 แห่ง งบประมาณ 92,419,500 บาท

 (2) พัฒนาระบบโลจีสติกส์เพื่อขนถ่ายสินค้าด้านการเกษตร งบประมาณ 33,014,500 บาท

 (3) พัฒนาสินค้าและบริการด้านการท่องเที่ยว งบประมาณ 7,656,000 บาท

 (4) ส่งเสริมการผลิตอาหารปลอดภัยเพื่อการท่องเที่ยว งบประมาณ 13,500,000 บาท

 (5) พัฒนาระบบบริหารจัดการการท่องเที่ยวจังหวัดบุรีรัมย์ งบประมาณ 3,000,000 บาท

 (6) ส่งเสริมการจัดกิจกรรมเชื่อมโยงการท่องเที่ยว เพิ่มช่องทางการตลาด และประชาสัมพันธ์การท่องเที่ยวจังหวัดบุรีรัมย์ งบประมาณ 16,059,300 บาท

 (7) ปรับปรุงภูมิทัศน์และพัฒนาแหล่งท่องเที่ยว งบประมาณ 2,000,000 บาท

 (8) ส่งเสริมการผลิตเมล็ดพันธุ์ข้าวหอมมะลิพันธุ์ดี งบประมาณ 3,000,000 บาท

 (9 ) ส่งเสริมการเพิ่มประสิทธิภาพการผลิตมันสำปะหลัง งบประมาณ 10,000,000 บาท

 (10) เพิ่มประสิทธิภาพการผลิตยางพารา งบประมาณ 4,000,000 บาท

 (10) ดำเนินการสานความสัมพันธ์กับประเทศเพื่อนบ้านด้าน การค้า การลงทุน การท่องเที่ยว บ้านพี่เมืองน้อง (Twin City) งบประมาณ 9,100,000 บาท

 (11) อนุรักษ์ฟื้นฟูทรัพยากรธรรมชาติและสิ่งแวดล้อม (ปลูกต้นไม้เฉลิมพระเกียรติเพื่อพัฒนาคุณภาพชีวิต) งบประมาณ 10,000,000 บาท

 1.3.2 **ปีงบประมาณ พ.ศ. ๒๕๕8** จังหวัดบุรีรัมย์ได้รับจัดสรร จำนวน 25 โครงการ งบประมาณ 199,381,600 บาท โดยดำเนินการพัฒนาครอบคลุมในด้านต่างๆ ดังนี้

 (1) พัฒนาโครงสร้างพื้นฐาน ปรับปรุง ซ่อมสร้าง ถนนเส้นทางท่องเที่ยวเชื่อมโยง อารยธรรมขอม จำนวน 5 สายทาง งบประมาณ 50,000,000 บาท

 (2) พัฒนาแหล่งน้ำในเขตพื้นที่ชลประทาน เพื่อส่งเสริมการเกษตร จำนวน 8 แห่ง งบประมาณ 32,978,500 บาท

(3) ก่อสร้างระบบประปาหมู่บ้าน จำนวน 3 แห่ง งบประมาณ 10,000,000 บาท

(4) พัฒนาระบบโลจีสติกส์เพื่อขนถ่ายสินค้าด้านการเกษตร จำนวน 5 สายทาง งบประมาณ 34,800,000 บาท

(5) พัฒนาสินค้าที่ระลึกเพื่อการท่องเที่ยว งบประมาณ 2,000,000 บาท

(6) ส่งเสริมและประชาสัมพันธ์การท่องเที่ยวทั้งในและต่างประเทศ และจัดกิจกรรมเพิ่มช่องทางการตลาดด้านการท่องเที่ยว งบประมาณ 14,938,200 บาท

 (7) ส่งเสริมกระตุ้นการพัฒนาความร่วมมือทางการค้า และการลงทุนกับประเทศเพื่อนบ้าน งบประมาณ 2,700,000 บาท

 (8) ส่งเสริมเพิ่มประสิทธิภาพการผลิตมันสำปะหลัง งบประมาณ 5,000,000 บาท

 (9) ส่งเสริมการผลิตข้าวหอมมะลิอินทรีย์ และส่งเสริมการเพิ่มประสิทธิภาพการผลิตข้าวโดยใช้ปุ๋ยชีวภาพ งบประมาณ 9,000,000 บาท

 (10) ส่งเสริมการผลิตสินค้าเกษตรปลอดภัย การเลี้ยงโคเนื้อคุณภาพ การเลี้ยงสุกรสู่ระบบมาตรฐานฟาร์ม GAP เพื่ออาหารปลอดภัย และการผลิตพืชอาหารปลอดภัยได้มาตรฐาน งบประมาณ 9,000,000 บาท

 (11) จัดตั้งศูนย์เรียนรู้อาชีพเกษตร แบบโรงเรียนแก้จน งบประมาณ 2,000,000 บาท

 (12) ส่งเสริมการสืบทอดภูมิปัญญาการผลิตผลิตภัณฑ์ไหม พัฒนาช่องทางการจำหน่ายผลิตภัณฑ์ไหมสู่สากล พัฒนาขีดความสามารถด้านการตลาดของหมู่บ้านผลิตไหม ส่งเสริมและพัฒนาศักยภาพกลุ่ม Cluster และเครือข่ายผู้ผลิตไหมจังหวัดบุรีรัมย์ งบประมาณ 8,020,000 บาท

 (13) เสริมสร้างความรู้ด้านแรงงานสู่ชุมชน เพื่อการมีงานทำและสร้างอาชีพเสริม งบประมาณ 2,000,000 บาท

 (14) รณรงค์ป้องกันและแก้ไขปัญหายาเสพติด TO BE NUMBER ONE งบประมาณ 944,900 บาท

 (15) สร้างและพัฒนาแหล่งท่องเที่ยวเดิมและแหล่งท่องเที่ยวใหม่ ปรับปรุงภูมิทัศน์พระพุทธประโคนชัยมหามิ่งมงคล สวนป่าเฉลิมพระเกียรติ บ้านโนนสวรรค์ หมู่ที่ 11 ตำบลบ้านไทร อำเภอประโคนชัย จังหวัดบุรีรัมย์ งบประมาณ 5,000,000 บาท และปรับปรุงภูมิทัศน์หน้าศูนย์ราชการจังหวัดบุรีรัมย์ เพื่อเป็นแหล่งท่องเที่ยว ตำบลเสม็ด อำเภอเมืองบุรีรัมย์ จังหวัดบุรีรัมย์ งบประมาณ 10,000,000 บาท

(16) อบรมสร้างจิตสำนึกในการอนุรักษ์ฟื้นฟูทรัพยากรธรรมชาติและสิ่งแวดล้อมจังหวัดบุรีรัมย์ งบประมาณ 1,000,000 บาท

**1.3.3 ปีงบประมาณ พ.ศ. ๒๕๕9** จังหวัดบุรีรัมย์ได้รับจัดสรร จำนวน 20 โครงการ งบประมาณ 327,400,600 บาท (รวมงบบริหาร 10 ล้านบาท) โดยดำเนินการพัฒนาครอบคลุมในด้านต่างๆ ดังนี้

(2) พัฒนาระบบโลจิสติกส์เพื่อขนถ่ายสินค้าด้านการเกษตร จำนวน 18 สายทาง งบประมาณ 84,028,000 บาท ระยะทางที่พัฒนา 20.904 กิโลเมตร

(2) พัฒนาแหล่งน้ำและปรับปรุงระบบส่งน้ำเพื่อส่งเสริมด้านการเกษตร จำนวน 6

แห่ง งบประมาณ 8,287,500 บาท

(3) ปรับปรุง ซ่อมสร้างถนนผิวแอสฟัลติก เชื่อมโยงแหล่งท่องเที่ยว เพื่ออำนวยความสะดวกในการสัญจร ไป-มา จำนวน 10 สายทาง งบประมาณ 96,600,000 บาท ระยะทางดำเนินการ 25.783 กิโลเมตร

(4) พัฒนาแหล่งน้ำเพื่อการเกษตร น้ำเพื่ออุปโภคและบริโภค จำนวน 28 แห่ง งบประมาณ 48,749,900 บาท สามารถเพิ่มพื้นที่รับน้ำได้ไม่น้อยกว่า 1,350,500 ลูกบาศก์เมตร

(5) ติดตั้งระบบโซล่าเซลล์สูบน้ำเพื่อการเกษตร กระจายทุกพื้นที่อำเภอในจังหวัดบุรีรัมย์ รวม 92 แห่ง งบประมาณ 23,000,000 บาท

1. ส่งเสริมเชื่อมโยงการท่องเที่ยวทั้งในและต่างประเทศ และจัดกิจกรรมเพิ่มช่องทาง

การตลาดและประชาสัมพันธ์การท่องเที่ยวจังหวัดบุรีรัมย์ งบประมาณ 23,180,000 บาท

(7) ส่งเสริมการผลิตสินค้าเกษตรปลอดภัย กิจกรรมส่งเสริมการผลิตข้าวหอมมะลิ

อินทรีย์ กิจกรรมพัฒนาการผลิตข้าวหอมมะลิดินภูเขาไฟ สู่การรับรองสิ่งบ่งชี้ทางภูมิศาสตร์ (GI) และพัฒนาคุณภาพสินค้าเกษตรแปรรูปวิสาหกิจชุมชนข้าวหอมมะลิดินภูเขาไฟ สู่การบริการท่องเที่ยวเชิงเกษตร งบประมาณ 14,056,800 บาท

 (8) ส่งเสริมการผลิตตามแนวทางเศรษฐกิจพอเพียง งบประมาณ 6,691,000 บาท

 (9) พัฒนาส่งเสริมสินค้า OTOP งบประมาณ 4,626,000 บาท

(10) พัฒนาร้านอาหารให้ปลอดภัยจังหวัดบุรีรัมย์ งบประมาณ 616,900 บาท

(10) ส่งเสริมการเลี้ยงกระบือเนื้อ-นม ตามแนวพระราชดำริ จังหวัดบุรีรัมย์ งบประมาณ 1,914,000 บาท

(11) เพิ่มศักยภาพศูนย์ศิลปาชีพ อำเภอกระสัง เพื่อส่งเสริมการท่องเที่ยว งบประมาณ 1,369,300 บาท

(12) รณรงค์ป้องกันและแก้ไขปัญหายาเสพติด TO BE NUMBER ONE จังหวัดบุรีรัมย์ งบประมาณ 957,000 บาท

(13) สร้างครอบครัวให้อบอุ่นด้วยพระธรรม งบประมาณ 476,000 บาท

(14) พัฒนาศักยภาพชุดคุ้มครองหมู่บ้าน (ชคบ.) เพื่อขับเคลื่อนธรรมนูญหมู่บ้าน สันติสุข 9 ดี คัมภีร์สร้างอนาคตที่ดีให้ลูกหลาน งบประมาณ งบประมาณ 2,850,000 บาท

**1.3.4 ปีงบประมาณ พ.ศ. ๒๕60** จังหวัดบุรีรัมย์ได้รับจัดสรร จำนวน 25 โครงการ งบประมาณ 362,874,000 บาท (รวมงบบริหาร 10 ล้านบาท) โดยดำเนินการพัฒนาครอบคลุมในด้านต่างๆ ดังนี้

(1) ปรับปรุง ซ่อมสร้างถนนผิวแอสฟัลติก เชื่อมโยงแหล่งท่องเที่ยว เพื่ออำนวยความสะดวกในการสัญจร ไป-มา จำนวน 4 สายทาง งบประมาณ 39,920,000 บาท ระยะทางดำเนินการ 25.783 กิโลเมตร

(2) พัฒนาแหล่งน้ำเพื่อการเกษตร น้ำเพื่ออุปโภคและบริโภค จำนวน 16 แห่ง งบประมาณ 72,000,000 บาท สามารถเพิ่มพื้นที่รับน้ำได้ไม่น้อยกว่า 1,802,000 ลูกบาศก์เมตร

(3) พัฒนาระบบโลจิสติกส์เพื่อขนถ่ายสินค้าด้านการเกษตร และอำนวยความสะดวกในการเดินทางสัญจรไปมา จำนวน 7 สายทาง งบประมาณ 69,790,000 บาท ระยะทางที่พัฒนา 15.60 กิโลเมตร

 (4) พัฒนาเส้นทางคมนาคมเพื่อขนถ่ายสินค้าทางการเกษตร จำนวน 8 สายทาง งบประมาณ 59,810,000 บาท ระยะทางที่พัฒนา 14.11 กิโลเมตร
 (5). จัดกิจกรรมส่งเสริมการท่องเที่ยวและประชาสัมพันธ์การท่องเที่ยวจังหวัดบุรีรัมย์ จำนวน 12 กิจกรรม งบประมาณ 21,828,500 บาท

 (6). พัฒนาศักยภาพแหล่งท่องเที่ยวสร้างอัตลักษณ์เชื่อมโยงอารยธรรมอิสานใต้ จำนวน 2 รายการ งบประมาณ 17,000,000 บาท

(7) พัฒนาตลาดเซราะกราว ตลาดนัดภูมิปัญญาชุมชน งบประมาณ 1,071,000 บาท

(8). สร้างตราสินค้าและบรรจุภัณฑ์ งบประมาณ 5,000,000 บาท

(9) ส่งเสริมการผลิตสินค้าเกษตรปลอดภัย ผลิตข้าวหอมมะลิอินทรีย์ งบประมาณ 10,000,000 บาท

(10) ส่งเสริมการผลิตตามแนวทางเศรษฐกิจพอเพียง (ปลูกผักปลอดภัยตามแนวทางเศรษฐกิจพอเพียง ส่งเสริมการเลี้ยงแพะ - แกะเพื่อตอบสนองตลาดประชาคมเศรษฐกิจอาเซียน (AEC) ส่งเสริมการเพิ่มศักยภาพการผลิตโคเนื้อจังหวัดบุรีรัมย์ ส่งเสริมด้านการประมงอินทรีย์ ตามวิถีเศรษฐกิจพอเพียง) งบประมาณ 16,114,100 บาท

 (11) ส่งเสริมการผลิตอาหารปลอดภัย เพื่อสุขภาพ และพัฒนาร้านอาหารให้ปลอดภัยจังหวัดบุรีรัมย์ ได้มาตรฐาน งบประมาณ 6,106,300 บาท

(12) พัฒนาคุณภาพชีวิตเด็ก เยาวชน สตรีและผู้สูงอายุ จังหวัดบุรีรัมย์เพื่อรองรับการเข้าสู่ประชาคมอาเซียน ปี ๒๕๖๐ งบประมาณ 2,500,000 บาท

(13) พัฒนาศักยภาพศูนย์การเรียนรู้ ตชด. ทรัพย์ทรายทอง อำเภอละหานทราย จังหวัดบุรีรัมย์ งบประมาณ 7,253,800 บาท

(14) ส่งเสริมอาชีพแก้ไขปัญหาความเดือดร้อนและความยากจนของประชาชนในพื้นที่จังหวัดบุรีรัมย์ งบประมาณ 5,000,000 บาท

(15) เสริมสร้างคุณธรรม จริยธรรมเด็กและเยาวชน ลูกหลานรัชกาล ที่ ๑ งบประมาณ 500,000 บาท

(16) โครงการคนบุรีรัมย์เมืองสันติสุข รอบรู้คู่เหตุผล สร้างคน สร้างปัญญา งบประมาณ 5,412,000 บาท

(17) โครงการครอบครัวอบอุ่นด้วยพระธรรม งบประมาณ 500,000 บาท

(18) โครงการพลังอาสาพัฒนาชุมชน คนบุรีรัมย์สันติสุข งบประมาณ 5,000,000 บาท

(19) ส่งเสริมการมีส่วนร่วมขององค์กรปกครองส่วนท้องถิ่นในการคัดแยกขยะที่ต้นทาง งบประมาณ 1,130,000 บาท

(20) โครงการบุรีรัมย์ป่ายั่งยืน งบประมาณ 475,700 บาท

(21) จัดทำแนวกันไฟในพื้นที่ป่าอนุรักษ์ งบประมาณ 1,000,000 บาท

(22) รณรงค์ป้องกันและแก้ไขปัญหายาเสพติด TO BE NUMBER ONE งบประมาณ800,000 บาท

(23) พัฒนาศักยภาพชุดคุ้มครองหมู่บ้าน (ชคบ.) เพื่อขับเคลื่อนธรรมนูญหมู่บ้านสันติสุข ๙ ดี คัมภีร์สร้างอนาคตที่ดีให้ลูกหลาน งบประมาณ 3,000,000 บาท

(24) ส่งเสริมให้ความรู้ด้านการนำเทคโนโลยีสารสนเทศเพื่อรองรับนโยบายเศรษฐกิจดิจิทัล งบประมาณ 1,662,600 บาท

จากผลการดำเนินงานที่ผ่านมาตั้งแต่ ปี 2557-2560 จังหวัดบุรีรัมย์ ได้ดำเนินการพัฒนาและฟื้นฟูแหล่งท่องเที่ยวให้เกิดความยั่งยืน พัฒนาโครงสร้างพื้นฐานเส้นทางเข้าสู่แหล่งท่องเที่ยว และพัฒนาสิ่งอำนวยความสะดวกต่างๆ ทางการท่องเที่ยว พัฒนาสินค้าและบริการด้านการท่องเที่ยว ส่งเสริมการตลาดและประชาสัมพันธ์การท่องเที่ยว จัดกิจกรรมส่งเสริมการท่องเที่ยวตลอดทั้งปี จากสถิติที่ผ่านมามีนักท่องเที่ยวเดินทางมาเที่ยวจังหวัดบุรีรัมย์เพิ่มมากขึ้นทุกปี ในปี 2556 จำนวน 1,186,756 คน ปี 2557 จำนวน 1,248,763 คน ปี 2558 จำนวน 1,419,833 คน และปี 2559 จำนวน 1,535,714 คน เพิ่มขึ้นร้อยละ 29.40 เมื่อเทียบปี 2556 (1,186,756 คน) และมีรายได้จากการท่องเที่ยวเพิ่มขึ้นทุกปี โดยในปี 2556 จำนวน 1,659.79 ล้านบาท ปี 2557 จำนวน 1,756.53 ล้านบาท ปี 2558 จำนวน 2,038.37 ล้านบาท และปี 2559 จำนวน 2,331.54 ล้านบาท เพิ่มขึ้นร้อยละ 40.47 เมื่อเทียบกับปี 2556 (1,659.79 ล้านบาท) และในปี 2560 คาดว่าจะมีรายได้จากการท่องเที่ยวเพิ่มขึ้นไม่น้อยกว่าร้อยละ 10 เมื่อเทียบกับปี 2559 ซึ่งเป็นผลมาจากการที่จังหวัดบุรีรัมย์ ได้จัดกิจกรรมส่งเสริมการท่องเที่ยวตลอดทั้งปี การแข่งขันฟุตบอล การแข่งรถสนาม "Chang International Circuit" ซึ่งจัดให้มีการแข่งขันรถยนต์ทางเรียบ Super Gt 200 และ Super Gt 500 ประมาณ 33 ครั้ง/ปี และการจัดให้มีการจัดงานมอเตอร์โชว์ต่างๆ ประกอบกับคณะรัฐมนตรี มีมติเห็นชอบให้ประเทศไทยเป็นเจ้าภาพจัดการแข่งขันรถจักรยานยนต์ทางเรียบนานาชาติโมโตจีพี (Moto GP) เป็นเวลา 3 ปี ตั้งแต่ พ.ศ. 2561-2563 โดยจัดที่สนาม "Chang International Circuit ซึ่งในปี 2561 เป็นการจัดครั้งแรก (สนามที่ 15) มีนักท่องเที่ยวเข้ามาชมการแข่งขัน จำนวน 222,535 คน ซึ่งมากกว่าทุกสนาม (ใน 19 สนาม) และคาดว่าจะมีนักท่องเที่ยวทั้งชาวไทยและชาวต่างชาติเดินทางมาเที่ยวจังหวัดบุรีรัมย์มากขึ้น ด้านการเกษตร จากผลการดำเนินงานที่ผ่านมาตั้งแต่ ปี 2557-2560 มีการส่งเสริมการผลิตสินค้าเกษตรปลอดภัย เพื่อสนับสนุนการท่องเที่ยว จังหวัดบุรีรัมย์ ดำเนินการโดยพัฒนาแหล่งน้ำ และปรับปรุงระบบส่งน้ำ เพื่อส่งเสริมการการเกษตรผลิตอาหารที่ปลอดภัย ขุดลอกแหล่งน้ำต่างๆ เพื่อให้สามารถเก็บกักน้ำไว้ใช้ในการเกษตรได้ตลอดทั้งปี จำนวน 98 แห่ง สามารถเพิ่มพื้นที่รับน้ำได้ไม่น้อยกว่า 4,505,500 ลูกบาศก์เมตร ก่อสร้างและติดตั้งระบบโซล่าเชลล์สูบน้ำเพื่อการเกษตร กระจายทุกอำเภอ 92 แห่ง พัฒนาเส้นทางคมนาคม ระบบโลจิสติกส์ เพื่อขนส่งสินค้าทางการเกษตรอำนวยความสะดวกและปลอดภัย ลดทนทุนในการผลิต จำนวน 44 สายทาง ส่งเสริมการผลิตสินค้าเกษตรปลอดภัย และส่งเสริมการผลิตตามแนวเศรษฐกิจพอเพียง ทำให้เกษตรกรปรับเปลี่ยนระบบการผลิตจากเกษตรเคมี เป็นเกษตรอินทรีย์ที่เป็นมิตรกับสิ่งแวดล้อม มีพื้นที่เพาะปลูกข้าวหอมมะลิอินทรีย์ได้รับการรับรองเกษตรอินทรีย์สากล 1,600 ไร่ เพื่อเพิ่มมูลค่าการจำหน่าย เกษตรกรได้รับการ

ฝึกอบรมตามระบบโรงเรียนเกษตรกร ประกอบกับมีการส่งเสริมอาชีพตามแนวทางเศรษฐกิจพอเพียง สร้างงานสร้างอาชีพเสริมเพิ่มรายได้ให้แก่เกษตรกรเพื่อแก่ไขปัญหาความยากจน จากผลการดำเนินงานที่

ผ่านมาทำให้ผลิตภัณฑ์มวลรวม (GPP) ของจังหวัดมีแนวโน้มเพิ่มสูงขึ้น ปี 2557 จำนวน 72,896 ล้านบาท ปี 2558 จำนวน 73,471 ล้านบาท เพิ่มขึ้นร้อยละ 0.79 รายได้เฉลี่ยของประชากรสูงขึ้น ปี 2557 จำนวน 57,892 บาท/คน/ปี ปี 2558 จำนวน 58,554 บาท/คน/ปี เพิ่มขึ้น ร้อยละ 1.43 ครัวเรือนที่อยู่ใต้เกณฑ์ความยากจนมีแนวโน้มลดลง ปี 2557 จำนวน 2,303 ครัวเรือน ปี 2558 จำนวน 1,689 ครัวเรือน ปี 2559 จำนวน 1,362 ครัวเรือน ลดลงร้อยละ 69.08 เมื่อเทียบกับปี 2557

**ยุทธศาสตร์ขององค์กรปกครองส่วนท้องถิ่น**

  **2.1 วิสัยทัศน์**

**วิสัยทัศน์(Vision)**

**“เศรษฐกิจดี ชุมชนเข็มแข็ง สังคมมีคุณภาพ การบริหารจัดการที่ดี”**

**พันธกิจ (Mission)**

1 ส่งเสริมและพัฒนาชุมชนให้เข้มแข็ง สามารถพึ่งตนเองได้ ตามแนวเศรษฐกิจพอเพียง สนับสนุนกลุ่มอาชีพเพื่อกระตุ้นเศรษฐกิจและกระจายรายได้สู่ชุมชน

 2 การส่งเสริมและพัฒนาศักยภาพคน ครอบครัว ชุมชน และสังคม ให้เป็นสังคมอยู่ดีมีสุขร่วมกัน ปรับปรุงและพัฒนาระบบการศึกษา ตลอดจนอนุรักษ์ภูมิปัญญาท้องถิ่น และวัฒนธรรมอันดีงามของท้องถิ่น

 3 การสร้างระบบบริหารจัดการที่ดี โดยให้ประชาชนมีส่วนร่วมในการตัดสินใจใน การวางแผนพัฒนา การตรวจสอบเพื่อให้เกิดความโปร่งใสในการบริหารงาน การพัฒนาเทคโนโลยีสารสนเทศเพื่อให้การบริการงานมีประสิทธิภาพยิ่งขึ้น ปรับปรุงและพัฒนาระบบคมนาคมขนส่ง ระบบสาธารณูปโภค สาธารณูปการให้ได้มาตรฐาน มีประสิทธิภาพและเพียงพอต่อความต้องการของประชาชน เพื่อรองรับการขยายตัวของเมืองในอนาคตและเศรษฐกิจของท้องถิ่น

 **2.2 ยุทธศาสตร์**

**ยุทธศาสตร์ที่ 1**

**การพัฒนาด้านเศรษฐกิจและการเกษตร**

**พันธกิจ**

1. การส่งเสริมพัฒนากลุ่มอาชีพให้เข็มแข็งและยั่งยืน

2. พัฒนาปัจจัยพื้นฐานทางการเกษตร

3. ส่งเสริมเกษตรตามหลักปรัชญาเศรษฐกิจพอเพียง

**เป้าประสงค์**

เพื่อเพิ่มรายได้เฉลี่ยต่อหัวของครัวเรือนให้สูงขึ้นอยู่ในเกณฑ์มาตรฐานระดับประเทศ ส่งเสริมการเกษตรตามแนวทางหลักเศรษฐกิจเพียง เสริมสร้างความเข้มแข็งทางด้านเศรษฐกิจสู่ระบบวิสาหกิจชุมชน พัฒนาทักษะฝีมือเพิ่มผลผลิตและแปรรูปสินค้าทางการเกษตร พัฒนาศักยภาพเกษตรกรให้มีความสามารถแข่งขันทางด้านการตลาดได้

**ตัวชี้วัด**

1. การบริหารจัดการของกลุ่มอาชีพชุมชนมีความเป็นระบบและยั่งยืน
2. ผลผลิตและคุณภาพของสินค้าทางการเกษตร

๓ รายได้ต่อหัวของครัวเรือนร้อยละของครัวเรือนที่มีความเป็นอยู่ที่ดีขึ้น

**ยุทธศาสตร์ที่ 2**

**ยุทธศาสตร์การพัฒนาด้านสังคม การศึกษา ศาสนาและวัฒนธรรม**

**พันธกิจ**

1. ส่งเสริมการศึกษาทุกระดับให้ได้มาตรฐานและทันสมัย

2. อนุรักษ์ศิลปวัฒนธรรมประเพณีและภูมิปัญญาท้องถิ่น

3. ส่งเสริมกีฬาและนันทนาการ

4. การพัฒนาคุณภาพชีวิตและส่งเสริมสวัสดิการสังคม

**เป้าประสงค์**

เพื่อคุณภาพชีวิตที่ดีขึ้นของประชาชน แก้ปัญหาสังคมได้ตรงกับความต้องการของประชาชน ยกระดับการศึกษาของประชาชนให้สูงขึ้น อนุรักษ์วัฒนธรรมจารีตประเพณีและภูมิปัญญาท้องถิ่นให้สืบทอดต่อชนรุ่นหลังส่งเสริมให้ผู้ด้อยโอกาส ผู้พิการและผู้สูงอายุให้ได้รับการดูแลที่ดี

**ตัวชี้วัด**

 ๑.ร้อยละของประชาชนที่จบการศึกษาสูง

 ๒.จำนวนประเพณีท้องถิ่นที่ได้รับการสืบทอดและประชาชนที่เข้าร่วมกิจกรรม

 ๓.จำนวนการดำเนินกิจกรรมนันทนาการประชาชนที่เข้าร่วมกิจกรรม

 ๔.ร้อยละของจำนวนผู้สูงอายุ ผู้พิการ ผู้ด้อยโอกาสที่ได้รับการดูแลและเข้าร่วมกิจกรรมส่งเสริมคุณภาพชีวิต

**ยุทธศาสตร์ที่ 3**

**ยุทธศาสตร์การพัฒนาการบริหารจัดการบ้านเมืองที่ดี**

**พันธกิจ**

1. การพัฒนาบุคลากร

2. การสร้างธรรมาภิบาลในการบริหารจัดการ

3. การเสริมสร้างความเข็มแข็งของชุมชน ส่งเสริมการมีส่วนร่วมของชุมชน

4. การพัฒนาด้านสาธารณสุข

5. การพัฒนาด้านคมนาคม

6. การพัฒนาด้านสาธารณูปโภค

7. การพัฒนาด้านทรัพยากรธรรมชาติและสิ่งแวดล้อม

8. การพัฒนาด้านการท่องเที่ยว

**เป้าประสงค์**

พัฒนากลไกการบริหารการจัดการ การบริหารงานบุคคลให้มีคุณภาพและประสิทธิภาพ เพื่อบริการประชาชนที่สะดวกรวดเร็วและประทับใจ โดยเน้นระบบการบริหารงานตาม พ.ร.บ.การบริหารกิจการบ้านเมืองที่ดี ส่งเสริมการมีส่วนร่วมของประชาชน

**ตัวชี้วัด**

๑.ร้อยละของบุคลากรที่ได้รับการพัฒนา และประสิทธิผลของงาน

๒.ความพึงพอใจของผู้รับบริการที่มีต่อการบริการสาธารณะด้านต่างๆ ของเทศบาล

๓.ร้อยละของประชากรที่มีส่วนร่วม ในการบริหารงานของเทศบาล

๔.ร้อยละของประชากร ในชุมชนที่มีสุขภาพดี

๕.จำนวนโครงการด้านการคมนาคมที่ได้รับการพัฒนา

๖.จำนวนโครงการด้านสาธารณูปโภคที่ได้รับการพัฒนา

๗.ทรัพยากรธรรมชาติที่ได้รับการอนุรักษ์ และการจัดการปัญหาสิ่งแวดล้อม

๘.สถานที่ท่องเที่ยวที่ได้รับการปรับปรุงและพัฒนา

 **2.7 จุดยืนทางยุทธศาสตร์ (Positioning) ของเทศบาลตำบลจันทบเพชร**

พื้นที่ตำบลจันทบเพชร เป็นพื้นที่ติดแนวชายแดนไทยกับประเทศกัมพูชา ซึ่งมีช่องทางที่ประชาชนเคยใช้ติดต่อค้าขายระหว่างกัน ชื่อ ช่องสายตะกู ปัจจุบันเปิดเป็นจุดผ่อนปรนทางการค้า ระหว่างประชาชนไทยและกัมพูชา โดยมีประชาชนพื้นที่ข้างเคียงเดินทางมาท่องเที่ยวเป็นจำนวนมาก ปัจจุบันเปิดให้ประชาชนเดินทางมาท่องเที่ยว และแลกเปลี่ยนสินค้าในวันศุกร์ เสาร์และวันอาทิตย์ จำนวน ๓ วันและในพื้นที่ตำบลจันทบเพชรยังมีปราสาทบายแบกซึ่งเป็นหลักฐานทางโบราณคดีที่เก่าแก่ในพื้นที่ กำลังบูรณะให้คงสภาพเดิมเพื่อเป็นโบราณสถานที่คงอยู่กับชาวตำบลจันทบเพชรต่อไป

ศักยภาพพื้นที่ตำบลจันทบเพชร มีปัจจัยที่เหมาะสมต่อการพัฒนา คือการทำสวนยางพารา ซึ่งเป็นอาชีพหลักของประชาชนในพื้นที่ ซึ่งโดยสภาพทำเล ที่ตั้ง ลักษณะภูมิประเทศเหมาะแก่การทำอาชีพเกษตรกรรม แต่อย่างไรก็ดี พื้นที่ตำบลจันทบเพชรก็ยังได้รับการสนับสนุนงบประมาณ บุคลากร อุปกรณ์เครื่องมือในการก่อสร้างถนนลาดยาง ถังกักเก็บน้ำประปา โรงสีชุมชน จากหน่วยงานที่เกี่ยวข้องที่มีแผนการพัฒนาในพื้นที่ ประกอบกับผู้บริหารท้องถิ่นมีนโยบายเร่งด่วนที่ต้องการพัฒนาด้านแหล่งน้ำให้มีพื้นที่กับเก็บน้ำไว้ผลิตน้ำประปา เพื่อให้ประชาชนมีน้ำใช้ตลอดทั้งปี ในด้านไฟฟ้ามีนโยบายเร่งด่วนในการติดตั้งไฟฟ้าส่องสว่างภายในหมู่บ้าน ถนนต่างๆในพื้นที่ ได้รับการพัฒนาเพื่อให้ประชาชนเดินทางสัญจรไปมาสะดวกขึ้น ดังนั้น เมื่อพิจารณาจากปัจจัยทั้งภายในและปัจจัยภายนอกแล้ว เทศบาลตำบลจันทบเพชรจะสามารถให้บริการประชาชนในพื้นที่ให้สามารถมีน้ำใช้เพื่อการเกษตร การอุปโภค บริโภค โดยบูรณการการแก้ไขปัญหาภัยแล้งร่วมกับกลุ่มภาคี ทั้งภาครัฐ ภาคประชาชน และภาคเอกชนอย่างยั่งยืน ประชาชนสามารถทำการเกษตรได้ผลผลิตที่มีคุณภาพ สามารถสร้างรายได้ให้กับครัวเรือน ส่งเสริมการผลิตภาคการเกษตรให้ประเทศไทยเป็นคลังอาหารโลกได้อย่างมีประสิทธิภาพและปลอดภัย

การจะพัฒนาพื้นที่ตำบลจันทบเพชร ให้ทัดเทียมกับตำบลอื่นๆได้อย่างมีประสิทธิภาพนั้นจะต้องพัฒนาคุณภาพชีวิตของคนในพื้นที่ให้มีความผาสุกทั้งทางกายและใจก่อน ดังนั้น ในด้านการส่งเสริม คุณภาพชีวิตได้ดำเนินการพัฒนาคน และการพัฒนาสังคม/ชุมชน ยึดแนวเศรษฐกิจพอเพียง คือ “ พอดี พอประมาณ สมดุล เหมาะสมตามศักยภาพพออยู่พอกิน ” การพัฒนาคนมุ่งเน้นส่งเสริมสนับสนุนกระบวนการเรียนรู้และการมีส่วนร่วมของคนในสังคม โดยมีจุดมุ่งหมายสูงสุดเพื่อให้ประชาชนมีคุณภาพชีวิตที่ดี มีความสุข คือ สุขภาวะ เก่งดี มีสุข ทั้งกาย จิต สังคม และปัญหา สำหรับในด้านสังคม และชุมชนนั้น ได้มุ่งเน้นให้เกิดการพัฒนาไปสู่ความยั่งยืน โดยการทำงานในลักษณะบูรณการกับ พหุภาคีทุกภาคส่วน เพื่อร่วมกันสร้างสังคม /ชุมชน ไปสู่การพัฒนาที่ยั่งยืน ประชาชนอยู่ดี กินดี นำไปสู่สังคมที่อบอุ่น ปลอดภัย และเอื้ออาทรต่อกัน การพัฒนาคุณภาพชีวิต เป็นเรื่องราวหรือกิจกรรมที่ทุกภาคส่วนต้องร่วมมือกันทั้งภาครัฐ เอกชน ครอบครัว ชุมชน องค์กรปกครองส่วนท้องถิ่น องค์กรภาคประชาชนและสถาบันการศึกษาที่เกี่ยวข้อง เพื่อปรับโครงสร้างทางสังคม โดยใช้กระบวนการมีส่วนร่วม กระตุ้นให้คนในสังคมเกิดความตระหนักในการรักถิ่นกำเนิด สามารถบริหารจัดการทรัพยากรในท้องถิ่นได้อย่างคุ้มค่าตามแนวเศรษฐกิจพอเพียง ร่วมเสริมสร้างสถาบันครอบครัวให้มั่นคง อบอุ่นและปลอดภัย ด้วยกิจกรรมต่าง ๆที่สมาชิกในครอบครัว/ชุมชนได้ร่วมคิด ร่วมทำ ร่วมใช้ ร่วมรักษา และร่วมกันสืบทอด เพื่อทำให้เกิดการเปลี่ยนแปลงไปสู่การพึ่งตนเอง หรือการสร้างความเข้มแข็งของกลไกต่าง ๆ ทางสังคมและชุมชนอย่างยั่งยืน

ด้านการคมนาคม พื้นที่ตำบลจันทบเพชรมีเส้นทางที่สามารถติดต่อกับพื้นที่ข้างเคียงได้อย่างสะดวก โดยมีทางหลวงหมายเลข 224 เป็นเส้นทางเชื่อมต่อไปยังอำเภอพนมดงรัก จังหวัดสุรินทร์ อีกทั้งเส้นทางคมนาคมภายในตำบลสามารถเชื่อมโยงยังตำบลข้างเคียงได้หลายเส้นทาง และได้รับการปรับปรุง พัฒนาเส้นทางอย่างต่อเนื่อง ซึ่งประชาชนตำบลข้างเคียงก็สามารถใช้เส้นทางดังกล่าวลำเลียงพืชผลทางการเกษตรออกสู่ตลาดได้ ด้วยศักยภาพและสภาพพื้นที่ของตำบลจันทบเพชรที่มีความอุดมสมบูรณ์ เหมาะแก่การทำการเกษตรและการขนถ่ายผลผลิตทางการเกษตร จึงกำหนดจุดยืนทางยุทธศาสตร์ของตำบลจันทบเพชร ดังนี้

1.ยุทธศาสตร์การพัฒนาด้านเศรษฐกิจและการเกษตร

2.ยุทธศาสตร์การพัฒนาด้านสังคม การศึกษา ศาสนาและวัฒนธรรม

 ๓.ยุทธศาสตร์การพัฒนาด้านการบริหารกิจการบ้านเมืองที่ดี

**๓.การวิเคราะห์เพื่อการพัฒนาท้องถิ่น**

การสรุปสถานการณ์ การพัฒนา การประเมินผลการนำแผนพัฒนาสามปีไปปฏิบัติในเชิงปริมาณ และการประเมินประสิทธิภาพผลของแผนพัฒนาในเชิงคุณภาพโดยนำเสนอ ดังนี้

**๓.๑ การวิเคราะห์กรอบการจัดทำยุทธศาสตร์ขององค์กรปกครองส่วนท้องถิ่น**

ในการจัดทำแผนพัฒนาท้องถิ่นสี่ปีของเทศบาลได้ใช้การวิเคราะห์ SWOT Analysis/Demand (Demand Analysis)/Global Demand และ Trend ปัจจัยและสถานการณ์การเปลี่ยนแปลงที่มีผลต่อการพัฒนา อย่างน้อยต้องประกอบด้วย การวิเคราะห์ศักยภาพด้านเศรษฐกิจ ด้านสังคม ด้านทรัพย์ธรรมชาติและสิ่งแวดล้อม ซึ่งมีรายละเอียดดังนี้

 เทศบาลตำบลจันทบเพชร ได้ดำเนินการวิเคราะห์สภาวการณ์และศักยภาพ เพื่อชี้ให้เห็นถึงศักยภาพ ปัญหาและความต้องการของประชาชน โดยเทศบาลได้ดำเนินการวิเคราะห์ข้อมูล ดังต่อไปนี้

(๑) การวิเคราะห์ข้อมูลเพื่อการจัดทำแผนพัฒนา

 ⮚ ด้านโครงสร้างพื้นฐาน สามารถจำแนกได้ดังนี้

๑) มีเส้นทางคมนาคม ในพื้นที่เทศบาลตำบลจันทบเพชร มีทั้งถนนลาดยาง ถนนคอนกรีตเสริมเหล็กและถนนลูกรัง โดยผู้บริหารมีนโยบายที่จะดำเนินการก่อสร้าง ปรับปรุง ซ่อมแซม ถนนทุกสายในพื้นที่ให้สามารถเดินทางสะดวก และสามารถเป็นเส้นทางเชื่อมต่อระหว่างประเทศเพื่อนบ้านได้เป็นอย่างดี

๒) การขยายเขตไฟฟ้า ปัจจุบันมีไฟฟ้าใช้ทุกครัวเรือน คิดเป็น ๑๐๐ เปอร์เซ็นต์ ปัญหาคือไฟฟ้าส่องสว่างทางหรือที่สาธารณะยังไม่สามารถดำเนินการครอบคลุมพื้นที่ได้ทั้งหมด เนื่องจากพื้นที่ที่มีความต้องการให้ติดตั้งไฟฟ้าส่องสว่างมีเป็นจำนวนมาก ครอบคลุมพื้นที่กว้าง เทศบาลจึงไม่สามารถดำเนินการได้ทันท่วงที แต่ทั้งนี้ เทศบาลก็ได้ตั้งงบประมาณในส่วนนี้ไว้แล้ว และได้แจ้งประชาสัมพันธ์ให้ประชาชนได้รับทราบถึงเหตุผลเพื่อที่จะได้ช่วยกันแก้ไขปัญหาให้กับชุมชนต่อไป

๓) การประปา ในพื้นที่ตำบลจันทบเพชร มีระบบน้ำประปายังไม่ครบทุกครัวเรือน มีน้ำใช้เพื่อการอุปโภคบริโภคไม่ตลอดทั้งปี ปัญหาน้ำประปาขุ่น ไม่ใส สาเหตุเนื่องจากเป็นท่อประปาเก่าเกิดการตกตะกอนของน้ำ และไม่มีแหล่งน้ำดิบในการผลิตประปาเพียงพอ งบประมาณของเทศบาลยังไม่สามารถที่จะผลิตเป็นน้ำประปาสำหรับบริโภคได้ และที่มีอยู่ต้องใช้งบประมาณสูงมากในการดำเนินการ ปัจจุบันเทศบาลยังประสบปัญหาการขาดแคลนน้ำ แต่ยังมีรถบรรทุกน้ำอเนกประสงค์เพื่อแจกจ่ายน้ำให้กับประชาชนที่เดือดร้อน สามารถที่จะจัดหาน้ำสำหรับแก้ปัญหาความเดือดร้อนให้ชุมชนได้

 ⮚ **ด้านที่อยู่อาศัยและการอุปโภคบริโภค**

 จากการสำรวจข้อมูลพื้นฐานพบว่า ประชากรในพื้นที่มีที่อยู่อาศัยที่มั่นคง บ้านเรือนส่วนมากมีความเป็นระเบียบเรียบร้อยเนื่องจากเทศบาลมีการดำเนินโครงการประกวดชุมชนทุกปี เกิดมลพิษจากกลิ่นเหม็นของยางพาราบ้างแต่ไม่ก่อให้เกิดปัญหามากมาย มีเพียงเล็กน้อย และมลพิษด้านอื่นๆไม่มี เพราะในเขตเทศบาลไม่มีโรงงานอุตสาหกรรม ทุกครัวเรือนมีน้ำสำหรับบริโภค โดยบางครัวเรือนซื้อน้ำที่บรรจุในถังหรือขวด แต่หลายครัวเรือนบริโภคน้ำที่ได้จากน้ำฝน ทำให้เกิดปัญหาน้ำดื่มที่ยังไม่สะอาดเท่าที่ควร แก้ปัญห**า**เบื้องต้นคือประชาสัมพันธ์ให้มีการปิดฝาภาชนะให้มิดชิดและมีที่กรองน้ำฝนหรือการต้มน้ำให้เดือดก่อนเก็บไว้ดื่ม และในเรื่องของประชากรที่มีพื้นที่ในการทางเกษตรมีปัญหากับปัญหาภัยแล้ง บางพื้นที่ภาวะฝนทิ้งช่วง มีพื้นที่ในการทำการเกษตรน้อย

 **(๒) การวิเคราะห์ข้อมูลสังคม**

**⮚ ด้านสุขภาพและสาธารณสุข**

จากการสำรวจข้อมูลพื้นฐานพบว่า ประชาชนส่วนมากมีสุขภาพที่ดี มีการคัดกรองสุขภาพให้กับประชาชนกลุ่มเสี่ยง โรคที่มักเกิดแก่ประชากรในชุมชน ได้แก่ โรคความดัน เบาหวาน โรคไข้เลือดออก และโรคอื่นๆ มีสถิติเข้ารับการรักษาพยาบาล ปัญหา**คือ**ประชาชนบางรายไม่ยอมไปคัดกรองหรือตรวจสุขภาพประจำปี การแก้ไขปัญหา **คือ** เทศบาลและหน่วยงานสาธารณสุข โรงพยาบาล ได้จัดกิจกรรมร่วมมือกันรณรงค์ให้ชุมชนเห็นความสำคัญในเรื่องนี้ซึ่งก็ได้ผลในระดับหนึ่ง ประชาชนให้ความร่วมมือเป็นอย่างดี

**⮚ ด้านการศึกษา**

 จากการสำรวจพบว่า ประชาชนสามารถอ่านออก เขียนได้ เด็กนักเรียนได้ศึกษาต่อในระดับที่สูงขึ้น การศึกษาอยู่ในเกณฑ์ที่ดี ปัญหาคือ ยังไม่สามารถที่จะแข่งขันกับเมืองใหญ่ๆ ได้ เทศบาลได้จัดกิจกรรมให้กับเด็กของศูนย์อบรมเด็กก่อนเกณฑ์ และการสนับสนุนอาหารเสริมนม อาหารกลางวัน ให้กับทางโรงเรียนในเขตพื้นที่ และร่วมกันจัดกิจกรรมต่างๆ กับทางโรงเรียน

 ⮚ **ด้านความปลอดภัยในชีวิตและทรัพย์สิน**

จากการสำรวจข้อมูลพื้นฐานพบว่า ส่วนมากครัวเรือนมีการป้องกันอุบัติภัยอย่างถูกวิธี มีความปลอดภัยในชีวิตและทรัพย์สิน และมีหลายๆชุมชนมีความต้องการติดตั้งกล้องวงจรปิดตามชุมชนต่างๆเพื่อเพิ่มความปลอดภัยในชีวิตและทรัพย์สิน ติดตั้งสัญญาณไฟกระพริบทางร่วมทางแยก รวมทั้งได้ตั้งจุดตรวจ จุดสกัด จุดบริการ ในช่วงเทศกาลที่มีวันหยุดหลายวันเพื่ออำนวยความสะดวกให้กับประชาชน

(๓) การวิเคราะห์ข้อมูลด้านทรัพยากรธรรมชาติและสิ่งแวดล้อม

ในพื้นที่ของเทศบาลส่วนมากเป็นพื้นที่สำหรับเพาะปลูก ที่อยู่อาศัย ร้านค้า พื้นที่สาธารณะ ทรัพยากรธรรมชาติในพื้นที่ ได้แก่ ดิน น้ำ ต้นไม้ อากาศที่ไม่มีมลพิษ เทศบาลได้จัดทำโครงการเพื่อแก้ปัญหาให้กับประชาชนและเป็นไปตามความต้องการของประชาชนและทางเทศบาลมีโครงการเพื่อส่งเสริมทรัพยากรธรรมชาติ โครงการปลูกต้นไม้ในวันสำคัญต่างๆ ในพื้นที่ของตนเองและที่สาธารณะรวมทั้งปรับปรุงสภาพภูมิทัศน์ให้ร่มรื่นสวยงาม ให้เป็นชุมชนน่าอยู่

(๔) ด้านการเมือง – การบริหาร

 เทศบาลได้จัดตั้งชุมชนในเขตเทศบาล มีทั้งหมด ๑๕ ชุมชน แต่ละชุมชนมีคณะกรรมการซึ่งเป็นตัวแทนของชุมชน ๑๑ - ๑๕ คน ประชาชนมีส่วนร่วมในการจัดซื้อจัดจ้างของเทศบาล ประชาชนให้ความร่วมมือด้านการเลือกตั้งเป็นอย่างดี โดยเรื่องจากการประชุมประชาคมท้องถิ่นทุกชุมชนในเขตเทศบาล ในการทบทวนแผนชุมชนและการจัดทำแผนพัฒนาเทศบาล จากผลการประชุมทุกครั้งที่เทศบาลจัดขึ้น มีประชาชนสนใจเข้าร่วมประชุมรวมทั้งแสดงความคิดเห็นที่หลากหลาย ส่งผลให้เทศบาลดำเนินงานตามความต้องการของประชาชน และประชาชนได้รับประโยชน์ และมีส่วนร่วมในการพัฒนาเทศบาล นอกจากนี้ เทศบาลได้จัดโครงการอบรมศึกษา ดูงาน ของคณะผู้บริหาร สมาชิกสภาเทศบาล พนักงานเทศบาล อสม. และคณะกรรมการชุมชน โครงการอื่นๆ สำหรับประชาชนอีกหลายโครงการ เพื่อนำความรู้และประสบการณ์ที่ได้รับมาพัฒนาเทศบาล

ผลการพัฒนาท้องถิ่นในปีที่ผ่านมาภายใต้แผนพัฒนาของเทศบาลตำบลจันทบเพชร พ.ศ.255๘ ในการนำแผนพัฒนาไปปฏิบัติเชิงปริมาณไม่เป็นไปตามแผนเท่าที่ควรอันเนื่องมาจากมีแผนงานโครงการและกิจกรรมในแผนพัฒนาประจำปีมาก และมีรายได้ทั้งที่เทศบาลจัดเก็บเอง ส่วนราชการอื่นจัดเก็บให้และเงินอุดหนุนจากรัฐบาลมีจำกัดไม่เพียงพอแก่การบริหารงานให้เป็นไปตามแผนพัฒนาทำให้ประสิทธิผลของแผนพัฒนาในเชิงคุณภาพไม่สามารถดำเนินการได้ตามแผน แต่ส่วนหนึ่งก็สามารถแก้ไขปัญหาความเดือดร้อนให้ประชาชนได้พอสมควร ซึ่งเทศบาลตำบลจันทบเพชร ได้วิเคราะห์ศักยภาพเพื่อประเมินสถานภาพการพัฒนาและโอกาสพัฒนาในอนาคต โดยการวิเคราะห์ใช้หลัก SWOT ดังนี้

**การวิเคราะห์ใช้หลัก SWOT** (การวิเคราะห์จุดแข็ง จุดอ่อน โอกาสและอุปสรรค)

**๑) จุดแข็ง (S : Strength)**

๑. มีการจัดโครงสร้างภายในที่เหมาะสมสอดคล้องกับภารกิจ

๒. การบริหารจัดการยึดหลักธรรมมาภิบาล มีการแบ่งงาน/มอบหมายหน้าที่รับผิดชอบ

๓. มีเครื่องมือเครื่องใช้ เทคโนโลยีสมัยใหม่เข้ามาใช้ในการปฏิบัติงาน

๔. ประชาชน ผู้นำชุมชน มีความพร้อมที่จะให้ความร่วมมือกับทางราชการในการพัฒนาท้องถิ่นของตนเอง

๕. ประชาชนยังยึดมั่นในขนบธรรมเนียมประเพณีและวัฒนธรรมท้องถิ่น

๖. มีโรงเรียนสังกัด สพฐ. ๗ โรงเรียน สอนตั้งแต่ระดับก่อนประถมศึกษาถึงระดับประถมศึกษา และโรงเรียนขยายโอกาส

 ๗. มีศูนย์อบรมเด็กก่อนเกณฑ์วัดสายโท ๖ เหนือ ๑ แห่ง

 ๘. มีการประสานความร่วมมือระหว่างเทศบาลกับส่วนราชการในพื้นที่

 ๙. บุคลากรมีความรู้ความสามารถในการปฏิบัติหน้าที่และได้รับการฝึกอบรมอย่างต่อเนื่อง

 ๑๐.การบริหารงบประมาณสอดคล้องกับความต้องการของชุมชน

 ๑๑.พื้นที่ปลูกยางพาราจำนวนมาก เป็นพืชเศรษฐกิจที่สำคัญของตำบล

 **๒) จุดอ่อน (W : Weakness)**

๑. งบประมาณไม่เพียงพอต่อการพัฒนา

 ๒. การจัดสรรงบประมาณล่าช้า

๓. พื้นที่รับผิดชอบมาก ไม่สามารถบริการการพัฒนาได้ทั่วถึง

 ๔. กลุ่มอาชีพขาดการรวมกลุ่มที่เข้มแข็ง

 ๕. ขาดจิตสำนึกในการรับผิดชอบร่วมกัน ในการอนุรักษ์ทรัพยากรธรรมชาติและสิ่งแวดล้อม

**๓) โอกาส (O : Opportunity)**

 ๑. มีพื้นที่ติดกับประเทศกัมพูชาสามารถเปิดจุดผ่านแดนถาวรสร้างตลาดการค้าระหว่างประเทศได้

 ๒. นโยบายของรัฐบาล/จังหวัด ที่สนับสนุนส่งเสริมด้านการเกษตร

 ๓. มีสหกรณ์สวนยางที่สามารถพัฒนาให้เป็นศูนย์กลางยางพาราอิสานใต้ได้

 ๔. มีอ่างเก็บน้ำที่สามารถพัฒนาให้เป็นแหล่งท่องเที่ยวได้

**๔) ข้อจำกัด (T : Threat)**

 ๑. การเปลี่ยนแปลงทางการเมืองและนโยบายระดับชาติขาดความชัดเจน

 ๒. กฎหมายระเบียบ ข้อบังคับ มีการเปลี่ยนแปลงตลอดเวลา

 ๓. การจัดสรรงบประมาณและระยะการเบิกจ่ายไม่สอดคล้องกับช่วงเวลาดำเนินการ

 ๔. ภาระหน้าที่เพิ่มมากขึ้น ตามภารกิจที่ได้รับถ่ายโอน

 ๕. ประชาชนมีพื้นฐานทางสังคมที่แตกต่างกัน

 ๖. ความแห้งแล้งและสาธารณภัยต่างๆ

 ๗. สินค้าทางการเกษตรยังขึ้นอยู่กับพ่อค้าคนกลาง

การประเมินสถานการณ์สภาพแวดล้อมภายนอกที่เกี่ยวข้อง

 การวิเคราะห์ปัญหาและความต้องการของประชาชน

|  |  |
| --- | --- |
| ชื่อปัญหา | สภาพปัญหา |
| 1. ปัญหาด้านเศรษฐกิจ และการเกษตร | 1. สินค้าอุปโภคบริโภคมีราคาแพง
2. ปัญหาหนี้สินครัวเรือน
3. ราคาผลผลิตทางการเกษตรตกต่ำ
4. ขาดแหล่งน้ำสำหรับการเกษตรตลอดทั้งปี
5. ประชาชนขาดที่ทำกินในด้านการเกษตร และขาดเงินทุนในการประกอบอาชีพ
 |
| 2. ปัญหาด้านสังคม การศึกษา ศาสนา และวัฒนธรรม* 1. ด้านการศึกษา
	2. ด้านการพัฒนาคุณภาพชีวิต
 | 1. ส่งเสริมโอกาสและคุณภาพผู้เรียนให้ได้มาตรฐาน

๒) สร้างแหล่งเรียนรู้ในสถานศึกษาเพื่อพัฒนาคุณภาพนักเรียน1. ขาดรายได้เสริมเพื่อเพิ่มรายได้ในครัวเรือน
 |
| 3**.**ปัญหาด้านการเมืองการบริหาร 3.1 ด้านการพัฒนา | * + 1. พื้นที่รับผิดชอบมาก งบประมาณไม่เพียงพอสำหรับการพัฒนา
 |
| * 1. ด้านการมีส่วนร่วมของชุมชน
 | * + 1. ขาดกระบวนการเรียนรู้ทางการเมือง ปกครองตามระบอบประชาธิปไตยที่ถูกต้อง
		2. ประชาชนส่วนใหญ่ไม่สนใจและขาดกระบวนการการมีส่วนร่วม
 |
|  3.3 ปัญหาด้านสาธารณสุข | 1. ประชาชนขาดความรู้ในเรื่องสุขภาพอนามัยการป้องกันและการส่งเสริมสุขภาพที่เหมาะสม
2. พื้นที่ส่วนใหญ่เป็นสวนยางพาราส่งผลกระทบต่อการป้องกันการแพร่ระบาด
 |

|  |  |
| --- | --- |
| ชื่อปัญหา | สภาพปัญหา |
| 3.4 ปัญหาด้านคมนาคม | * 1. การเดินทางถนนบางสายไม่สะดวก เนื่องจากสภาพถนนลาดยางชำรุดขาดงบประมาณในการซ่อมบำรุง
	2. สภาพถนนลูกรัง เป็นหลุมเป็นบ่อในฤดูฝน และมีฝุ่นคลุ้งในฤดูแล้ง
	3. การจัดให้มี และบำรุงรักษาเส้นทางจราจร ต้องใช้งบประมาณจำนวนมาก งบประมาณสำหรับพัฒนาไม่เพียงพอ
 |
| 3.5 ปัญหาด้านสาธารณูปโภค | 1. ระบบไฟฟ้า ประปา ไม่ทั่วถึง
2. ไฟฟ้าสาธารณะไม่เพียงพอต่อความต้องการ
3. ขาดแคลนน้ำสำหรับอุปโภคบริโภคในฤดูแล้งไม่สามารถใช้ประโยชน์จากแหล่งน้ำที่มีอยู่อย่างเต็มที่
4. น้ำสำหรับอุปโภค บริโภคไม่สะอาดเนื่องจากไม่มีระบบกรองน้ำที่เหมาะสมหรือได้มาตรฐาน
 |

แบบ ผ ๐๒